**საქართველოს მთავრობის**

**დადგენილება**

**N 242 2010 წლის 20 აგვისტო ქ. თბილისი**

**ტყითსარგებლობის წესის დამტკიცების შესახებ**

**მუხლი 1.** საქართველოს ტყის კოდექსის 116-ე მუხლის ,,ე.გ” ქვე­პუნქტის შესაბამისად დამტკიცდეს თანდართული ტყითსარგებლობის წესი.

**მუხლი 2.** ამ დადგენილების ამოქმედებისთანავე ძალადა­კარ­­გუ­ლად გამოცხადდეს:

ა) საქართველოს სატყეო მეურნეობის სახელმწიფო დე­პარტამენტის თავმჯდომარის 2002 წლის 28 მარტის N10/93 ბრძანება “ტყეკაფის გამოყოფის წესის შესახებ“ დებულების დამტკიცების თაობაზე”;

ბ) საქართველოს სატყეო მეურნეობის სახელმწიფო დე­პარტამენტის თავმჯდომარის 2002 წლის 22 თებერვლის N10/27 ბრძანება “საანგარიშო ტყეკაფის დადგენის წესის შესახებ“ დებულების დამტკიცების თაობაზე”;

გ) საქართველოს სატყეო მეურნეობის სახელმწიფო დე­პარტამენტის თავმჯდომარის 2002 წლის 3 დეკემბრის N10/159 ბრძანება “ტყითსარგებლობის სანებართვო დოკუმენტის გა­ცე­მისათვის აუცილებელი დოკუმენტაციის მომზადების, მათ შო­რის, ტყეკაფების გამოყოფისათვის საჭირო თანხებისა და მათი გადახდის წესის შესახებ” დებულების დამტკიცების თაო­ბაზე”;

დ) საქართველოს სატყეო მეურნეობის სახელმწიფო დე­პარტამენტის თავმჯდომარის 1997 წლის 24 ივლისის N10/89 ბრძანება “საქართველოში კონკურსით გასაყიდი ტყეკაფების გა­მოყოფისა და სალიცენზიო დოკუმენტაციის მომზადებაზე მომსახურეობის ფასის გამოყენების და მისი ფუნქციონირების შესახებ”.

**მუხლი 3.** დადგენილება, გარდა ამ დადგენილებით დამ­ტკი­ცებული წესის მე-3 მუხლის ,,ბ” ქვეპუნქტის, მე-4 მუხლის პირველი პუნქტის ,,ბ” ქვეპუნქტისა და VI თავისა, ამოქ­მედ­დეს ,,ყოფილი საკოლმეურნეო ტყეებისა და საბჭოთა მეუ­რ­ნეობების გამგებლობაში არსებული ტყის ფონდის მიწების სატყეო მეურნეობის სახელმწიფო ორგანოებისათვის გადა­ცემის წესის და ვადების შესახებ დებულების დამტკიცების თაობაზე” საქართველოს პრეზიდენტის 2000 წლის 12 სექ­ტემბრის N404 ბრძანებულების, ,,საქართველოს ტყეებში მთა­ვარი სარგებლობის ჭრის წესის შესახებ დებულების დამ­ტკიცებისა და ტყეების დაცვის, აღდგენა-განახლების მთელ რიგ ღონისძიებათა შესახებ” საქართველოს პრეზიდენტის 2000 წლის 10 იანვრის N6 ბრძანებულების, ,,საქართველოს ტყე­ებში ზეზეური ხის გაცემის წესის შესახებ” საქართველოს პრე­ზიდენტის 1996 წლის 24 ივლისის N479 ბრძანებულებისა და ,,სახელმწიფო ტყის ფონდის მიჩენილი უბნის გამოყოფისა და ამ უბნის ტერიტორიაზე ტყითსარგებლობის, მისი შეზ­ღუ­დ­ვის, შეჩერებისა და აკრძალვის წესის შესახებ დებულების და­მ­ტკიცების თაობაზე” საქართველოს პრეზიდენტის 2002 წლის 10 დეკემბრის N506 ბრძანებულების ძალადაკარგულად გამოცხადებისთანავე.

**მუხლი 4.** ამ დადგენილებით დამტ­კი­ცებული წესის მე-3 მუხლის “ბ” ქვეპუნქტი, მე-4 მუხ­ლის პირველი პუნქტის “ბ” ქვეპუნქტი და VI თა­ვი ამოქ­მედ­დეს 2011 წლის 1 იანვრიდან.

**პრემიერ-მინისტრი  *ნიკა გილაური***

**ტყითსარგებლობის წესი**

**თავი I. ზოგადი დებულებები**

**მუხლი 1. დადგენილების მიზანი**

1. დადგენილების მიზანია, განსაზღვროს სახელმწიფო ტყის ფონდის ტერიტორიაზე ტყითსარგებლობის წესი, აგრეთვე, სახელმწიფო ტყის ფონდის ფარგლებს გარეთ „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონის 24-ე მუხლის პირველი პუნქტის „ვ“ ქვეპუნქტით გათვალისწინებულ შემთხვევაში, „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით დაცული, გადაშენების საფრთხის წინაშე მყოფი ველური მცენარეების ან მათი ნაწილების მოპოვებისას (ბუნებრივი გარემოდან ამოღებისას) გადასახდელი საკომპენსაციო საფასურის ოდენობა და მისი გადახდის წესი. *(11.05.2016 N 213)*

2. დადგენილებით განისაზღვრება:

ა) ტყითსარგებლობის სახეები;

ბ) სსიპ ‑ ეროვნული სატყეო სააგენტოს (შემდგომში - სააგენტო) მიერ გაწეული მომსახურების სახეები; *(29.11.2013 N 302)*

გ) სააგენტოს მიერ გაწეული მომსახურების საფასურის ოდე­ნობა;

დ) ტყეკაფის მონიშვნის, გამოყოფის, ხე-ტყის დამზადებისა და მრგვალი ხე-ტყის (მორის) დახარისხების წესი; *(3.07.2017 N 319 ამოქმედდეს 2017 წლის 1 აგვისტოდან)*

ე) ხე-ტყის დამზადების ბილეთის გაცემის წესი;

ვ) ტყის რესურსით სარგებლობის ბილეთის გაცემის წესი;

ზ) ამოღებულია *(29.11.2013 N 302)*

თ) სახელმწიფო ტყის ფონდის მიჩენის მიზნით გაცემის წე­სი;

ი) ტყის ფონდის სარგებლობაში გაცემისა და აუქციონის საწყისი წლიური ფასის განსაზღვრის წესი. *(1.03.2017 N 106)*

ი1) ტყის ფონდით სპეციალური დანიშნულებით სარგებლობისათვის საკომპენსაციო საფასურის ოდენობა; *(17.08.2015 N 425)*

ი2) სახელმწიფო ტყის ფონდის ფარგლებს გარეთ „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონის 24-ე მუხლის პირველი პუნქტის „ვ“ ქვეპუნქტით გათვალისწინებულ შემთხვევაში, „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით დაცული, გადაშენების საფრთხის წინაშე მყოფი ველური მცენარეების ან მათი ნაწილების მოპოვების (ბუნებრივი გარემოდან ამოღების) შემთხვევაში გადასახდელი საკომპენსაციო საფასურის ოდენობა და მისი გადახდის წესი. *(11.05.2016 N 213)*

კ) საქართველოს გარემოს დაცვისა და სოფლის მეურნეობის სამინისტროს საჯარო სამართლის იურიდიული პირის – დაცული ტერიტორიების სააგენტოს (შემდგომში – დაცული ტერიტორიების სააგენტო) მიერ დაცული ტერიტორიის მიმდებარედ მცხოვრები ადგილობრივი მოსახლეობის მიერ დაცულ ტერიტორიებზე ხე-ტყის დამზადებისას ერთი კუბური მეტრი მერქნის მოპოვებისათვის გაწეული მომსახურების საფასურის ოდენობა; *(2.02.2018 N55)*

ლ) ახმეტის მუნიციპალიტეტის გამგეობის მიერ თუშეთის დაცული ლანდშაფტის ტერიტორიიდან მიმდებარედ მცხოვრები ადგილობრივი მოსახლეობის მიერ თუშეთის დაცულ ლანდშაფტში ხე-ტყის დამზადებისას ერთი კუბური მეტრი მერქნის მოპოვებისათვის გაწეული მომსახურების საფასურის ოდენობა. *(6.04.2017 N 187)*

**მუხლი 2. ტერმინთა განმარტებები**

1. ბარის ტყე – ვაკეზე განფენილი ტყეები, კერძოდ კოლ­ხეთის დაბლობის ტყეები, და აღმოსავლეთ საქართველოს ჭა­ლის ტყეები. დანარჩენი ტყეები მიეკუთვნება მთის ტყეებს.

2. განსაკუთრებული ფუნქციური დანიშნულების უბანი – სახელმწიფო ტყის ფონდის (გარდა დაცული ტერიტორიებისა) მწვანე ზონისა და საკურორტო ზონის ტერიტორიები (აღნიშნული ტერიტორიების ნუსხასა და მასზე მიკუთვნებული კვარტალების ჩამონათვალს ტყის მართვის უფლების მქონე ორგანოს წარდგინებით, კანონქვემდებარე ნორმატიული აქტით, ამტკიცებს საქართველოს გარემოს დაცვისა და სოფლის მეურნეობის მინისტრი); ჭალის ტყეები; სხვადასხვა დანიშნულების დაცვითი ტყის ზოლები; ალპური ზონის მიმდებარე 300 მეტრი სიგანის ტყის გავრცელების არეალი (სუბალპური ტყეები); უტყეო სივრცეებს შორის მდებარე 100 ჰექტარამდე სიდიდის ტყით დაფარული ფართობები; თოვლის ზვავებისა და ღვარცოფების მუდმივი კალაპოტების გასწვრივ 200 მეტრამდე სიგანის ტყის ზოლები; 350-ზე მეტი დაქანების ფერდობებზე მდებარე ტყის უბნები; ფლატეების, დამეწყრილი ადგილების, ჩამონაშალების, კარსტული წარმონაქმნების, მთის დედაქანების მიწის ზედაპირზე გამოსვლის ადგილების ირგვლივ 100 მეტრამდე სიგანის ტყის ზოლები; რკინიგზებისა და საავტომობილო გზების გასწვრივ (მათი მიწის ვაკისიდან) 100 მეტრამდე სიგანის ტყის ზოლები; მდინარეების, ტბების, წყალსაცავებისა და წყლის არხების გასწვრივ ნაპირიდან 300 მეტრამდე სიგანის ტყის უბნები; დასასვენებელი სახლების, პანსიონატებისა და სამკურნალო დაწესებულებების, მინერალური წყაროების ირგვლივ 1 კმ-ის რადიუსში არსებული ტყის უბნები. მანძილი იზღუდება წყალგამყოფით. *(2.02.2018 N55)*

3. კალამი \_ მცენარის ყოველი აჭრილი ნაწილი, რომლი­თაც შეიძლება მცენარის გამრავლება.

4. კორომი – მომიჯნავე ტერიტორიისაგან შემადგენლო­ბითა და სტრუქტურით მკვეთრად განსხვავებული ტყის ნაწილი.

5. მართვის ორგანო – საქართველოს ტყის კოდექსის მე-15 და მე-16 მუხლებით განსაზღვრული ორგანოები და „თუშეთის, ბაწარა-ბაბანეურის, ლაგოდეხისა და ვაშლოვანის დაცული ტერიტორიების შექმნისა და მართვის შესახებ“ საქართველოს კანონის მე-8 მუხლით განსაზღვრულ ტერიტორიაზე, იმავე კანონის 46-ე მუხლის მე-2 პუნქტის მოთხოვნიდან გამომდინარე, ახმეტის მუნიციპალიტეტის გამგეობა. *(12.09.2014 №550)*

6. მინისტრი – საქართველოს გარემოს დაცვისა და სოფლის მეურნეობის მინისტრი. *(2.02.2018 N55)*

7. ნეკერი – ხის კვირტებიანი ნორჩი ტოტები.

8. სათესლე ხე – ბუნებრივი განახლების (მოთესვის) ხელ­შეწყობისათვის გათვალისწინებული ხე.

9. სამინისტრო – საქართველოს გარემოს დაცვისა და სოფლის მეურნეობის სამინისტრო. *(2.02.2018 N55)*

10. სიმაღლის თანრიგი – ხის სიმაღლისა და დიამეტრის თანაფარდობა, რომელიც უნდა იქნეს გამოყენებული ზეზემ­დგო­მი ხე-ტყის მოცულობის გაანგარიშებისათვის.

11. სირონი – 0,5 მეტრი სიგანის ტყის ზოლი, სადაც იჭრება მერქნიანი მცენარეები ტყით დაფარული ფართობების ურთი­ერთ­­გამიჯვნისას. გამოიყენება კვარტალების ხელოვნური გამი­ჯვნი­სათვის (როცა კვარტალები არ არის გამოყოფილი ბუნებ­რივი საზღვრით) და ბარის ტყეებში ტყეკაფის მომიჯნავე ტერიტო­რიისაგან გამიჯვნისათვის.

12. ტაქსაციური დიამეტრი – მიწის პირიდან 1,3 მეტრ სი­მაღლეზე აზომილი ხის დიამეტრი, მიღებული მაქსიმალური და მინიმალური დიამეტრების გასაშუალოებით. ფერდობზე აიღება ზედა მხრიდან.

13. ტყეკაფი – საქართველოს ტყის ფონდის განსაზღვ­რუ­ლი ტერიტორია, სადაც გათვალისწინებულია ზეზემდგომი ან ძირნა­ყარი ხე-ტყის დამზადება.

14. ტყეკაფის გამოყოფა – ტყეკაფის მონიშვნის მასალების (ტყეკაფის აღრიცხვის უწყისი, ტყეკაფის პასპორტი, ტყეკაფის აბრისი UTM კოორდინატთა სისტემაში, თანდართული ელექტრონული ვერსიით – Shp-ფაილი) შესაბამისი მართვის ორგანოს ტერიტორიული ორგანოს/ადმინისტრაციებისათვის წარდგენა და კამერალური ან/და საველე შემოწმების შემდეგ ტყეკაფის მიღება-ჩაბარების აქტის შედგენა. *(29.11.2013 N 302)*

15. ტყეკაფის მონიშვნა – ტყეკაფის გამიჯვნა მოსაზღვრე ტერიტო­რიისაგან, დასამზადებელი ხე-ტყის აღრიცხვა, ტყეკაფის აღრიცხვის უწყისის, ტყეკაფის პასპორტისა და შესაბამისი კარტოგრაფიული მასა­ლის შედგენა. *(21.12.2011 N 486)*

16. ტყით დაფარული ფართობი – 0,3 ჰა და მეტი ფართობი, რომელიც წარმოდგენილია 2 მეტრი და მეტი სიმაღლის ხეებით ან 1,5 მეტრი და მეტი სიმაღლის მერქნიანი ბუჩქოვანი მცენა­რეების ერთობლიობით, რომელთა ვარჯების პროექცია შეად­გენს ფართობის 30%-ს და მეტს.

17. ამოღებულია *(13.10.2010 N 319)*

18. ამოღებულია *(13.10.2010 N 319)*

19. ამოღებულია *(13.10.2010 N 319)*

20. ჭალის ტყე – ვაკე რელიეფზე მდინარეთა აუზებში არ­სე­­­ბული ტყეები.

21. ხე-ტყე – სახელმწიფო ტყის ფონდის ტერიტორიაზე არ­სებული მერქნული რესურსი.

22. ხე-ტყის დამზადება – ზეზემდგომი ხე-ტყის მოჭრა და/ან ძირნაყარი ხე-ტყიდან მერქნის ამოღება და გამოზიდვა.

221. მრგვალი ხე-ტყე (მორი) - ხე-ტყის დამზადების შედეგად მიღებული, 12 სმ-ზე მეტი (წვრილი ბოლოდან) დიამეტრის მქონე მერქნული რესურსი. *(1.09.2014 N 527)*

222. საშეშე მერქანი - ხე-ტყის დამზადების შედეგად მიღებული ერთ მეტრამდე სიგრძის დაკოტრილი ან წვრილი ბოლოდან 12 სანტიმეტრის ჩათვლით დიამეტრის მერქნული რესურსი. *(1.09.2014 N 527)*

223. ბოძი – საყრდენ მასალად ვარგისი მსხვილი ბოლოდან 12 სანტიმეტრამდე დიამეტრის მერქნული რესურსი. *(3.07.2017 N 319 ამოქმედდეს 2017 წლის 1 აგვისტოდან)*

23. ხე-ტყის ნარჩენი – ხე-ტყის დამზადების შედეგად დარჩენილი ქერქი, ნაფოტი, ნახერხი, შეშად გამოუსადეგარი ტოტები, აგრეთვე ის ძირნაყარი ხე-ტყე, რომელსაც ბუნებრივი თუ სხვა ფაქტორების ზემოქმედების გამო აღარ გააჩნია მერქნული რესურსის ღირებულება. *(2.02.2018 N55)*

24. ამოღებულია *(13.10.2010 N 319)*

25. ძირნაყარი ხე-ტყე – მიწაზე დაყრილი წაქცეული ხმე­ლი ხე, მოთხრილ-მოტეხილი, ქარქცეული, თოვლტეხილი მერ­ქანი. აგრეთვე მოჭრილი მერქანი, რომელზეც ხე-ტყის დამზა­დების შესაბამისი დოკუმენტი არ არის გაცემული ან გასული აქვს გა­მოზიდვის ვადა.

26. ტყეკაფის ათვისება – ხე-ტყის (მათ შორის, ძირნაყარი) დამზადება, ნარჩენე­ბი­სა­გან ტყეკაფის გაწმენდა და დამზადებული ხე-ტყის სახელმ­წი­ფო ტყის ფონდიდან გამოზიდვა. *(21.06.2011 N 250)*

261. ტყეკაფის დახურვა - ტყეკაფის ათვისების ყველა ღონისძიებების ჯეროვნად (სრულად) განხორციელების შემდეგ მართვის ორგანოს მიერ უკვე ათვისებული ტყეკაფის დახურვისა და ნატურაში მიღება-ჩაბარების პროცედურა, რაზედაც მართვის ორგანოს მიერ დგება ტყეკაფის დახურვის მიღება-ჩაბარების აქტი და ხდება მერქნული რესურსების მართვის ელექტრონულ სისტემაში მისი ატვირთვა. *(29.11.2013 N 302)*

262. ტყეკაფის გაუქმება - ტყეკაფის ათვისებამდე ამ ტყეკაფის არასწორად გამოყოფის, ან გამოყოფილი ტყეკაფის ათვისების შეუძლებლობის შემთხვევაში, მართვის ორგანოს მიერ ტყეკაფის გაუქმების აქტის შედგენა და მერქნული რესურსების მართვის ელექტრონულ სისტემაში მისი ატვირთვა. *(1.09.2014 N 527)*

27. ფაუტი – ფუტურო, დამპალი და მშრალად გამო­ფი­ტული, სიმ­კვ­რივეს მოკლებული ხე. *(21.06.2011 N 250)*

28. ვარჯი – ხის განშტოებული ნაწილი, წარმოდგენილი ტოტებისა და ყლორტების ერთობლიობით. *(21.06.2011 N 250)*

29. ხე-ტყის დატვირთვის ადგილი – ტყითსარგებლობის გენერალური ლიცენზიის, ხე-ტყის დამზადების სპეციალური ლიცენზიის, ტყითსარგებლობის შესახებ შესაბამისი ხელშეკრულების მფლობელისათვის ან საქართველოს კანონმდებლობის საფუძველზე სხვა (გარდა სოციალური ჭრისა) ტყითმოსარგებლისათვის საქართველოს ტყის ფონდში საქმიანობის განსახორციელებლად გადაცემული სამოქმედო ტერიტორიის კონკრეტული ადგილმდებარეობა, სადაც უნდა განხორციელდეს ხე-ტყის სატრანსპორტო საშუალებაზე დატვირთვა. *(4.01.2012 N1)*

30. მერქნიანი მცენარის ვარჯის ფორმირება – არსებული ობიექტების ფუნქციონირების, რეკონსტრუქციის (რეაბილიტაციის) ან დემონტაჟისათვის სპეციალური დანიშნულებით ტყითსარგებლობისას, მთავარი ღეროს გარდა, მცენარის გვერდითი ტოტების შეჭრა (ჭრა).*(11.05.2016 N 213)*

**თავი II. ტყითსარგებლობის სახეები, მომსახურების**

**სახეები, მომსახურების საფასური**

**მუხლი 3. ტყითსარგებლობის სახეები** *(1.09.2014 N 527)*

ამ დადგენილების მიზნებისათვის, ტყითსარგებლობის სახეებია:

ა) ხე-ტყის დამზადება;

ბ) მიჩენის მიზნით სარგებლობა;

გ) სპეციალური მიზნით სარგებლობა;

დ) სააგენტოს მიერ სახელმწიფო ტყის ფონდით სპეციალური დანიშნულებით სარგებლობა;

ე) ტყის მერქნიანი მცენარეების პროდუქტებისა და ხის მეორეხარისხოვანი მასალების დამზადება;

ვ) ტყის ფონდში მიწის ნაყოფიერი ფენის მოხსნა;

ზ) ტყის არამერქნული რესურსებით სარგებლობა;

თ) სატყეო პლანტაციური მეურნეობის წარმოება;

ი) სასოფლო-სამეურნეო მიზნით ტყითსარგებლობა;

კ) საკურორტო, რეკრეაციული, სპორტული და სხვა კულტურულ-გამაჯანსაღებელი მიზნით სარგებლობა;

ლ) თევზის მეურნეობის მოწყობა;

მ) ცხოველთა თავშესაფრებისა და სანაშენეების მოწყობა;

ნ) არასასოფლო-სამეურნეო მიზნით სარგებლობა;

ო) კომპლექსური ტყითსარგებლობა;

პ) კავშირგაბმულობის საკომუნიკაციო ნაგებობის განთავსება.

**მუხლი 4. მომსახურების სახეები**

1. სააგენტოს მიერ გაწეული მომსახურების სახეებია:

ა) ხე-ტყის დამზადების ბილეთის გაცემა;

ბ) ამოღებულია *(29.11.2013 N 302)*

გ) სალიცენზიო ობიექტის მომზადება;

დ) ტყის ფონდის სარგებლობის უფლებით გაცემა და შე­საბამისი დოკუმენტაციის მომზადება;

ე) ტყის რესურსით სარგებლობის ბილეთის გაცემა;

ვ) ტყის ფონდში მიწის ნაკვეთის შესახებ ინფორმაციის მომზადება: *(13.10.2010 N 319)*

ვ.ა) მიწის ნაკვეთის საკადასტრო აზომვითი ნახაზის მომ­ზადება;

ვ.ბ) მიწის ნაკვეთის სატაქსაციო დახასიათება;

ვ.გ) სიტუაციური გეგმის მომზადება;

ვ.გ) მიწის ნაკვეთის სატაქსაციო დახასიათება;

ვ.დ) სიტუაციური გეგმის მომზადება;

ზ) საექსპლუატაციო უბნის კონტურების დადგენა და სა­ტა­­ქსაციო დახასიათება;

თ) ხაზობრივი ნაგებობისათვის კუთვნილი მიწის ნაკვეთის შესახებ ინფორმაციის მომზადება:

თ.ა) ხაზობრივი ნაგებობისათვის კუთვნილი მიწის ნაკ­ვეთის საკადასტრო აზომვითი ნახაზის მომზადება; *(13.10.2010 N 319)*

თ.ბ) ხაზობრივი ნაგებობისათვის კუთვნილი მიწის ნაკვეთის სა­ტაქსაციო დახასიათება.

ი) ტყეკაფის მონიშვნა; *(21.06.2011 N 250)*

კ) ხე-ტყის წარმოშობის დოკუმენტის ფორმის გაცემა; *(21.06.2011 N 250)*

ლ) სპეციალური ფირნიშის გაცემა; *(21.06.2011 N 250)*

მ) ხე-ტყის წარმოშობის დოკუმენტის გაცემა ან/და სპეციალური ფირნიშებით მარკირება. *(4.01.2012 N1)*

ნ) საშეშე მერქნული რესურსის დაპობა-დაჩეხვა. *(3.07.2017 N 319)*

2. ამ მუხლის პირველი პუნქტის „ა“-„მ“ ქვეპუნქტებით განსაზღვრული მომსახურება ხორციელდება საქართველოს კანონმდებლობით დადგენილი წესით, ამ დადგენილებით განსაზღვრული საფასურის გადახდის დამადასტურებელი დოკუმენტის წარდგენის საფუძველზე. ადმინისტრაციული ორგანოების შემთხვევაში, ამ დადგენილებით განსაზღვრული მომსახურების საფასურის გადახდა ხორციელდება მომსახურების გაწევიდან არაუგვიანეს 15 კალენდარული დღისა. სპეციალური ჭრების შედეგად მოპოვებული მერქნული რესურსის დამზადების ადგილიდან ტრანსპორტირებისათვის, ხე-ტყის წარმოშობის დოკუმენტის გაცემის ან/და სპეციალური ფირნიშებით მარკირებისათვის სააგენტო მომსახურებას ახორციელებს უსასყიდლოდ. ამასთან, სამინისტრო უფლებამოსილია, საქართველოს ფინანსთა სამინისტროსთან შეთანხმებით, პირი გაათავისუფლოს ამ მუხლის პირველი პუნქტით განსაზღვრული მომსახურების საფასურის გადახდის ვალდებულებისაგან. *(3.07.2017 N 319)*

21. ამ მუხლის პირველი პუნქტის „ნ“ ქვეპუნქტით განსაზღვრული მომსახურების გაწევა და მომსახურების საფასურის გადახდა ხორციელდება სააგენტოსა და დაინტერესებულ პირს შორის გაფორმებული ხელშეკრულებით დადგენილი პირობებითა და დადგენილ ვადებში. *(3.07.2017 N 319)*

3. ამ მუხლის პირველი პუნქტით განსაზღვრული „ტყეკაფის მო­ნიშვნის“ მომსახურების საფასურის გადახდა, გარდა სოციალური ჭრის ფარგლებში მონიშნული ტყეკაფებისა, უნდა განხორციელდეს მომსა­ხუ­­რების გაწევიდან არა უგვიანეს 15 კალენდარულ დღეში. სოცი­ალური ჭრის ფარგლებში ტყეკაფის მონიშვნის მომსახურება ხორ­ცი­ელდება უფასოდ. *(9.11.2012 N 447)*

4. დაცული ტერიტორიების სააგენტო ამ მუხლის პირველი პუნქტის „ა“ ქვეპუნქტით განსაზღვრულ მომსახურებას ახორციელებს საქართველოს კანონმდებლობით დადგენილი წესით, ამ დადგენილებით განსაზღვრული საფასურის გადახდის დამადასტურებელი დოკუმენტის წარდგენის საფუძველზე. *(15.08.2014 N 499 ამოქმედდეს 2014 წლის 1 სექტემბრიდან)*

5. ახმეტის მუნიციპალიტეტის გამგეობა ამ მუხლის პირველი პუნქტის „ა“ ქვეპუნქტით განსაზღვრულ მომსახურებას ახორციელებს საქართველოს კანონმდებლობით დადგენილი წესით, ამ დადგენილებით განსაზღვრული საფასურის გადახდის დამადასტურებელი დოკუმენტის წარდგენის საფუძველზე. *(6.04.2017 N 187)*

მუხლი 5. მომსახურების საფასური *(13.01.2011 N14)*

1. სააგენტოს მიერ გაწეული მომსახურების საფასური განისაზღვრება ამ წესის №4 დანართის შესაბამისად.

11. ამ წესის №4 დანართის 5.1 პუნქტით განსაზღვრული მომსახურების საფასური აგრეთვე ვრცელდება დაცული ტერიტორიების სააგენტოს მიერ დაცულ ტერიტორიაზე გაწეულ მომსახურებაზე. *(15.08.2014 N 499 ამოქმედდეს 2014 წლის 1 სექტემბრიდან)*

12. ამ წესის №4 დანართის 5.1 პუნქტით განსაზღვრული მომსახურების საფასური აგრეთვე ვრცელდება ახმეტის მუნიციპალიტეტის გამგეობის მიერ თუშეთის დაცული ლანდშაფტის ტერიტორიაზე გაწეულ მომსახურებაზე. *(6.04.2017 N 187)*

2. ხე-ტყის დამზადების ბილეთის გაცემისათვის მომსახურების საფასურის გადახდა ხდება ტყითმოსარგებლის მიერ ხე-ტყის დამზადების ბილეთში მითითებული მერქნული რესურსის მოცულობის შესაბამისად. *(2.02.2018 N55)*

3. სალიცენზიო ობიექტის მომზადებისათვის მომსახურების საფასური არ დგინდება გადაშენების საფრთხის წინაშე მყოფი ველური მცენარეების სანიტარიული ჭრებით გარემოდან ამოღების მიზნით ხე-ტყის დამზადების სპეციალური ლიცენზიის გაცემისას.

4. ხე-ტყის დამზადების ბილეთის გაცემისათვის ამ წესით დადგენილი მომსახურების საფასური გადაიხდება 2011 წლის 1 იანვრის შემდეგ გამოყოფილ ტყეკაფებზე, გარდა საქართველოს კანონმდებლობით გათვალისწინებული „სათბობი შეშის ვაუჩერის“ საფუძველზე სათბობი შეშით დაკმაყოფილებისას ან საქართველოს ფინანსთა სამინისტროსთან შეთანხმებით, სამინისტროს გადაწყვეტილებით – ამ მომსახურების საფასურის გადახდის ვალდებულებისაგან გათავისუფლების შემთხვევებისა. *(13.07.2012 N 255)*

5. ტყით სარგებლობის გენერალური ლიცენზიის, ხე-ტყის დამზადების სპეციალური ლიცენზიის, სამონადირეო მეურნეობის სპეციალური ლიცენზიისა და სოჭის გირჩის მოპოვებისათვის ლიცენზიის გაცემის მიზნით გამართულ აუქციონში გამარჯვებული ვალდებულია ლიცენზიის მიღებამდე სააგენტოს ანგარიშზე ჩარიცხოს სალიცენზიო ობიექტის მომზადებისათვის გაწეული მომსახურების ამ წესით დადგენილი საფასური.

6. ამ მუხლის 11 პუნქტით განსაზღვრული საფასური გადაირიცხება დაცული ტერიტორიების სააგენტოს ანგარიშზე. *(15.08.2014 N 499 ამოქმედდეს 2014 წლის 1 სექტემბრიდან)*

7. ამ მუხლის 12 პუნქტით განსაზღვრული საფასური გადაირიცხება ახმეტის მუნიციპალიტეტის გამგეობის ანგარიშზე. *(6.04.2017 N 187)*

**თავი III. ტყეკაფის მონიშვნის, გამოყოფისა**

**და ხე-ტყის დამზადების წესი**

**მუხლი 6. ტყეკაფის მონიშვნისა და გამოყოფის მიზანი**

ტყეკაფის მონიშვნისა და გამოყოფის მიზანია ხე-ტყის დამ­ზადების შესაძლებლობის შექმნა.

**მუხლი 7. ხე-ტყის დამზადება**

1. ხე-ტყის დამზადება ხორციელდება ტყეკაფზე. ტყეკა­ფის საზღვ­რე­ბი ექვემდებარება მომიჯნავე ტერიტორიისაგან საიდენ­ტიფიკაციო ნიშნე­ბით (ჭრაში დაუნიშნავ ხეებზე შესაბამისი წარ­წერა ან სირონის გაჭრა ან ბო­ძის ჩასმა) გამიჯვნას. *(21.06.2011 N 250)*

2. ძირნაყარი ხე-ტყის გაცემისას, ტყეკაფი მომიჯნავე ტერიტორიისაგან საიდენტიფიკაციო ნიშნით არ გაიმიჯნება. ხე-ტყის განთავსების ტერიტორია ფიქსირდება GPS კოორდინატებით. შესაბამისი დოკუმენტის გარეშე მოჭრილი ხე-ტყით წარმოშობილ ძირნაყარზე ტყეკაფი არ გამოიყოფა. ძირნაყარი ხე-ტყის მოცულობა დგინდება საორიენტაციოდ. *(1.09.2014 N 527)*

**მუხლი 8. ტყეკაფის მონიშვნა და გამოყოფა**

1. ტყეკაფი მოინიშნება დასამზადებელი ხე-ტყის აღრიც­ხვი­სათვის. ტყეკაფის მონიშვნისას აუცი­ლებელია პირველ რიგში მოინიშნოს ფაუტი, ზე­ხ­მელი, ხმობადი, გადაბერებული, მრუდეღეროიანი და მავნებ­ლებით და­ზიანებული ხეები. *(21.06.2011 N 250)*

2. ტყეკაფზე დასამზადებელი ხე-ტყის აღრიცხვა წარ­მოებს:

ა) ფართობის მიხედვით – მთავარი სარგებლობის პირწმინ­და ჭრის დროს;

ბ) ჭრაში დანიშნული ხეების მოცულობის მიხედვით (ძი­რობრივად) – მთავარი სარგებლობის (გარდა პირწმინდა ჭრისა), მოვლითი (გარდა განათებითი და გაწმენდითი სახისა) ჭრების გან­ხორციელებისას;

გ) სპეციალური ჭრის დროს – ფართობის მიხედვით ან ძი­რობრივი აღრიცხვით.

დ) სოციალური ჭრის დროს – ფართობის მიხედვით ან ძი­რობრივი აღრიცხვით. *(21.06.2011 N 250)*

3. ტყეკაფის მონიშვნამდე მართვის ორგანოების მიერ განი­სა­ზღვრება ტყეკაფის მონიშვნას დასაქვემდებარებელი საორიენ­ტაციო ფართობები და დასამზადებელი ხე-ტყის საორიენტაციო მოცულობა სახელმწიფო ტყის ფონდის აღრიცხვის, დაგეგმ­ვისა და მონიტორინგის მასალების და ტყის ფაქტობრივი მდგო­მარეობის საფუძველზე, ხოლო მასალების არარსებობის შემთ­ხვევაში – ტყის ფაქტობრივი მდგომარეობის მიხედვით.

4. ტყეკაფის მონიშვნის სამუშაოების დაწყებამდე ტყეკა­ფის მომნიშ­ნავი პირის მიერ დგება ტყეკა­ფის ადგილმდებარეობის დათვალიე­რების აქ­ტი N6 დანართის შესაბამისად. *(21.06.2011 N 250)*

5. ტყეკაფების მონიშვნა ხორციელდება:

ა) მთავარი სარგებლობის პირწმინდა ჭრისთვის სირონების გაჭრით, გარდა იმ გვერდებისა, რომლებიც შემოსაზღვრულია არ­სებული მიჯნებით (საკვარტალე სირონები, გზები, მდინა­რეები, უტყეო სივრცეები, არხები და სხვ.);

ბ) სპეციალური ჭრისათვის ტყეკაფის გარე საზღვარზე, თვალთახედ­ვის არეში არსებული ხეების შერჩევითი მონიშვნით (ხეებზე საღებავით ან ჩამონათალით); *(21.06.2011 N 250)*

გ) მთავარი სარგებლობის (გარდა პირწმინდა ჭრებისა) და მოვლითი ჭრებისათვის – ტყეკაფის საწყისი წერტილის მყარი ორიენტირით მონიშვ­ნით (ბოძზე ან ჭრას დაუქვემდებარებელ ზეზემდგომ ხეზე წარწერით, რო­მელ­ზედაც აღნიშნული იქნება კვარტალი, ლიტერი, ტყეკაფის მონიშვნის წელი, ჭრის სახე); *(21.06.2011 N 250)*

დ) სოციალური ჭრისათვის ტყეკაფების მონიშვნა ხორციელდება ამ მუხლისა და წესის მე-10 მუხლის გათვალისწინებით. *(21.06.2011 N 250)*

ბ) სპეციალური ჭრისათვის ტყეკაფის გარე საზღვარზე, თვალთახედ­ვის არეში არსებული ხეების შერჩევითი მონიშვნით (ხეებზე საღებავით ან ჩამონათალით); *(21.06.2011 N 250)*

გ) მთავარი სარგებლობის (გარდა პირწმინდა ჭრებისა) და მოვლითი ჭრებისათვის – ტყეკაფის საწყისი წერტილის მყარი ორიენტირით მონიშვ­ნით (ბოძზე ან ჭრას დაუქვემდებარებელ ზეზემდგომ ხეზე წარწერით, რო­მელ­ზედაც აღნიშნული იქნება კვარტალი, ლიტერი, ტყეკაფის მონიშვნის წელი, ჭრის სახე); *(21.06.2011 N 250)*

დ) სოციალური ჭრისათვის ტყეკაფების მონიშვნა ხორციელდება ამ მუხლისა და წესის მე-10 მუხლის გათვალისწინებით. *(21.06.2011 N 250)*

6. ბარის ტყეებში მთავარი სარგებლობის პირწმინდა ჭრის ტყეკაფის ტერიტორია მოინიშნება სწორკუთხოვანი ფორმით. მთის ტყეებში მთავარი სარგებლობისა და მოვლითი ჭრების ტყეკაფი მოინიშნება სატაქსაციო უბნის ფარგლებში. მოვლითი ჭრის სანიტარიული სახის ტყეკაფის, ასევე დაცულ ტერიტორიებზე (რომლებსაც არ აქვთ მოქმედი ტყის მართვის გეგმა) სოციალური ჭრის დროს მთავარი სარგებლობისა და მოვლითი ჭრების ტყეკაფის მონიშვნა დასაშვებია კვარტალის ფარგლებში. სპეციალური ჭრის ტყეკაფი მოინიშნება სპეციალური მიზნების განხორციელების პროექტის ან სხვა ტექნიკური დოკუმენტაციით განსაზღვრულ ტერიტორიაზე სრულად ან ეტაპობრივად. *(3.07.2018 N 353 გავრცელდეს ამავე დადგენილების ამოქმედებამდე დაცულ ტერიტორიებზე სოციალური მიზნით გამოყოფილ ტყეკაფებზე)*

7. პირწმინდა და ჯგუფურ-ამორჩევითი ჭრების ტყეკაფის გამოყოფის დროს სათესლე ხეებზე 1,5 მ-მდე სიმაღლეზე საღე­ბავით კეთდება “+” ნიშანი. ტყეკაფის აღრიცხვის მასალებში დამატებით აღინიშნება სათესლე ხეების რაოდენობა.

8. ტყეკაფის მონიშვნისას კეთდება ადგილმდებარეობის ნახაზი (აბრისი) მასშტაბით 1:10000 ან 1:25000, რომელზეც და­ი­ტანება: *(13.10.2010 N 319)*

ა) კვარტალის ტერიტორიაზე ტყეკაფის კონფიგურაცია და ტყეკაფის საწყისი და საბოლოო წერტილის GPS კოორდინატები; *(21.06.2011 N 250)*

ბ) ტყეკაფამდე მისასვლელი არსებული სატყეო-სამეურნეო და მორსათრევი გზები; *(4.01.2012 N1)*

გ) ხე-ტყის დატვირთვის ადგილი („დასატვირთი ბაქანი“) GPS კოორდინატის მითითებით. *(4.01.2012 N1)*

9. ტყეკაფზე მოსაჭრელი ხე-ტყის ოდენობის (მოცულო­ბის) დადგენა წარმოებს:

ა) ფართობის მიხედვით – პირწმინდა ჭრის განხორციე­ლე­ბისას დასამზადებელი ხე-ტყის მოცულობა იანგარიშება სანი­მუშო ფართობის მიხედვით, მისი ოდენობა უნდა შეადგენდეს ჭრას დაქვემდებარებული ფართობის არანაკლებ 5 %-ს;

ბ) ძირობრივად (თითოეული ხის მოცულობის მიხედვით) – მთავარი სარგებლობის (გარდა პირწმინდა) და მოვლითი ჭრე­ბის განხორციელების დროს. აღრიცხვას ექვემდებარება 8 სმ-ისა და მეტი ტაქსაციური დიამეტრის ხეები. ხეები იდამღება ფესვის ყელთან მართვის ორგანოებთან შეთანხმე­ბუ­ლი იდენტიფი­ცირე­ბის დამღით (სააგენტოს მიერ ტყეკაფის მონიშვნისას გამოიყენება 8​2 მუხლის მე-2 პუნქტით გათვალისწინებული დამღა, დამღის ნიმუშზე არსებული ხარისხის მაჩვენებელს მნიშვნელობა არ მიენიჭება), მდგრადი საღებავით ეწერება რიგითი ნო­მერი. ჭრაში დანიშნულ ხეებზე თვალთახედვის არეში (მიწის ზედაპირიდან დაახლოებით 1,7 მეტრამდე სიმაღლეზე) კეთდება მონიშვნა მკვეთრი ფერის საღებავით ან ჩამონათალი; *(2.02.2018 N55 ამოქმედდეს 2018 წლის 1 მაისიდან)*

გ) დამზადებული ხე-ტყის მასის მიხედვით – როდესაც მო­საჭრელი ხეების 75%-მდე რაოდენობას ტაქსაციური დიამეტ­რი 8 სმ-ზე ნაკლები აქვს. ამ შემთხვევაში იანგარიშება დასამ­ზადებ­ლად გათვალისწინებული ხე-ტყის მოცულობის საორიენ­ტაციო ოდენობა. დამზადებული ხე-ტყის ოდენობა შემდგომში ზუსტ­დე­ბა ფაქტობრივად დამზადებული ხე-ტყის აზომვით. აღ­რიცხ­ვის აღნიშნული სახე აგრეთვე გამოიყენება ძირნაყარი და ნა­ხან­ძრა­ლი ხე-ტყის აღრიცხვისას.

10. ჭრას დასაქვემდებარებელი ხეების აღრიცხვა წარმო­ებს მათი ტაქსაციური დიამეტრის გაზომვით ოთხსანტიმეტრია­ნი სი­მს­­ხოს საფეხურებით.

11. ტყეკაფზე ჭრაში დანიშნული ხეების აღრიცხვა ხორციელდება ხის სახეობების, დიამეტრებისა და შესაბამისი ხარისხების მიხედვით. სააგენტოს მიერ განხორციელებული სპეციალური ჭრის დროს ტყეკაფზე ჭრაში დანიშნული ხეების აღრიცხვა ხორციელდება, მხოლოდ, ხის სახეობებისა და დიამეტრების მიხედვით. *(1.09.2014 N 527)*

12. ხე-ტყის აღრიცხვა ხორციელდება ხის შემდეგი ხარისხების შესაბა­მისად: *(21.06.2011 N 250)*

ა) I ხარისხის ხეს მიეკუთვნება ხე, რომ­ლის ღეროს სწორი ნაწილის (დაუზიანებელი, სწორი ღერო) სიგრძე შეადგენს 4 მეტრსა და მეტს;

ბ) II ხარისხის ხეს მიეკუთვნება ხე, რომლის ღეროს სწორი ნაწილის (დაუზიანებელი, სწორი ღერო) სიგრ­­ძე შეადგენს 4 მეტრზე ნაკლებს.

13. ამოღებულია *(21.06.2011 N 250)*

14. ტყეკაფზე ჭრაში დასანიშნ სახეობათა მოცულობების (მარაგის) განსაზღვრის მიზნით კორომის შემადგენლობაში შემავალი თითოეული მერქნიანი სახეობისათვის დგინდება სიმაღლის თანრიგი. *(21.06.2011 N 250)*

15. ტყეკაფის აღრიცხვის უწყისში (დანართი N1) ხის მოცუ­ლობის გაანგარიშება ხორციელდება 0,01 კუბ.მ სიზუსტით.

16. ტყეკაფის მონიშვნის მასალების მართვის ორგანოში წარდგენამდე, ტყითმოსარგებლის მიერ ტყეკაფის მონიშვნის შესახებ შესაბამისი ინფორმაცია დადგენილი წესით, ელექტრონული ფორმით ასახული უნდა იქნეს მერქნული რესურსების მართვის ელექტრონულ სისტემაში. მართვის ორგანოს მიერ ხორციელდება ტყითმოსარგებლის მიერ წარდგენილი ტყეკაფის მონიშვნის მასალებისა და მის მიერ მონაცემთა ერთიან ბაზაში ასახული შესაბამისი ინფორმაციის კამერალური შემოწმება. მათი შეუსაბამობის (გარდა მექანიკური შეცდომებისა, თუ აშკარაა, რომ სხვა რამ არ შეიძლებოდა ყოფილიყო ნაგულისხმევი) ან საქართველოს კანონმდებლობის მოთხოვნათა დარღვევების აღმოჩენის შემთხვევაში ხორციელდება მონიშნული ტყეკაფის შემოწმება დადგენილი წესით. *(29.11.2013 N 302)*

161. სოციალური ჭრების შემთხვევაში ტყეკაფის მონიშვნის მასალების წარდგენა ხორციელდება მართვის ორგანოს ტერიტორიულ სამსახურებში/ადმინისტრაციებში ტყეკაფის გამოყოფაზე უფლებამოსილი პირის მიერ. *(29.11.2013 N 302)*

162. ტყეკაფი გამოყოფილად ჩაითვლება ტყეკაფის მონიშვნის მასალების დადგენილი წესით შემოწმების შემდეგ შესაბამისი ტყეკაფის გამოყოფის მიღება-ჩაბარების აქტის გაფორმებისა და მერქნული რესურსების მართვის ელექტრონულ სისტემაში მისი ატვირთის შემდგომ. *(29.11.2013 N 302)*

163 გამოყოფილი ტყეკაფის გახსნა (ათვისების დაწყება) ხორციელდება მხოლოდ მართვის ორგანოს წერილობითი თანხმობის და მერქნული რესურსების მართვის ელექტრონულ სისტემაში მისი ასახვის შემდგომ. *(29.11.2013 N 302)*

17. ტყეკაფის პასპორტში აისახება შემდეგი ინფორმაცია: *(29.11.2013 N 302)*

ა) მართვის ორგანოს დასახელება, ტყითსარგებლობის საფუძველი (სანებართვო დოკუმენტის ნომერი და გაცემის თარიღი), ტყითმოსარგებლის რეკვიზიტები, ტყეკაფის GPS კოორდინატები, ტყეკაფის მონიშვნის მასალების წარდგენის თარიღი, ინფორმაცია ტყეკაფის მომნიშნავი პირების შესახებ (ფიზიკური პირის შემთხვევაში სახელი, გვარი, პირადი ნომერი, იურიდიული პირის შემთხვევაში – დასახელება, საიდენტიფიკაციო ნომერი);

ბ) მონაცემები: სატყეო უბნის, სატყეოს, კვარტალის, სატაქსაციო უბნის, ტყეკაფის ფართობის, კორომის შემადგენლობის, ხნოვანების, სიხშირის, სიმაღლის თანრიგის, მოზარდ აღმონაცენის მდგომარეობის (საკმარისი, არასაკმარისი), ჭრის სახის, მონიშნულ ხეთა რაოდენობის შესახებ;

გ) მონიშნული ხეების სახეობის, დიამეტრის, ხის ხარისხის (კანონმდებლობით დადგენილ შემთხვევებში – საშეშე, სამასალე მერქნის), გასაცემი მერქნის მოცულობის (საქმისი მერქანი-ლიკვიდური, შეშა ვარჯიდან), ხის ხარისხების მიხედვით მოცულობის, მთლიანი მოცულობის შესახებ;

დ) ტყეკაფის ათვისებაზე მართვის ორგანოს თანხმობის შემდეგ - ტყეკაფის გახსნის თარიღი;

ე) ტყეკაფის დახურვის ან ტყეკაფის გაუქმების შემთხვევაში - ტყეკაფის დახურვის ან ტყეკაფის გაუქმების თარიღი.

18. მართვის ორგანო უფლებამოსილია განახორციელოს გამოყოფილი ტყეკაფების შემოწმება შერჩევითი წესით. შემოწმებით დგინდება: *(21.06.2011 N 250)*

ა) დაქანება, სიხშირე (თვალზომით), ჭრაში დანიშნული ხე-ტყის სი­მაღ­ლის საშუალო თანრიგი, აღმონაცენ-მოზარდის რაოდენობა (განისაზღვ­რება ვი­ზუალურად);

ბ) ჭრაში დანიშნული ხეების ტაქსაციური დიამეტრის შე­საბამისობა ტყეკაფის აღრიცხვის უწყისში ასახულ მონა­ცემებთან, რისთვისაც ტაქსაცი­ური დიამეტრი აეზომება შერ­ჩე­ვით ჭრაში დანიშნული ხეების რაოდენობის არანაკლებ 20%-ს და აღნიშნული ხეებიდან სამ ხეზე ზუსტდება სიმაღ­ლის თანრიგი.

19. თუ შემოწმების შედეგად დადგინდა, რომ ტყითმოსარგებლემ ტყე­კაფი მონიშნა საქართველოს კანონმდებლობის და­რღვევით, საქარ­თველოს კანონმდებლობით განსაზღვრული პასუხისმგებლობის დაკის­რების მიუხე­დავად, ტყითმოსარგებლე ვალდებულია, მართვის ორგანოს მიერ მითი­თებულ გონივრულ ვადებში საქართველოს კანონმდებლობით დადგენილი წესით ხელახლა გამოყოს ტყეკაფი. ტყეკაფის ხელახლა გამოყოფამდე მისი ათვისება იკრძალება. *(21.06.2011 N 250)*

20. ტყეკაფის აღრიცხვის არასრულყოფილი მასალების წარ­დგენისას და/ან ტყეკაფის აღრიცხვის უწყისში ტექნიკური ხარვეზების შემთხვევაში, ტყითმოსარგებლე უფლებამოსილია ტყეკაფის ათვისების დაწყებამდე წა­რუ­დგინოს მართვის ორგანოს ტყეკაფის აღრიცხვის სრულყოფილი (შეს­წორებული) მასალები. *(21.06.2011 N 250)*

21. ტყითსარგებლობის გენერალური ან ხე-ტყის დამზადების სპეცია­ლური ლიცენზიის ან გრძელვადიანი ტყითსარგებლობის შესახებ ხელშეკ­რულების შემთხვევაში, მონიშნული ტყეკაფის სისწორისათვის პასუხისმგე­ბელია შესაბამისი ტყითმოსარგებლე.

22. სოციალური ჭრების ფარგლებში ტყეკაფის მონიშვნის მასალების მონაცემთა ერთიან ბაზაში ასახვა დადგენილი წესით ხორციელდება შესაბამისი მართვის ორგანოს მიერ. ამ შემთხვევაში ტყეკაფი გამოიყოფა ტყეკაფის პასპორტის გამოწერით, რომელიც ხელმოწერით დასტურდება მართვის ორგანოს უფლებამოსილი პირის მიერ. *(4.01.2012 N1)*

221. სააგენტოს მიერ განხორციელებული სპეციალური ჭრების ფარგლებში, ტყეკაფის მონიშვნის მასალების მონაცემთა ერთიან ბაზაში ასახვა, დადგენილი წესით, ხორციელდება სააგენტოს მიერ. ამ შემთხვევაში, ტყეკაფი გამოიყოფა ტყეკაფის პასპორტის გამოწერით, რომელიც ხელმოწერით დასტურდება მართვის ორგანოს უფლებამოსილი პირის მიერ. *(1.09.2014 N 527)*

222. ტყეკაფის ათვისების ვადაა მისი გამოყოფიდან ორი წელი. ამ ვადის გასვლის შემდგომ, ტყეკაფი უქმდება, იმის მიუხედავად, სრულად მოხდა მისი ათვისება, თუ არა. *(1.09.2014 N 527)*

23. ტყეკაფის გამოყოფის, გახსნის, დახურვისა და გაუქმების დოკუმენტების მერქნული რესურსების მართვის ელექტრონულ სისტემაში ატვირთვას ახორციელებს მართვის ორგანო. *(29.11.2013 N 302)*

24. ტყეკაფის გამოყოფის, გახსნის, დახურვისა და გაუქმების აქტების ფორმებს შესაბამისი ინდივიდუალური ადმინისტრაციულ‑სამართლებრივი აქტის საფუძველზე ამტკიცებს მინისტრი, ხოლო აჭარის ავტონომიური რესპუბლიკის ტერიტორიის ფარგლებში - აჭარის ავტონომიური რესპუბლიკის გარემოსა და ბუნებრივი რესურსების დაცვის სამმართველო. *(29.11.2013 N 302)*

**მუხლი 81. ტყის მერქნიან სახეობათა ბუნებრივი რესურსებით სარ­გებ­ლობის მოსაკრებლის სხვადასხვა კატეგორიისთვის მიკუთვნება** *(21.06.2011 N 250)*

1. სახელმწიფო ტყის ფონდის ტერიტორიაზე:

ა) ტყითსარგებლობის გენერალური ლიცენზიის, ხე-ტყის დამზადების სპეციალური ლიცენზიის, ან ტყითსარგებლობის შესახებ შესაბამისი ხელ­შეკ­რულების საფუძველზე ტყეკაფზე მონიშნულ:

ა.ა) I ხარისხის ხისთვის გადახდილი უნდა იქნეს „ბუნებრივი რე­სურ­სებით სარგებლობისათვის მო­საკ­რებლების შესახებ“ საქართველოს კანონის მე-5 მუხლის მე-2 პუნქტში მოყვანილი ცხრილის მიხედვით ტყის მერქნიან სახეობათაშესაბამისი ჯგუფის პირველი კატეგორიისათვის დადგენილი მო­სა­კრებელი;

ა.ბ) II ხარისხის ხისთვის გადახდილი უნდა იქნეს „ბუნებრივი რესურ­სებით სარგებლობისათვის მო­საკ­რებლების შესახებ“ საქართველოს კანონის მე-5 მუხლის მე-2 პუნქტში მოყვანილი ცხრილის მიხედვით ტყის მერქნიან სახეობათაშესაბამისი ჯგუფის მე-3 კატეგორიისათვის დადგენილი მო­სა­კ­რე­ბე­ლი;

ბ) სახელმწიფო ტყის ფონდის ტერიტორიაზე სოციალური ჭრის მიზ­ნით გამოყოფილ ტყეკაფზე:

ბ.ა) I ხარისხის ხისთვის (შესაძლებლობის შემთხვევაში - ასევე ძირნაყარი ხისთვის) მოსახლეობის, საბიუჯეტო ორგანიზაციების, საჯარო სამართლის იურიდიული პირების (მათ შორის, საქართველოს კონსტიტუციური შეთანხმებით აღიარებული საჯარო სამართლის იურიდიული პირის), თვითმმართველი ერთეულების მიერ დაფუძნებული არასამეწარმეო (არაკომერციული) იურიდიული პირების მიერ გადახდილი უნდა იქნეს „ბუნებრივი რესურსებით სარგებლობისათვის მოსაკრებლების შესახებ“ საქართველოს კანონის მე-5 მუხლის მე-2 პუნქტში მოყვანილი ცხრილის ტყის მერქნიან სახეობათა შესაბამისი ჯგუფის მე-2 კატეგორიისათვის დადგენილი მოსაკრებელი; *(29.11.2013 N 302)*

ბ.ბ) II ხარისხის, ასევე ძირნაყარი ხისთვის მოსახლეობის, საბიუჯეტო ორგანიზაციების, საჯარო სამართლის იურიდიული პირების (მათ შორის, საქართველოს კონსტიტუციური შეთანხმებით აღიარებული საჯარო სამართლის იურიდიული პირის), თვითმმართველი ერთეულების მიერ დაფუძნებული არასამეწარმეო (არაკომერციული) იურიდიული პირების მიერ გადახდილი უნდა იქნეს „ბუნებრივი რესურსებით სარგებლობისათვის მოსაკრებლების შესახებ“ საქართველოს კანონის მე-5 მუხლის მე-2 პუნქტში მოყვანილი ცხრილის ტყის მერქნიან სახეობათა შესაბამისი ჯგუფის მე-4 კატეგორიისათვის დადგენილი მოსაკრებელი; *(29.11.2013 N 302)*

გ) ამოღებულია *(29.11.2013 N 302)*

2. **ამოღებულია** *(3.07.2017 N 319)*

3. **ამოღებულია** *(2.02.2018 N55)*

4. ამ წესის 52-ე მუხლის მე-4 და 41 პუნქტებით გათვალისწინებულ შემთხვევებში: *(3.07.2017 N 319 ამოქმედდეს 2017 წლის 1 აგვისტოდან)*

ა) I-II ხარისხის მრგვალი ხე-ტყისათვის (მორისათვის) გადახდილი უნდა იქნეს „ბუნებრივი რესურსებით სარგებლობისათვის მოსაკრებლების შესახებ“ საქართველოს კანონის მე-5 მუხლის მე-2 პუნქტში მოყვანილი ცხრილის მიხედვით ტყის მერქნიან სახეობათა შესაბამისი ჯგუფის I კატეგორიისათვის დადგენილი მოსაკრებელი, III-IV ხარისხის მრგვალი ხე-ტყისათვის (მორისათვის) – იმავე ცხრილის შესაბამისი ჯგუფის II კატეგორიისათვის დადგენილი მოსაკრებელი;

ბ) ბოძისათვის გადახდილი უნდა იქნეს „ბუნებრივი რესურსებით სარგებლობისათვის მოსაკრებლების შესახებ“ საქართველოს კანონის მე-5 მუხლის მე-2 პუნქტში მოყვანილი ცხრილის ტყის მერქნიან სახეობათა შესაბამისი ჯგუფის III კატეგორიისათვის დადგენილი მოსაკრებელი;

გ) საშეშე მერქნული რესურსისათვის გადახდილი უნდა იქნეს „ბუნებრივი რესურსებით სარგებლობისათვის მოსაკრებლების შესახებ“ საქართველოს კანონის მე-5 მუხლის მე-2 პუნქტში მოყვანილი ცხრილის მიხედვით ტყის მერქნიან სახეობათა შესაბამისი ჯგუფის III კატეგორიისათვის დადგენილი მოსაკრებელი.

5. სააგენტოს მიერ კომპეტენციის ფარგლებში განსახორციელებელი ღონისძიებებისა და სააგენტოს სათბობი მერქნით უზრუნველსაყოფად, ასევე ამ წესის 463 მუხლით გათვალისწინებულ შემთხვევებში: *(3.07.2017 N 319 ამოქმედდეს 2017 წლის 1 აგვისტოდან) (გარდა 463 მუხლით გათვალისწინებული შემთხვევისა)*

ა) ბოძისათვის გადახდილი უნდა იქნეს „ბუნებრივი რესურსებით სარგებლობისათვის მოსაკრებლების შესახებ“ საქართველოს კანონის მე-5 მუხლის მე-2 პუნქტში მოყვანილი ცხრილის ტყის მერქნიან სახეობათა შესაბამისი ჯგუფის IV კატეგორიისათვის დადგენილი მოსაკრებელი;

ა​1) I-II ხარისხის მრგვალი ხე-ტყისათვის (მორისათვის) გადახდილ უნდა იქნეს „ბუნებრივი რესურსებით სარგებლობისათვის მოსაკრებლების შესახებ“ საქართველოს კანონის მე-5 მუხლის მე-2 პუნქტში მოყვანილი ცხრილის მიხედვით ტყის მერქნიან სახეობათა შესაბამისი ჯგუფის II კატეგორიისათვის დადგენილი მოსაკრებელი, III-IV ხარისხის მრგვალი ხე-ტყისათვის (მორისათვის) – იმავე ცხრილის შესაბამისი ჯგუფის III კატეგორიისათვის დადგენილი მოსაკრებელი; *(2.02.2018 N55)*

ბ) საშეშე მერქნული რესურსისათვის გადახდილი უნდა იქნეს „ბუნებრივი რესურსებით სარგებლობისათვის მოსაკრებლების შესახებ“ საქართველოს კანონის მე-5 მუხლის მე-2 პუნქტში მოყვანილი ცხრილის მიხედვით ტყის მერქნიან სახეობათა შესაბამისი ჯგუფის IV კატეგორიისათვის დადგენილი მოსაკრებელი.

**მუხლი 82. მერქნული რესურსისათვის ხარისხის მინიჭება** *(3.07.2017 N 319 ამოქმედდეს 2017 წლის 1 აგვისტოდან)*

1. სახელმწიფო საკუთრებაში რეგისტრირებულ მიწის ნაკვეთზე (გარდა იმ მიწის ნაკვეთისა, რომელიც ხვდება სახელმწიფო ტყის ფონდის საზღვრებსა და დაცული ლანდშაფტისა და მრავალმხრივი გამოყენების ტერიტორიებზე) განხორციელებული ჭრების, სახელმწიფო საკუთრებაში რეგისტრირებულ მიწის ნაკვეთებზე არსებულ შიგა წყლების ნაპირებზე, რომელიც არ ხვდება სახელმწიფო ტყის ფონდის საზღვრებსა და დაცული ლანდშაფტისა და მრავალმხრივი გამოყენების ტერიტორიებზე, სააგენტოს მიერ მოპოვებული ძირნაყარი მერქნული რესურსის, სახელმწიფო ტყის ფონდიდან ამორიცხულ ფართობებზე განხორციელებული ჭრების, სპეციალური ჭრებისა და სააგენტოს მიერ განხორციელებული სპეციალური ჭრების, სააგენტოს მიერ განხორციელებული მოვლითი ჭრის, ტყეკაფამდე მისასვლელი სატყეო-სამეურნეო გზის მოწყობისას, რეაბილიტაციისას ან/და მოვლისას მოჭრილი (გარდა ამ წესის მე-12 მუხლის მე-10 პუნქტით გათვალისწინებული შემთხვევისა), ტყითმოსარგებლისათვის (მათ შორის, ლიცენზიანტისათვის) ტყითსარგებლობის ვადის ამოწურვის ან შეწყვეტის შემდეგ სახელმწიფო ტყის ფონდიდან გამოუზიდავი, მოვლითი ჭრებით მიღებული, ამ წესის 56-ე მუხლის მე-5 პუნქტით, 58-ე მუხლის მე-6 პუნქტით, 59-ე მუხლის მე-3 პუნქტითა და 611 მუხლით გათვალისწინებულ შემთხვევებში გარემოდან ამოღებული, ასევე მართვის ორგანოსთვის საქართველოს კანონმდებლობით დადგენილი წესით გადაცემული მერქნული რესურსის გაცემამდე სააგენტო ახორციელებს მერქნული რესურსის დახარისხებას.

2. მრგვალი ხე-ტყისათვის (მორისათვის) ხარისხის მინიჭება ხორციელდება ამ წესის მე-8 დანართის შესაბამისად, რაზეც დგება შესაბამისი აქტი. აქტის ფორმა მტკიცდება სააგენტოს უფროსის ბრძანებით. აქტში დეტალურად აღინიშნება მერქნული რესურსის მიღების წყარო, მასზე არსებული სპეციალური ფირნიშის ნომერი, წარმოშობის დოკუმენტის ნომერი და გამოწერის დრო (ასეთის არსებობის შემთხვევაში), მერქნული რესურსის მახასიათებლები, დახარისხების შედეგად მორისათვის მინიჭებული ხარისხი, სპეციალური ფირნიშის ნომერი (ახალი ფირნიშით მარკირების შემთხვევაში), წარმოშობის დოკუმენტის ნომერი (ახალი დოკუმენტის გაცემის შემთხვევაში). დასაშვებია დახარისხების შედეგად მიღებული მერქნული რესურსის მოცულობის სხვაობა დახარისხებამდე არსებულ მოცულობასთან შედარებით. მრგვალი ხე-ტყისათვის (მორისათვის) შესაბამისი ხარისხის მინიჭებისას სააგენტო იყენებს სპეციალურ დამღას, რომელზეც რომაული ციფრებით ამოტვიფრულია შესაბამისი ხარისხის მაჩვენებელი. სააგენტო უფლებამოსილია, განახორციელოს მრგვალი ხე-ტყისათვის (მორისათვის) მინიჭებული ხარისხის ცვლილება ან საშეშე მერქნად დახარისხება, რაზეც ხელახლა დგება აქტი. აქტი უნდა შეიცავდეს დასაბუთებას ხარისხის შეცვლის ან საშეშე მერქნად დახარისხების გამომწვევი მიზეზის შესახებ.

**მუხლი 9. ტყეკაფის მონიშვნის სამუშაოების შესრულებისას**

**გასათვალისწინებელი მოთხოვნები**

1. ტყეკაფების მონიშვნის სამუშაოების შესრულებისას გა­თვალისწინებული უნდა იქნეს მთავარი სარგებლობის, სპე­ცია­ლუ­რი ჭრების და მოვლითი ჭრების განხორციელების ნორ­მები.

2. მთავარი სარგებლობის ჭრები არ ინიშნება: *(21.06.2011 N 250)*

ა) საქართველოს ტყის კოდექსის მე-15 მუხლით განსა­ზღვრული ორ­განოს მართვას დაქვემდებარებულ ტერიტო­რიებ­ზე;

ბ) საქართველოს ტყის კოდექსის მე-16 მუხლით განსაზღვ­რული ორგანოების მართვას დაქვემდებარებული ტერიტორიების განსაკუთრე­ბული ფუნქციური დანიშნულების უბნებში.

გ) თუშეთის დაცულ ლანდშაფტში. *(12.09.2014 №550)*

3. მთავარი სარგებლობის ჭრები ხორციელდება საქართ­ველოს ტყის კოდექსის მე-16 მუხლით გათვალისწინებული ორ­გა­ნოების მართვას დაქ­ვემ­დებარებულ ტერიტორიებზე არსე­ბუ­ლი სოჭის, ნაძვის, ფიჭვის, წიფლის, რცხილის, ჯაგრცხილის, აკაციის, ვერხვის, მურ­ყანის (თხმელა) წმინდა და შე­რეულ კორომებში. *(21.06.2011 N 250)*

**მუხლი 10. სოციალური ჭრა** *(29.11.2013 N 302)*

1. სოციალური ჭრა ხორციელდება არაკომერციული მიზნით მოსახლეობის, საბიუჯეტო ორგანიზაციების, საჯარო სამართლის იურიდიული პირების (მათ შორის, საქართველოს კონსტიტუციური შეთანხმებით აღიარებული საჯარო სამართლის იურიდიული პირის), თვითმმართველი ერთეულების მიერ დაფუძნებული არასამეწარმეო (არაკომერციული) იურიდიული პირების ხე-ტყით უზრუნველსაყოფად. საჯარო სამართლის იურიდიული პირების ხე-ტყით უზრუნველსაყოფად განაცხადის მართვის ორგანოში ორგანიზებულად წარდგენას უზრუნველყოფს სახელმწიფო კონტროლის განმახორციელებელი ორგანო.

1​1. სააგენტოს მართვას დაქვემდებარებული ტყის ფონდის ტერიტორიაზე სოციალური ჭრა ხორციელდება არაკომერციული მიზნით, მხოლოდ მოსახლეობის სათბობი შეშით უზრუნველყოფისათვის. *(2.02.2018 N55)*

2. სოციალური ჭრის წესით გაიცემა ხე-ტყე, მათ შორის: ნახანძრალი, ტყითმოსარგებლისათვის (მათ შორის, ლიცენზიანტისათვის) ტყითსარგებლობის ვადის ამოწურვის ან შეწყვეტის შემდეგ სახელმწიფო ტყის ფონდიდან გამოუზიდავი მერქნული რესურსი. *(3.07.2017 N 319)*

3. სოციალური ჭრების ფარგლებში მერქნული რესურსი გაიცემა შემდეგი დოკუმენტების საფუძველზე:

ა) ბუნებრივი რესურსებით სარგებლობისათვის გათვალისწინებული შესაბამისი მოსაკრებლის გადახდის დამადასტურებელი დოკუმენტი;

ბ) ხე-ტყის დამზადების ბილეთის გაცემისათვის შესაბამისი მომსახურების საფასურის გადახდის დამადასტურებელი დოკუმენტი;

გ) ხე-ტყის დამზადების ბილეთი.

4. სოციალური ჭრებით მოსახლეობაზე გასაცემი I ხარისხის ხეზე მოთხოვნას სახელმწიფო რწმუნებული – გუბერნატორი (აჭარისა და აფხაზეთის ავტონომიური რესპუბლიკების შემთხვევაში – თვითმმართველი ერთეული) შესაბამის მართვის ორგანოს წარუდგენენ ყოველწლიურად, 1 მაისამდე, ხის სახეობისა და მოცულობის მითითებით.

5. მართვის ორგანო ფაქტიური მდგომარეობის მიხედვით განსაზღვრავს I ხარისხის ხის სახეობრივ და მოცულობით შესაძლებლობებს და აღნიშნულ ინფორმაციას 1 სექტემბრამდე აცნობებს მოთხოვნის წარმომდგენ სუბიექტებს.

6. მოსახლეობის მიერ თითოეული კონკრეტული მოთხოვნილი რესურსის დასაბუთებულობას შეისწავლის სახელმწიფო რწმუნებულის – გუბერნატორის (ხოლო აჭარისა და აფხაზეთის ავტონომიური რესპუბლიკების შემთხვევაში – თვითმმართველი ერთეულის) მიერ შექმნილი კომისია. კომისიის მუშაობაში სახელმწიფო ტყის ფონდის მართვის უფლების მქონე ორგანოს წარმომადგენელი მონაწილეობას არ იღებს. კომისია ადგილზე შეისწავლის მოთხოვნის შესაბამისობას ფაქტობრივ მდგომარეობასთან, რაზედაც დგება კომისიის დასკვნა. დასკვნა თანდართულ ფოტოსურათებთან ერთად წარედგინება სახელმწიფო რწმუნებულს – გუბერნატორს (ხოლო აჭარისა და აფხაზეთის ავტონომიური რესპუბლიკების შემთხვევაში – თვითმმართველი ერთეულს).

7. სახელმწიფო რწმუნებული - გუბერნატორი (ხოლო აჭარისა და აფხაზეთის ავტონომიური რესპუბლიკების შემთხვევაში – თვითმმართველი ერთეული) მართვის ორგანოში დაზუსტებულ შუამდგომლობას წარადგენს მართვის ორგანოს მიერ განსაზღვრული I ხარისხის ხის სახეობისა და მოცულობის ფარგლებში. შუამდგომლობაში მითითებული უნდა იყოს ინფორმაცია თითოეული მოქალაქის გვარის, სახელის, პირადი ნომრისა და მოქალაქისათვის გასაცემი I ხარისხის ხის სახეობისა და მოცულობის მითითებით. შუამდგომლობას თან უნდა ახლდეს კომისიის შესაბამისი დასკვნა და ფაქტობრივი მდგომარეობის ამსახველი ფოტოსურათები.

8. I ხარისხის ხის მოპოვების მიზნით მოსახლეობის მიერ ხე-ტყის დამზადების ბილეთი აღებული უნდა იქნეს მიმდინარე კალენდარული წლის დასრულებამდე.

9. სოციალური ჭრების ფარგლებში გასაცემი I და II ხარისხის ხეების, ასევე ძირნაყარი ხეების გაცემაზე დასაბუთებულ მოთხოვნას შესაბამის მართვის ორგანოს წარუდგენენ საბიუჯეტო ორგანიზაციები, საჯარო სამართლის იურიდიული პირები, მათ შორის, საქართველოს კონსტიტუციური შეთანხმებით აღიარებული საჯარო სამართლის იურიდიული პირი, თვითმმართველი ერთეულების მიერ დაფუძნებული არასამეწარმეო (არაკომერციული) იურიდიული პირები.

10. დადებით (შესაბამისი მერქნული რესურსის მარაგის არსებობის შემთხვევაში), ან უარყოფით გადაწყვეტილებას მოსახლეობისათვის I ხარისხის ხის გაცემის საკითხზე შუამდგომლობის მიღებიდან ერთი თვის ვადაში იღებს მართვის ორგანო, რაც გამოიხატება მართვის ორგანოს მიერ შესაბამისი ინდივიდუალურ-სამართლებრივი ადმინისტრაციული აქტის გამოცემით.

11. დადებით (შესაბამისი მერქნული რესურსის მარაგის არსებობის შემთხვევაში) ან უარყოფით გადაწყვეტილებას I ხარისხის ხის გაცემის საკითხზე განაცხადის მიღებიდან ერთი თვის ვადაში საბიუჯეტო ორგანიზაციების, საჯარო სამართლის იურიდიული პირების (მათ შორის, საქართველოს კონსტიტუციური შეთანხმებით აღიარებული საჯარო სამართლის იურიდიული პირის), თვითმმართველი ერთეულების მიერ დაფუძნებული არასამეწარმეო (არაკომერციული) იურიდიული პირების შემთხვევაში – შესაბამისი მართვის ორგანოს მიმართვის საფუძველზე, აჭარის ავტონომიური რესპუბლიკის ტერიტორიის ფარგლებში იღებს აჭარის ავტონომიური რესპუბლიკის გარემოსა და ბუნებრივი რესურსების დაცვის სამმართველო, შესაბამისი ინდივიდუალური ადმინისტრაციულ-სამართლებრივი აქტის საფუძველზე, რომელსაც გამოცემის შემდეგ ინფორმაციის სახით უგზავნის სამინისტროს. *(2.02.2018 N55)*

12. საბიუჯეტო ორგანიზაციების, საჯარო სამართლის იურიდიული პირების, თვითმმართველი ერთეულების მიერ დაფუძნებული არასამეწარმეო (არაკომერციული) იურიდიული პირების მიერ ტენდერის გამოცხადებისა და სამშენებლო ან მასთან გათანაბრებული ისეთი მომსახურების შესყიდვის განხორციელების შემთხვევაში, რომელიც ითვალისწინებს სამშენებლო მასალის სახით მერქნული რესურსის გამოყენებას, დაინტერესებული პირის მიერ აჭარის ავტონომიური რესპუბლიკის ტერიტორიის ფარგლებში – აჭარის ავტონომიური რესპუბლიკის გარემოსა და ბუნებრივი რესურსების დაცვის სამმართველოს წერილობით განცხადებასთან ერთად წარედგინება შესაბამისი პროექტი ან/და დამადასტურებელი დოკუმენტაცია, რომლის განსახორციელებლადაც მოთხოვნილია მერქნული რესურსი, სადაც მითითებული და დასაბუთებული უნდა იყოს ზემოთ მითითებული პროექტისათვის აუცილებელი მერქნული რესურსის მოცულობა. *(2.02.2018 N55)*

13. საქართველოს კონსტიტუციური შეთანხმებით აღიარებული საჯარო სამართლის იურიდიული პირის მიერ მოთხოვნილი I ხარისხის ხის მოთხოვნის შემთხვევაში, აჭარის ავტონომიური რესპუბლიკის ტერიტორიის ფარგლებში – აჭარის ავტონომიური რესპუბლიკის გარემოსა და ბუნებრივი რესურსების დაცვის სამმართველოს წერილობით თხოვნასთან ერთად წარედგინება საქართველოს საპატრიარქოსთან შეთანხმებული შესაბამისი პროექტი ან/და მშენებლობის ნებართვა (არსებობის შემთხვევაში), რომლის განსახორციელებლადაც მოთხოვნილია მერქნული რესურსი და მშენებლობის განმახორციელებლის მიერ წერილობითი დადასტურება მოთხოვნის ფაქტობრივ მდგომარეობასთან შესაბამისობის თაობაზე. *(2.02.2018 N55)*

14. გადაუდებელი აუცილებლობით (ხანძრით, სტიქიური უბედურებით ან/და სხვა ფორსმაჟორული გარემოებით) გამოწვეულ შემთხვევებში, რომლებმაც შეიძლება საფრთხე შეუქმნან ადამიანის სიცოცხლესა და ჯანმრთელობას, საკითხი განიხილება მხოლოდ I ხარისხის ხის მოთხოვნის შემთხვევაში, შესაბამისი მერქნული რესურსის მარაგის აუცილებელი არსებობის პირობით. მერქნული რესურსი გაიცემა ამ მუხლით დადგენილი წესების დაცვით, გარდა დადგენილი ვადებისა.

15. მართვის ორგანო უფლებამოსილია, სოციალური ჭრებისას I ხარისხის ხის დამზადების შედეგად ტყის ფონდში დარჩენილი მერქნული რესურსი (ძირნაყარი) გასცეს მოსახლეობისათვის ამავე მუხლით დადგენილი პროცედურების შესაბამისად.

16. მართვის ორგანოები სოციალური ჭრების განხორციელებისათვის, საჭიროების შემთხვევაში უზრუნველყოფენ სატყეო-სამეურნეო გზების მოწყობასა და შეკეთებას.

17. იმ შემთხვევაში, თუ ლიცენზიის მფლობელის მიერ მოპოვებული ხე-ტყე მართვის ორგანოსთან შეთანხმებით გამოიყენება სოციალური ჭრის მიზნებისთვის სათბობი შეშით უზრუნველსაყოფად, საქართველოს მთავრობა უფლებამოსილია მიიღოს „ბუნებრივი რესურსებით სარგებლობისათვის მოსაკრებლების შესახებ“ საქართველოს კანონის მე-7 მუხლის მე-4 პუნქტით გათვალისწინებული გადაწყვეტილება.

18. სოციალური ჭრების განხორციელებისას ხე-ტყის დამზადება დაიშვება 350‑მდე დაქანების ფერდობებზე.

19. სოციალური ჭრების შემთხვევაში პირწმინდა ჭრების ტყეკაფები მოინიშნება ტყის განსაზღვრული უბნის ტერიტორიაზე არსებული ხეების რბილმერქნიან სახეობათა ერთდროული (პირწმინდა) მოჭრის მიზნით, გარდა 20 წლამდე ასაკის ხეებისა, ხორციელდება მხოლოდ ვაკე რელიეფის 5 გრადუსამდე დაქანების ფერდობებზე და ტარდება 10 ჰა-მდე ფართობზე 8 სმ და მეტი ტაქსაციური დიამეტრის ხეების პირწმინდა ჭრით.

20. სოციალური ჭრები ხორციელდება მწიფე და მწიფეზე უხნეს კორომებში (გარდა მოვლითი ჭრებისა), აგრეთვე:

ა) 0,3 და 0,4 სიხშირის კორომებში, ამ წესის №3 დანართის შესაბამისად, გაბატონებული მერქნიანი სახეობების საკმარისი რაოდენობის მოზარდის არსებობისას, ჭრაში ინიშნება 28 სმ და მეტი ტაქსაციური დიამეტრის ხეები (მათ შორის, პირველ რიგში ზეხმელი, ხმობადი და ფუღურო ხეები);

ბ) 0,5 სიხშირის კორომებში ჭრა ინიშნება მხოლოდ იმ შემთხვევაში, თუ მერქნიან სახეობათა მოზარდი არის საკმარისი რაოდენობით, რომელიც ტყეკაფზე ტყის აღდგენას უზრუნველყოფს (№3 დანართის გათვალისწინებით), 0,5 სიხშირის კორომებში იჭრება მარაგის 25%-მდე;

გ) 0,6 და ნაკლები სიხშირის მარადმწვანე ქვეტყიან, მაყვლიან და გვიმრიან ტყის კორომებსა და მიკროუბნებში ჭრა არ ინიშნება, თუ მათი დაფარულობა 40%-ზე მეტია. აღნიშნულ კორომებში დასაშვებია ბუნებრივი განახლების ხელშეწყობის ღონისძიებების განხორციელება, რომლის წინაპირობას შეადგენს განახლებისა და შემდგომ ჭრისათვის ტერიტორიის მომზადება ქვეტყის გამოხშირვით ან ფანჯრული და ზოლებრივი პირწმინდა მოჭრით, ჩატარებული ჭრებიდან 5 წლის შემდეგ საკმარისი მოზარდის არსებობის შემთხვევაში (ამ წესის №3 დანართის გათვალისწინებით) დასაშვებია ჭრის დანიშვნა;

დ) 0,6‑0,7 სიხშირის კორომებში იჭრება არსებული მარაგის 20%‑მდე, ხოლო 0,8 და მეტი სიხშირის კორომებში – არსებული მარაგის 30%‑მდე (კორომის სიხშირის 0,3 ერთეულით დაწევით). 0,7 და მეტი სიხშირის კორომებში, მარადმწვანე ქვეტყის, მაყვლისა და გვიმრის არსებობის შემთხვევაში (თუ მათი დაფარულობა 40%-ზე მეტია) სიხშირე არდაიყვანება 0,6-ზე დაბლა;

ე) მოვლითი ჭრების სახეებს დაქვემდებარებული ტყის უბნებში ტყეკაფის მონიშვნა ხორციელდება მოვლითი ჭრებით დადგენილი ნორმებით;

ვ) საკურორტო და მწვანე ზონის ტყეებში ჭრის შედეგად სიხშირე არ დაიყვანება 0,4 სიხშირეზე დაბლა (განსაზღვრული ტერიტორიისათვის პრიორიტეტული ჯიშის შენარჩუნებით).

21. სოციალური ჭრის დროს 310 – 350-ის დაქანების ფერდობებზე ჭრა დასაშვებია მხოლოდ 0,7 და მეტი სიხშირის კორომებში, ჭრის ინტენსივობა 5%-ით ნაკლებია, ვიდრე 300 -მდე დაქანების ფერდობებზე არსებული შესაბამისი სიხშირის კორომებისათვის. ხე-ტყის გამოზიდვა ტყეში სამანქანე გზამდე ხორციელდება საბაგირო და საჰაერო ტრანსპორტის ან ცოცხალი გამწევი ძალის გამოყენებით.

22. სოციალური ჭრების დროს შესაძლებელია, გამოყენებულ იქნეს მთავარი სარგებლობის შესაბამისი ჭრის სახეები.

23. სოციალური ჭრის ტყეკაფებში პირველ რიგში მოინიშნება II ხარისხის ხეები, ასევე, კორომის მდგომარეობიდან (სიხშირიდან) გამომდინარე – I ხარისხის ხეები.

24. სოციალური ჭრები არ ინიშნება:

ა) საქართველოს ტყის კოდექსის მე-15 მუხლით განსაზღვრული ორგანოს მართვას დაქვემდებარებულ ტერიტორიებზე, გარდა ეროვნული პარკისა, აღკვეთილისა და დაცული ლანდშაფტისა, ამ დაცული ტერიტორიების მენეჯმენტის გეგმით ან დროებითი რეგულირების წესის შესაბამისად;

ბ) საქართველოს ტყის კოდექსის მე-16 მუხლით განსაზღვრული ორგანოების მართვას დაქვემდებარებული ტერიტორიების განსაკუთრებული ფუნქციური დანიშნულების უბნებში, გარდა ამ მუხლის მე‑20 პუნქტის „ვ“ ქვეპუნქტისა.

25. სოციალური ჭრების ფარგლებში დამზადებას ექვემდებარება მერქნიანი მცენარეები, გარდა წითელი ნუსხით დაცული სახეობებისა. სოციალური ჭრების ფარგლებში წითელი ნუსხით დაცული სახეობები დამზადებას ექვემდებარება, თუ ხე არის ძირნაყარი, ზეხმელი, ფაუტი, ხმელი და ხმობადი.

26. წითელ ნუსხაში მითითებული, ბუნებრივად მოთხრილ-მოტეხილი, ფაუტი, ზეხმელი და ხმობადი მერქნიანი მცენარეები მართვის ორგანოს მიერ სოციალური ჭრების განხორციელების მიზნით მოინიშნება ამ წესის შესაბამისად. ამ შემთხვევაში ტყეკაფი გამოიყოფა მართვის ორგანოს ხელმძღვანელის ან მის მიერ უფლებამოსილი პირის გადაწყვეტილების საფუძველზე.

27. აუცილებლობის შემთხვევაში, სოციალური ჭრის წინა წლ(ებ)ის აუთვისებელ ტყეკაფებზე ხორციელდება ხელახალი ტყეკაფების გამოყოფა. ამ შემთხვევაში, ხეებზე გაკეთებულ ძველ ნუმერაციაზე საღებავით კეთდება აღნიშვნა „X“.

28. სოციალური ჭრის პროცესში I ხარისხის ხის ტყეკაფის აღრიცხვის უწყისში მითითებულ ხარისხთან შეუსაბამობის შემთხვევაში, მართვის ორგანოს მიერ რესურსის მომხმარებლის თანდასწრებით, შესაბამისი აქტის შედგენით და მოჭრილი ხის დასურათების შემდგომ ხდება ზემოაღნიშნული I ხარისხის გადაყვანა II ხარისხში, ფაქტობრივი მდგომარეობის შესაბამისად, უკვე მოჭრილი ხის მოცულობის დაზუსტებით, აღრიცხვის მასალებში დამატებითი ინფორმაციის შეტანით.

29. დაცულ ტერიტორიებზე სოციალური ჭრები ხორციელდება მხოლოდ ადგილობრივი მოსახლეობის სოციალური მოთხოვნილების დაკმაყოფილების მიზნით.

30. სოციალური ჭრის ფარგლებში მოპოვებულ მერქნულ რესურსზე არ გადაიხდება მომსახურების საფასური ხე-ტყის წარმოშობის დოკუმენტის გაცემისათვის ან/და სპეციალური ფირნიშებით მარკირებისათვის. გადახდას ექვემდებარება მხოლოდ ხე-ტყის დამზადების ბილეთის გაცემის მომსახურების საფასური.

31. ამ მუხლის მოქმედება არ ვრცელდება სააგენტოს მართვას დაქვემდებარებულ ტერიტორიაზე, გარდა ამავე მუხლის პირველი, 1​1, მე-2, მე-3, მე-16, მე-17, მე-18 – 22-ე, 24-ე – 27-ე, 30-ე პუნქტებისა. *(2.02.2018 N55)*

**მუხლი 11. მთავარი სარგებლობის ჭრის სახეები** *(21.06.2011 N 250)*

1. მთავარი სარგებლობის ჭრის სახეებია – პირწმინდა, თანდათა­ნო­ბითი, ჯგუფურ-ამორჩევითი და ნებით ამორჩევითი ჭრები. მთავარი სარ­გებლობის ჭრები ტარდება მწიფე და მწიფეზე უხნესი ტყის უბნებში. ძირითადი მერქნიანი სახეობების (ჯიშების) სიმწიფის (ჭრის) ხნოვანებები განისაზღვრება N2 დანართის შესაბამისად.

2. პირწმინდა ჭრების ტყეკაფები მოინიშნება ტყის განსაზღვრული უბ­ნის ტერიტორიაზე არსებული ხეების რბილმერქნიან სახეობათა ერთ­დრო­ული (პირწმინდა) მოჭრის მიზნით, გარდა 20 წლამდე ასაკის ხეებისა, ხორციელდება მხოლოდ ვაკე რელიეფის ნულიდან 5 გრადუსამდე დაქა­ნების ფერდობებზე და ტარდება 10 ჰა-მდე ფართობზე. საკვარტალე ქსე­ლის გათვალისწინებით ტყეკაფის მიმართულება ქარების საწინააღმდეგოა.

3. თანდათანობითი ჭრა არის ტყის განსაზღვრული უბნის ტერი­ტო­რიაზე ჭრების განხორციელება ხანგრძლივი პერიოდის (30-40 წელი) გან­მავლობაში და გულისხმობს ამ პერიოდში ტყის საბურველის თანდათა­ნობით და თანაბრად შეთხელებას. თანდათანობითი ჭრა ხორციელდება 200-მდე დაქანების ფერდობებზე. ჭრის ყოველი შემდეგი ჯერი ხორციელ­დება მხოლოდ ტყის საბურველის (ხეების ვარჯების ერთობლიობა) ქვეშ დამაკმაყოფილებელი რაოდენობის სასურველ მერქნიან სახეობათა მო­ზარ­დის (დანართიNN3) არსებობისას. მოზარდის არასაკმარისი რაოდე­ნო­ბის შემთხვევაში ხორციელდება ბუნებრივი განახლების ხელშეწყობის ღონისძიებები. 0,7 და მეტი სიხშირის კორომებში ჭრა სამ ჯერად ტარ­დება. ჭრის პირველი ჯერის შემდეგ კორომის სიხშირე 0,5-ზე დაბლა არ დაიყვანება. ჭრის ინტენსივობა არ უნდა აღემატებოდეს კორომის საერ­თო მარაგის 25%-ს. ჭრის მეორე ჯერი ხორციელდება 10-15 წლის შემ­დეგ. კორომის სიხშირე 0,4-0,3-ზე დაბლა არ დაიყვანება. ჭრის მესამე ჯე­რი ხორციელდება 15 წლის შემდეგ. 0,5-0,6 სიხშირის კორომებში ჭრა ხორ­ციელდება ორ ჯერად. პირველ ჯერზე იჭრება საერთო მარაგის 30-40%. ჭრის მეორე (ბოლო) ჯერი ხორციელდება 15 წლის შემდეგ.

4. ჯგუფურ-ამორჩევითი ჭრა: გულისხმობს 200-მდე დაქანების ფერ­დო­ბების განსაზღვრული უბნის ტერიტორიაზე (ტყეკაფზე) ხანგრძლივი პერიოდის (20-40 წელი) განმავლობაში ამ უბნის ცალკეულ მცირე მონა­კვეთებზე (ყალთაღებში, ფანჯრებში) პირწმინდა ჭრას. მცირე მონაკვე­თების (ყალთაღების) შერჩევისა და მათი გაფართოების ძირითადი პრინ­ციპია ტყის განსაზღვრული უბნის ტერიტორიაზე მათი თანაბარი გა­ნა­წილება და ტყის ბუნებრივი განახლებისათვის მაქსიმალური ხელ­შე­წ­ყობა. ყალთაღების (ფანჯრების) გაგანიერებისას რგოლის სიგანე არ უნ­და აღემატებოდეს ყალთაღის დიამეტრის მეოთხედს. ყალთაღების მოწ­ყო­­ბისა და გაგანიერების თითოეულ ყალთაღში ან რგოლში დატო­ვებული უნდა იქნეს არანაკლებ 2 სათესლე ხე. ყალთაღების გაგანიე­რება ხორციელდება თესლმსხმოიარობის წელს.

5. ჭრის დროს მოზარდის დაზიანების თავიდან აცილების მიზნით ხე­ების წაქცევა ხდება ტყის მოუჭრელი კედლის მიმართულებით.

6. ნებით ამორჩევითი ჭრა ხორციელდება: *(11.10.2011 N 389)*

ა) 0,3 და 0,4 სიხშირის კორომებში, №3 დანართის შესაბამისად, გაბატონებული მერქნიანი ჯიშების საკმარისი რაოდენობის მოზარდის არსებობისას, ჭრაში ინიშნება 28 სმ და მეტი ტაქსაციური დიამეტრის ხეები (მათ შორის, პირველ რიგში ზეხმელი, ხმობადი და ფუღურო ხეები);

ბ) 0,5 სიხშირის კორომებში ჭრა ინიშნება მხოლოდ იმ შემთხვევაში, თუ მერქნიან სახეობათა მოზარდი არის საკმარისი რაოდენობით, რომელიც ტყეკაფზე ტყის აღდგენას უზრუნველყოფს (№3 დანართის გათვალისწინებით), 0,5 სიხშირის კორომებში იჭრება მარაგის 25%-მდე;

გ) 0,6 და ნაკლები სიხშირის მარადმწვანე ქვეტყიან, მაყვლიან და გვიმრიან ტყის კორომებსა და მიკროუბნებში ჭრა არ ინიშნება (თუ მათი დაფარულობა 40%-ზე მეტია). აღნიშნულ კორომებში დასაშვებია ბუნებრივი განახლების ხელშეწყობის ღონისძიებების განხორციელება, რომელთა წინაპირობას შეადგენს განახლებისა და შემდგომ ჭრისათვის ტერიტორიის მომზადება ქვეტყის გამოხშირვით ან ფანჯრული და ზოლებრივი პირწმინდა მოჭრით, ჩატარებული ჭრებიდან 5 წლის შემდეგ საკმარისი მოზარდის არსებობის შემთხვევაში (№3 დანართის გათვალისწინებით) დასაშვებია ჭრის დანიშვნა;

დ) 0,6-0,7 სიხშირის კორომებში იჭრება არსებული მარაგის 20%-მდე, ხოლო 0.8 და მეტი სიხშირის კორომებში – არსებული მარაგის 30%-მდე (კორომის სიხშირის 0,3 ერთეულით დაწევით). 0,7 და მეტი სიხშირის კორომებში, მარადმწვანე ქვეტყის, მაყვლისა და გვიმრის არსებობის შემთხვევაში (თუ მათი დაფარულობა 40%-ზე მეტია) სიხშირე არ დაიყვანება 0,6-ზე დაბლა.

7. ნებით-ამორჩევითი ჭრის დროს 310– 350-ის დაქანების ფერდო­ბებ­ზე ჭრა დასაშვებია მხოლოდ 0,7 და მეტი სიხშირის კორო­მებში, ჭრის ინ­ტენ­სივობა 5%-ით ნაკლებია, ვიდრე 300-მდე დაქანების ფერდობებზე არსე­ბული შესაბამისი სიხშირის კორომებისათვის. ხე-ტყის გამოზიდვა ტყეში სამანქანე გზამდე ხორ­ციელდება საბაგირო და საჰაერო ტრანსპორტის ან ცოც­­ხალი გამწევი ძალის გამოყენებით.

8. თანდათანობით და ამორჩევით ჭრას დაქვემდებარებულ უბანზე (უბნებზე) საქონლის ძოვება იკრძალება ჭრის დაწყებამდე და ჭრის შემ­დეგ 5 წლის განმავლობაში, ხოლო პირწმინდა ჭრების დროს ჭრის დას­რუ­ლებიდან 5 წლის განმავლობაში. თანდათანობით და ამორჩევით ჭრას დაქვემდებარებულ უბანზე (უბნებზე) ჭრაში პირველ რიგში ინიშ­ნება გადაბერებული, ფაუტი, მრუდღეროიანი და ის ხეები, რომლებიც ხელს უშლიან მოზარდის ზრდა-განვითარებას.

9. თანდათანობითი და ჯგუფურ-ამორჩევითი ჭრისათვის გამოყო­ფი­ლი ტყეკაფის ფართობი არ აღემატება 25 ჰა-ს. ნებით ამორჩევი­თი ჭრის დროს ტყეკაფის სიდიდე არ იზღუდება და განისაზღვრება ჭრისა­თ­ვის დანიშნული ლიტერის ფართობის ფარგლებში.

**მუხლი 12. ხე-ტყის დამზადების განსაკუთრებული**

**მოთხოვნები**

1. მთის ტყეებში ხე-ტყის დამზადების სამუშაოების დამთავ­რების შემდეგ ნიადაგის მინერალიზებული (დამუშავებული) ზედაპირის სიდიდე, მორსათრევი გზების, დასატვირთი და სხვა მოედნების ჩათვლით, არ უნდა აღემატებოდეს ტყეკაფის ფარ­თობის 15%-ს, ხოლო ჭრაში დაუნიშნავი ზრდის შეწყვეტით დაზიანებული 8 სმ და მეტი ტაქსაციური დიამეტრის ხეების ოდენობა არ უნდა აღემატებოდეს მოჭრილი ხეების რაოდენო­ბის 10%-ს.

2. ტყეკაფზე ხე-ტყის დამზადების დაწყებამდე ტყითმო­სარგებლის მიერ ხორციელდება ტყეკეფამდე მისასვლელი სა­ტყეო-სამეურნეო გზებისა და მორსათრევების გაყვანა, დასა­ტვირთი მოედნებისა და ხე-ტყის ზედა საწყობების მოწყობა ადგილებზე, სადაც არსებულ მოზარდს, ახალგაზრდა ხეებსა და ნიადაგს ნაკლები ზიანი მიადგება. მექანიზმების მოძრაობა დაიშვება მხოლოდ მორსათრევებზე. დაუშვებელია ტოტებ­შეუჭ­რელი ხეების მორთრევა. სატყეო-სამეურნეო გზების მიწის ვა­კისის სიგანე შეადგენს არანაკლებ 4,5\_6,5 მეტრისა, ხოლო სავალი ნაწილის სიგანე – არანაკლებ 3,0\_5,5 მეტრისა, სატრაქ­ტორო გამოზიდვისათვის სატყეო-სამეურნეო მორსათრევის სი­განეა ტრაქტორის სიგანეს დამატებული 2 მეტრი. მოსახ­ვევებში დასაშვებია მიწის ვაკისის გაგანიერება და აუცილებ­ლობის შემთხვევაში ასაქცევების მოწყობა. მოზარდისა და ჭრაში დაუნიშნავი ხეების შენარჩუნების მიზნით დასაშვებია დაკლაკ­ნილი სათრევების მოწყობა. მკვეთრ მოსახვევებზე და­საშვებია მორსათრევების 10 მეტრამდე გაგანიერება.

3. დამზადებული ხე-ტყის გამოზიდვისათვის საჰაერო კი­დულ დანადგართა (საბაგირო გზა) ტრასების სიგანე არ უნდა აღემატებოდეს 15 მეტრს. 21 გრადუსი და მეტი დაქანების ფერ­დობებზე საჰაერო კიდულ დანადგართა მოწყობამ არ უნდა გამოიწვიოს ხე-ტყის ჭრა.

4. ხე-ტყის დამზადებისას ცდომილება ფაქტობრივად დამ­ზადებულ ხე-ტყესა და ტყეკაფის აღრიცხვის მასალებში არსე­ბულ მონაცემებს (გარდა ძირნაყარი და ნახანძრალი ხე-ტყისა) შორის არ უნდა აღემატებოდეს 10%-ს.

5. სახელმწიფო საკუთრებაში რეგისტრირებულ მიწის ნაკვეთზე (გარდა იმ მიწის ნაკვეთისა, რომელიც ხვდება სახელმწიფო ტყის ფონდის საზღვრებსა და დაცული ლანდშაფტისა და მრავალმხრივი გამოყენების ტერიტორიებზე) განხორციელებული ჭრების, დაცულ ტერიტორიებზე, სსიპ − დაცული ტერიტორიების სააგენტოს მიერ „ტყის მოვლისა და აღდგენის წესის შესახებ“ საქართველოს მთავრობის 2010 წლის 13 აგვისტოს №241 დადგენილებით დამტკიცებული წესის მე-12 მუხლით გათვალისწინებულ შემთხვევაში განხორციელებული მოვლითი ჭრების, სახელმწიფო ტყის ფონდიდან ამორიცხულ ტერიტორიაზე განხორციელებული ჭრებისა და სპეციალური ჭრების შედეგად მოპოვებული მერქნული რესურსი დაუკოტრავი სახით, სახეობების მიხედვით საწყობდება სააგენტოს მიერ მითითებულ ტერიტორიაზე და მისი სააგენტოსთვის გადაცემა ხდება ჭრის განხორციელების უფლების მქონე პირსა და სააგენტოს შორის გაფორმებული მიღება-ჩაბარების აქტით. სააგენტოს მიერ აღნიშნული რესურსის დახარისხება ხორციელდება ამ წესის 8​2 მუხლის შესაბამისად. ასეთი წესით დამზადებულ მერქანს სააგენტო გასცემს ელექტრონული აუქციონის მეშვეობით ან მის გარეშე, ამ წესის 46​3 მუხლით დადგენილი წესით. სახელმწიფო საკუთრებაში რეგისტრირებულ მიწის ნაკვეთზე (გარდა იმ მიწის ნაკვეთისა, რომელიც ხვდება სახელმწიფო ტყის ფონდის საზღვრებსა და დაცული ლანდშაფტისა და მრავალმხრივი გამოყენების ტერიტორიებზე) განხორციელებული ჭრების შედეგად მოპოვებული მერქნული რესურსის ამ წესის 46​3 მუხლით დადგენილი წესით გაცემისას ბუნებრივი რესურსით სარგებლობის მოსაკრებელი არ გადაიხდება. *(3.07.2018 N 353)*

51. აჭარის ავტონომიური რესპუბლიკის ტერიტორიის ფარგლებში, სახელმწიფო საკუთრებაში რეგისტრირებულ მიწის ნაკვეთზე (გარდა იმ მიწის ნაკვეთისა, რომელიც ხვდება სახელმწიფო ტყის ფონდის საზღვრებსა და დაცული ლანდშაფტისა და მრავალმხრივი გამოყენების ტერიტორიებზე) სახელმწიფო საკუთრებაში არსებული სახელმწიფო ტყის ფონდიდან ამორიცხულ ტერიტორიაზე განხორციელებული ჭრებისა და სპეციალური ჭრების შედეგად მოპოვებული მერქნული რესურსი დაუკოტრავი სახით, სახეობების მიხედვით საწყობდება საჯარო სამართლის იურიდიული პირის – აჭარის სატყეო სააგენტოს (შემდგომში – აჭარის სატყეო სააგენტო) მიერ მითითებულ ტერიტორიაზე და მისი აჭარის სატყეო სააგენტოსათვის გადაცემა ხდება აჭარის ავტონომიური რესპუბლიკის ტერიტორიის ფარგლებში, სახელმწიფო საკუთრებაში რეგისტრირებულ მიწის ნაკვეთზე (გარდა იმ მიწის ნაკვეთისა, რომელიც ხვდება სახელმწიფო ტყის ფონდის საზღვრებსა და დაცული ლანდშაფტისა და მრავალმხრივი გამოყენების ტერიტორიებზე) ჭრის, ამორიცხულ ფართობზე ჭრის ან სპეციალური ჭრის განხორციელების უფლების მქონე პირსა და აჭარის სატყეო სააგენტოს შორის გაფორმებული მიღება-ჩაბარების აქტით. აჭარის სატყეო სააგენტოს მიერ აღნიშნული დაუკოტრავი მერქნული რესურსის საშეშე მერქნად დახარისხება ხორციელდება ამ ხე-ტყის დასურათებისა და შესაბამისი აქტის შედგენის შემდგომ. ასეთი წესით დამზადებული მერქანი აჭარის სატყეო სააგენტოს მიერ გაიცემა ელექტრონული აუქციონის მეშვეობით ან მის გარეშე, აჭარის ავტონომიური რესპუბლიკის მთავრობის გადაწყვეტილებით, არაკომერციული მიზნით მოსახლეობის, საბიუჯეტო ორგანიზაციების, საჯარო სამართლის იურიდიული პირების (მათ შორის, საქართველოს კონსტიტუციური შეთანხმებით აღიარებული საჯარო სამართლის იურიდიული პირის), თვითმმართველი ერთეულების მიერ დაფუძნებული არასამეწარმეო (არაკომერციული) იურიდიული პირების ხე-ტყით უზრუნველსაყოფად.

5​2. სახელმწიფო საკუთრებაში რეგისტრირებულ მიწის ნაკვეთებზე არსებული შიგა წყლების ნაპირებზე, რომელიც არ ხვდება სახელმწიფო ტყის ფონდის საზღვრებსა და დაცული ლანდშაფტისა და მრავალმხრივი გამოყენების ტერიტორიებზე, არსებული ძირნაყარი მერქნული რესურსის (თუ მისი დიამეტრი წვრილი თავის ბოლოდან შეადგენს არა უმეტეს 12 სანტიმეტრისა) მოპოვება დასაშვებია მოსახლეობის მიერ უსასყიდლოდ, სააგენტოსთან შეთანხმების გარეშე. მითითებული ძირნაყარი მერქნული რესურსი (თუ მისი დიამეტრი წვრილი თავის ბოლოდან შეადგენს 12 სანტიმეტრზე მეტს) შესაძლებელია აითვისოს მოსახლეობამ მერქნული რესურსის სპეციალური ფირნიშით მარკირებისა და წარმოშობის დოკუმენტის გაცემის შედეგად, სააგენტოს მომსახურების საფასურის გადახდით. იმ შემთხვევაში, თუ ჭარბი აკუმულირების ადგილებიდან მოსახლეობა საკუთარი ძალებით ვერ შეძლებს ძირნაყარი მერქნული რესურსის გამოზიდვას, ამასთან, მერქნული რესურსის ადგილზე დატოვება ქმნის ჩახერგილობას, სააგენტო უფლებამოსილია, სააგენტოს უფროსის გადაწყვეტილების საფუძველზე, თავად უზრუნველყოს მერქნული რესურსის გამოტანა. ასეთი მერქნული რესურსი სააგენტოს მიერ შეიძლება გაიცეს ელექტრონული აუქციონის მეშვეობით ან მის გარეშე, 46​3 მუხლით დადგენილი წესით. აღნიშნული მერქნული რესურსის 46​3 მუხლით დადგენილი წესით გაცემისას ბუნებრივი რესურსით სარგებლობის მოსაკრებელი არ გადაიხდება. *(2.02.2018 N55)*

53. აჭარის ავტონომიური რესპუბლიკის ადმინისტრაციულ საზღვრებში მდებარე, სახელმწიფო საკუთრებაში რეგისტრირებულ მიწის ნაკვეთებზე არსებულ შიგა წყლების ნაპირებზე, რომელიც არ ხვდება სახელმწიფო ტყის ფონდის საზღვრებსა და დაცული ლანდშაფტისა და მრავალმხრივი გამოყენების ტერიტორიებზე, არსებული ძირნაყარი მერქნული რესურსის (თუ მისი დიამეტრი წვრილი თავის ბოლოდან შეადგენს არაუმეტეს 12 სანტიმეტრს) მოპოვება დასაშვებია მოსახლეობის მიერ უსასყიდლოდ, აჭარის სატყეო სააგენტოსთან შეთანხმების გარეშე. მითითებული ძირნაყარი მერქნული რესურსი (თუ მისი დიამეტრი წვრილი თავის ბოლოდან შეადგენს 12 სანტიმეტრზე მეტს) შესაძლებელია აითვისოს მოსახლეობამ, მერქნული რესურსის სპეციალური ფირნიშით მარკირებისა და წარმოშობის დოკუმენტის გაცემის შედეგად, აჭარის სატყეო სააგენტოს მომსახურების საფასურის გადახდით. იმ შემთხვევაში, თუ ჭარბი აკუმულირების ადგილებიდან მოსახლეობა საკუთარი ძალებით ვერ შეძლებს ძირნაყარი მერქნული რესურსის გამოზიდვას, ამასთან, მერქნული რესურსის ადგილზე დატოვება ქმნის ჩახერგილობას, აჭარის სატყეო სააგენტო უფლებამოსილია, აჭარის სატყეო სააგენტოს უფროსის გადაწყვეტილების საფუძველზე, თავად უზრუნველყოს მერქნული რესურსის გამოტანა. ასეთი მერქნული რესურსი სააგენტოს მიერ გაიცემა ამ მუხლის 51 პუნქტით დადგენილი წესით. ასეთი წესით გაცემის აუცილებლობის არარსებობის შემთხვევაში აჭარის სატყეო სააგენტო უფლებამოსილია, მერქნული რესურსი გასცეს აუქციონის გზით. *(8.06.2017 N 284 ამოქმედდეს 2017 წლის 1 ივნისიდან)*

6. სპეციალური ჭრის განხორციელებისას, თუ რელიეფი არ იძლევა საშუალებას, რომ მოჭრილი მერქნული რესურსი გამოტანილ და დასაწყობებულ იქნეს სააგენტოს მიერ მითითებულ ტერიტორიაზე, სპეციალური ჭრის განმახორციელებელი ვალდებულია, სააგენტოს მიერ მითითებულ ანგარიშზე ჩარიცხოს: კომპენსაციის სახით, 1 კუბ. მ მერქნულ რესურსზე 3 ლარი (დღგ-ის ჩათვლით) და ამ წესის №7 დანართის №1 ცხრილით დადგენილი თანხა, საიდანაც სააგენტო უზრუნველყოფს ადგილობრივი თვითმმართველი ერთეულის ბიუჯეტში „ბუნებრივი რესურსებით სარგებლობისათვის მოსაკრებლების შესახებ“ საქართველოს კანონის მე-5 მუხლის მე-2 პუნქტში მოყვანილი ცხრილის ტყის მერქნიან სახეობათა შესაბამისი ჯგუფის პირველი კატეგორიისათვის დადგენილი მოსაკრებლის გადარიცხვას, კომპენსაციის სახით, 1 კუბ. მ მერქნულ რესურსზე 3 ლარის (დღგ-ის ჩათვლით) საკუთარ ანგარიშზე ასახვას, ხოლო დარჩენილი თანხის სახელმწიფო ბიუჯეტში გადარიცხვას. *(3.07.2017 N 319)*

61. აჭარის ავტონომიური რესპუბლიკის ტერიტორიაზე სპეციალური ჭრის განხორციელებისას, თუ რელიეფი არ იძლევა საშუალებას, რომ მოჭრილი მერქნული რესურსი გამოტანილ და დასაწყობებულ იქნეს აჭარის სატყეო სააგენტოს მიერ მითითებულ ტერიტორიაზე, სპეციალური ჭრის განმახორციელებელი ვალდებულია, აჭარის სატყეო სააგენტოს მიერ მითითებულ ანგარიშზე ჩარიცხოს: კომპენსაციის სახით, 1 კუბ. მ მერქნულ რესურსზე 3 ლარი (დღგ-ის ჩათვლით) და ამ წესის №7 დანართის №1 ცხრილით დადგენილი თანხა, საიდანაც აჭარის სატყეო სააგენტო უზრუნველყოფს კომპენსაციის სახით 1 კუბ. მ მერქნულ რესურსზე 3 ლარის (დღგ-ის ჩათვლით) საკუთარ ანგარიშზე ასახვას, აჭარის ავტონომიური რესპუბლიკის რესპუბლიკურ ბიუჯეტში – „ბუნებრივი რესურსებით სარგებლობისათვის მოსაკრებლების შესახებ“ საქართველოს კანონის მე-5 მუხლის მე-2 პუნქტში მოყვანილი ცხრილის ტყის მერქნიან სახეობათა შესაბამისი ჯგუფის პირველი კატეგორიისათვის დადგენილი მოსაკრებლისა და დარჩენილი თანხის გადარიცხვას. *(3.07.2017 N 319)*

7. დაუშვებელია ტყითმოსარგებლის მიერ ხე-ტყის დამზადების პროცესში ტყეკაფში ხის ჭრის დროს ჭრაში დაუნიშნავი ფესვის ყელზე 12 სმ და მეტი დიამეტრის მქონე ხეების წაქცევა ან ღეროს გადატეხვა ტყეკაფში მონიშნული მოჭრილი ხეების 10%-ზე მეტი ოდენობით, ხოლო ამ ოდენობის ფარგლებში დაზიანებული და მოპოვებული მერქნული რესურსი ჩაითვლება შესაბამისი ტყითმოსარგებლის ხე-ტყის დამზადების სპეციალური ლიცენზიით განსაზღვრული ყოველწლიურად მოსაპოვებელი მერქნული რესურსის ოდენობის ფარგლებში. *(11.10.2011 N 389)*

8. ტყითმოსარგებლისათვის გამოყოფილ ტყეკაფამდე მისასვლელი სატყეო-სამეურნეო გზის მოსაწყობად შერჩეულ ფართობზე ხე-ტყის მოჭრის აუცილებლობის შემთხვევაში შესაძლებელია სახელმწიფო ტყის ფონდით სპეციალური დანიშნულებით სარგებლობა (მათ შორის, სპეციალური ჭრის განხორციელება) ან/და დადგენილი წესით ტყეკაფის გამოყოფა ლიცენზიით გათვალისწინებული ყოველწლიურად მოსაპოვებელი მერქნული რესურსის ოდენობის ფარგლებში. *(11.10.2011 N 389)*

9. ტყეკაფამდე მისასვლელი სატყეო-სამეურნეო გზის მოწყობისათვის დადგენილი წესით ტყეკაფის გამოყოფისას ტყითმოსარგებლის მიერ ხორციელდება მოსაჭრელი ხეების (გარდა წითელი ნუსხით გათვალისწინებული სახეობებისა) ძირობრივად მონიშვნა, ტყეკაფის მონიშვნის მასალების შესაბამისი მართვის ორგანოსათვის გადაცემა და ტყეკაფის გამოყოფა დადგენილი წესით. ტყეკაფის მონიშვნამდე ტყითმოსარგებლე ვალდებულია შესაბამის მართვის ორგანოს ტყეკაფამდე მისასვლელი სატყეო-სამეურნეო გზის მიმართულების შესათანხმებლად ტყეკაფის ადგილმდებარეობის მითითებით წარუდგინოს: *(11.10.2011 N 389)*

ა) ტყეკაფამდე მისასვლელი სატყეო-სამეურნეო გზის შერჩეული ფართობის დაზუსტებული აზომვითი ნახაზი UTM კოორდინატთა სისტემაში, რომელიც დამოწმებული უნდა იყოს აზომვითი ნახაზის შემსრულებელი პირის მიერ (ამასთან, წარმოდგენილი უნდა იქნეს დაზუსტებული აზომვითი ნახაზის Shp-ფაილი ელექტრონული ვერსია UTM კოორდინატთა სისტემაში);

ბ) ინფორმაცია შერჩეულ ფართობზე წითელი ნუსხით დაცულ მერქნიან მცენარეთა სახეობების არსებობის შესახებ;

გ) მოთხოვნის შემთხვევაში, ინფორმაცია შერჩეულ ფართობზე არსებული ტყის სატაქსაციო მონაცემების შესახებ.

10. ტყეკაფამდე მისასვლელი სატყეო-სამეურნეო გზის მიმართულების შეთანხმების შემდეგ, დადგენილი წესით გამოყოფილ ტყეკაფში ტყითმოსარგებლეს თავის მიერ მოჭრილი მერქნული რესურსი ჩაეთვლება ლიცენზიით განსაზღვრულ ყოველწლიურად მოსაპოვებელი მერქნული რესურსის ოდენობის ფარგლებში. *(11.10.2011 N 389)*

11. სახელმწიფო ტყის ფონდიდან ტერიტორიის ამორიცხვამდე ხორციელდება ამ ტერიტორიაზე არსებული მერქნული რესურსის წინასწარი აღრიცხვა. აღრიცხვის მომსახურების საფასურს იხდის ამორიცხვის ინიციატორი. *(29.11.2013 N 302)*

12. მართვის ორგანოს უფლებამოსილების განხორციელების მიზნით, მართვის ორგანოს მიერ ან/და მასთან შეთანხმებით სხვა პირის მიერ ტყეკაფამდე მისასვლელი სატყეო-სამეურნეო გზის მოწყობისას, რეაბილიტაციისას ან/და მოვლისას სპეციალური ჭრები ხორციელდება მართვის ორგანოს გადაწყვეტილებით, სახელმწიფო ტყის ფონდის ტერიტორიაზე, 30 გრადუსამდე დაქანების ფერდობებზე (გარდა, დაცული ტერიტორიების იმ კატეგორიებისა და ზონებისა, სადაც კანონმდებლობით აკრძალულია ტყითსარგებლობა). ამ პუნქტით განსაზღვრულ შემთხვევაზე ამ წესის V​​​1 თავის მოთხოვნები არ ვრცელდება. *(31.12.2018 N 688)*

13. მართვის ორგანოს უფლებამოსილების განხორციელების მიზნით, მართვის ორგანოს მიერ ან/და სახელმწიფო შესყიდვის წესით, ტყეკაფამდე მისასვლელი სატყეო-სამეურნეო გზის მშენებლობისას ან/და მოწყობისას, „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით გათვალისწინებული ველური მცენარეების ან მათი ნაწილების ბუნებრივი გარემოდან ამოღება და ზემოაღნიშნული საქმიანობა სახელმწიფო ტყის ფონდის ტერიტორიის 30 გრადუსზე მეტი დაქანების ფერდობებზე ხორციელდება კანონმდებლობით დადგენილი წესით. ამ პუნქტით განსაზღვრულ შემთხვევაში, სპეციალური მიზნით ტყითსარგებლობის წერილობითი ხელშეკრულება არ იდება. *(6.06.2014 N366)*

14. ამ მუხლის მე-12 და მე-13 პუნქტებით დადგენილი წესით მოპოვებული მერქნული რესურსის გაცემა ხდება ამავე მუხლის მე-5 და 51 პუნქტებით დადგენილი წესით. *(6.06.2014 N366)*

15. ამ მუხლის მე-12 და მე-13 პუნქტებით დადგენილი წესით დაცულ ტერიტორიებზე მოსაპოვებელი მერქნული რესურსი აღირიცხება და გაიცემა სოციალური ჭრით. *(9.11.2015 N 569)*

16. დაცულ ტერიტორიებზე სსიპ − დაცული ტერიტორიების სააგენტოს მიერ „ტყის მოვლისა და აღდგენის წესის შესახებ“ საქართველოს მთავრობის 2010 წლის 13 აგვისტოს №241 დადგენილებით დამტკიცებული წესის მე-12 მუხლით გათვალისწინებულ შემთხვევაში განხორციელებული მოვლითი ღონისძიებების ფარგლებში, ამ მუხლის მე-12 და მე-13 პუნქტებით დადგენილი წესით, დაცულ ტერიტორიებზე მოსაპოვებელი მერქნული რესურსის გაცემა ხდება ამავე მუხლის მე-5 პუნქტით დადგენილი წესით. *(3.07.2018 N 353)*

**მუხლი 121. თუშეთის დაცული ლანდშაფტის ტერიტორიაზე ხე-ტყის დამზადების განსაკუთრებული მოთხოვნები** *(09.12.2016 N543 ამოქმედდეს 2017 წლის პირველი იანვრიდან)*

1. თუშეთის დაცულ ტერიტორიებზე ფიზიკური ან იურიდიული პირების ხე-ტყით უზრუნველყოფის მიზნით, თუშეთის დაცული ლანდშაფტის ტერიტორიის ფარგლებში სპეციალურ ჭრებს ახორციელებს ახმეტის მუნიციპალიტეტის გამგეობა.

2. ახმეტის მუნიციპალიტეტის გამგეობის მიერ სპეციალური ჭრებით ხე-ტყის დამზადება და ტრანსპორტირება ხორციელდება უშუალოდ ან შესაბამისი მომსახურების სახელმწიფო შესყიდვით.

3. ახმეტის მუნიციპალიტეტის გამგეობის მიერ სპეციალური ჭრით დამზადებული მრგვალი ხე-ტყე (მორი) და საშეშე მერქანი საწყობდება გამგეობის მიერ გამოყოფილ სპეციალურ ადგილზე (ადგილებზე) და გადაეცემა:

ა) I ხარისხის მერქანი ფიზიკურ და იურიდიულ პირებს განცხადების საფუძველზე, რომელსაც თან უნდა დაერთოს შესაბამისი შეთანხმებული არქიტექტურულ-სამშენებლო პროექტი ან/და მშენებლობის ნებართვა (რემონტის შემთხვევაში − ობიექტის ფაქტობრივი მდგომარეობის ამსახველი ფოტოსურათები);

ბ) საშეშე მერქანი ფიზიკურ და იურიდიულ პირებს განცხადების საფუძველზე.

4. ახმეტის მუნიციპალიტეტის გამგეობის მიერ სპეციალური ჭრებით დამზადებული ხე-ტყე გამოყენებულ უნდა იქნეს მხოლოდ თუშეთის დაცულ ლანდშაფტში, თუშეთის სახელმწიფო ნაკრძალში და თუშეთის ეროვნული პარკის ტერიტორიაზე.

5. ამ მუხლის მე-3 პუნქტით განსაზღვრულ შემთხვევებში, ფიზიკური და იურიდიული პირი კანონმდებლობით განსაზღვრული რესურსით სარგებლობის მოსაკრებელისა და ტყის დამზადების ბილეთის საფასურთან ერთად იხდის ახმეტის მუნიციპალიტეტის მიერ განსაზღვრულ ხე-ტყის დამზადების საფასურს.

6. ახმეტის მუნიციპალიტეტის გამგეობა სპეციალური ჭრით ხე-ტყის დამზადებას ახორციელებს მთავარი სარგებლობისა და მოვლითი ჭრების მოთხოვნათა დაცვით.

**მუხლი 13. ჭრის შედეგად მიღებული ნარჩენების**

**განთავსება**

1. ადგილობრივი პირობების გათვალისწინებით ჭრის შედე­გად მიღებული ნარჩენების განთავსება წარმოებს:

ა) ნარჩენების დაწყობით მორსათრევ ბილიკებზე ტყე­კაფის ათვისების შემდეგ ეროზიისაგან დაცვის მიზნით;

ბ) შეშად გამოუსადეგარი ტოტების ხურგებად (სიმაღლე არ უნდა აღემატებოდეს 1 მეტრს) დაწყობით;

გ) ნარჩენების ფართობებზე თანაბრად გაბნევით;

დ) ენტომომავნებლების და ფიტოდაავადებების გავრ­ცე­ლების აღკვეთის მიზნით ნარჩენების დაწვა ხანძრის გავრ­ცე­ლების უსაფრთხოების ნორმების დაცვით;

ე) სხვა მეთოდებით, მათ შორის, ჭრის ნარჩენების მო­სახ­ლეობისათვის უფასოდ გაცემით.

2. ამ მუხლის პირველი პუნქტით გათვალისწინებული ნარ­ჩე­ნე­ბის განთავსება ტყეკაფზე ან ტყეკაფის გარეთ ხორციელდება მართვის ორგანოს მიერ მითითებულ ადგილზე და ხე-ტყის დამ­ზადების დამთავრებისთანავე, მაგრამ არა უგვიანეს ხე-ტყის გა­მოზიდვამდე.

3. განთავსების მეთოდს არჩევს მართვის ორგანო. ნარ­ჩენების განთავსებით მაქსიმალურად უნდა შეიზღუდოს ფერ­დო­ბებზე ეროზიის კერების წარმოშობა.

4. განთავსების ადგილიდან ხე-ტყის ნარჩენის დაინტერესებული პირებისთვის საკუთრებაში გადაცემა დასაშვებია „ტყის მოვლისა და აღდგენის წესით“ განსაზღვრული მოვლის ღონისძიებების განხორციელების ფარგლებში მართვის ორგანოსთან დადებული ხელშეკრულების საფუძველზე, მხოლოდ ბიოსაწვავის წარმოების მიზნით. ხე-ტყის ნარჩენის ათვისება ხორციელდება ტყეკაფის გამოყოფის გარეშე. ასათვისებელი ხე-ტყის ნარჩენის მოცულობა დგინდება წინასწარ საორიენტაციოდ, ხოლო ფაქტობრივად ათვისებული ხე-ტყის ნარჩენის მოცულობა დაანგარიშდება ამ წესის მე-10 დანართით დამტკიცებული მეთოდოლოგიის მიხედვით. ტრანსპორტირების დაწყებამდე დაინტერესებული პირი ვალდებულია, ნარჩენი ადგილზე დააქუცმაცოს სათანადო ტექნოლოგიის გამოყენებით. ხე-ტყის ნარჩენის ათვისებისათვის პირმა უნდა გადაიხადოს სახელმწიფო საექსპერტო დაწესებულების მიერ ყოველწლიურად შედგენილი შესაბამისი დასკვნის საფუძველზე მინისტრის ნორმატიული აქტით დადგენილი საფასური, ფაქტობრივად ათვისებული მოცულობისთვის, ტრანსპორტირების დაწყებამდე. გადახდილი საფასური წარმოადგენს სააგენტოს დაფინანსების წყაროს. საფასურის გადახდის დამატებითი პირობები დგინდება მართვის ორგანოსთან დადებული ხელშეკრულებით. ხე-ტყის ნარჩენის ტრანსპორტირება ხორციელდება ხე-ტყის წარმოშობის დოკუმენტის საფუძველზე. *(2.02.2018 N55)*

**თავი IV. ხე-ტყის დამზადების ბილეთის**

**გაცემის წესი**

**მუხლი 14. ხე-ტყის დამზადების ბილეთის ობიექტი** *(29.11.2013 N 302)*

1. ხე-ტყის დამზადების ბილეთი გაიცემა სოციალური ჭრისათვის გამოყოფილი კონკრეტული ტყეკაფის ფარგლებში და ხე-ტყის დამზადების ბილეთის მოქმედების ვადაა მისი გაცემიდან 90 კალენდარული დღე, ხოლო ამ ვადის გასვლის შემდეგ ხე-ტყის დამზადების ვადაგასული ბილეთის ნაცვლად ახალი ბილეთი არ გაიცემა. *(2.02.2018 N55)* ***(მოქმედება არ გავრცელდეს ამ დადგენილების ამოქმედებამდე გაცემულ ან/და განახლებად ხე-ტყის დამზადების ბილეთებზე. დადგენილების ამოქმედებამდე გაცემული ან/და გაცემული, მაგრამ ვადაგასული ბილეთების განახლების შესაძლებლობის და მათ საფუძველზე ხე-ტყის ათვისების ვადად განისაზღვროს 2019 წლის 1 იანვრამდე პერიოდი, წინააღმდეგ შემთხვევაში, გაცემული ბილეთების მოქმედება შეწყდება, ხოლო ვადაგასული ბილეთები განახლებას არ დაექვემდებარება)***

2. ხე-ტყის დამზადების ბილეთი არის სოციალური ჭრის ტყეკაფზე ხე-ტყის დამზადების დაწყების განმსაზღვრელი დოკუმენტი.

3. II ხარისხის ხე-ტყე კალენდარული წლის განმავლობაში ერთ კომლს (ოჯახს) შესაძლებელია მიეცეს არა უმეტეს 7 მ3-ისა. ამ მიზნით თვითმართველობის ორგანოების მიერ (გარდა თბილისისა) ხდება ფაქტობრივად მაცხოვრებელი კომლის (ოჯახის) წარმომადგენლის (სახელი, გვარი, პირადი ნომერი) სიების მართვის ორგანოსათვის წარდგენა, ხოლო დაცული ტერიტორიიდან გასაცემი II ხარისხის ხე-ტყის ოდენობა განისაზღვრება დაცული ტერიტორიის მენეჯმენტის გეგმითა და დროებითი რეგულირების წესით. *(6.06.2014 N366)*

4. ხე-ტყის ხარისხის მიუხედავად, დადგენილ ვადებში ხე-ტყის სრული მოცულობით აუთვისებლობის შემთხვევაში, ხე-ტყის დამზადების ბილეთი უქმდება და მართვის ორგანოს მიერ გაწეული მომსახურების საფასური და ბუნებრივი რესურსებით სარგებლობის მოსაკრებელი უკან არ ბრუნდება. *(2.02.2018 N55)* ***(მოქმედება არ გავრცელდეს ამ დადგენილების ამოქმედებამდე გაცემულ ან/და განახლებად ხე-ტყის დამზადების ბილეთებზე. დადგენილების ამოქმედებამდე გაცემული ან/და გაცემული, მაგრამ ვადაგასული ბილეთების განახლების შესაძლებლობის და მათ საფუძველზე ხე-ტყის ათვისების ვადად განისაზღვროს 2019 წლის 1 იანვრამდე პერიოდი, წინააღმდეგ შემთხვევაში, გაცემული ბილეთების მოქმედება შეწყდება, ხოლო ვადაგასული ბილეთები განახლებას არ დაექვემდებარება)***

5. II ხარისხის ხე-ტყე საქართველოს კანონმდებლობით განსაზღვრულ მაღალმთიან დასახლებებში, კალენდარული წლის განმავლობაში, ერთ კომლს (ოჯახს) შესაძლებელია მიეცეს არაუმეტეს 15 მ3-ისა. ამ მიზნით, ადგილობრივი თვითმმართველობის ორგანოების (გარდა ქ. თბილისისა) მიერ ხდება ფაქტობრივად მაცხოვრებელი კომლების (ოჯახების) წარმომადგენელთა (სახელი, გვარი, პირადი ნომერი) სიების მართვის ორგანოსათვის წარდგენა, ხოლო დაცული ტერიტორიიდან გასაცემი II ხარისხის ხე-ტყის ოდენობა განისაზღვრება დაცული ტერიტორიის მენეჯმენტის გეგმითა და დროებითი რეგულირების წესით. *(2.02.2016 N47)*

6. ამ მუხლის მე-3 პუნქტით დადგენილი პირობები ვრცელდება ქ. თბილისის მუნიციპალიტეტის ადმინისტრაციულ საზღვრებში მდებარე სოფლებზე. *(1.09.2014 N 527)*

**მუხლი 15. ხე-ტყის დამზადების ბილეთის სუბიექტი** *(3.07.2017 N 319)*

ხე-ტყის დამზადების ბილეთი ტყითმოსარგებლეზე გაიცემა ამ წესის მე-10 მუხლის მე-3 პუნქტის „ა“ და „ბ“ ქვეპუნქტებით გათვალისწინებული დოკუმენტების საფუძველზე.

**მუხლი 16. ხე-ტყის დამზადების ბილეთის ფორმა** *(21.12.2011 N 486)*

ხე-ტყის დამზადების ბილეთი მოიცავს ინფორმაციას: ხე-ტყის დამ­ზადების ბილეთის ნომრის, ტყეკაფის ნომრის, ტყეკაფის მდებარე­ობის, დასამზადებელი ხე-ტყის ჯიშის, ხარისხის, მოცულობის შესახებ, ასევე ხე-ტყის დამზადების ბილეთის მოქმედების ვადის შესახებ. მართ­ვის ორგა­ნო უფლებამოსილია ხე-ტყის დამზადების ბილეთში ასახოს სხვა ინფორმაციაც.

**მუხლი 17. ხე-ტყის დამზადების ბილეთის გამცემი ორგანო** *(21.12.2011 N 486)*

ხე-ტყის დამზადების ბილეთს გასცემს მართვის ორგანო ან/და მართვის ორგანოს მიერ გაფორმებული შესაბამისი ხელშეკრულების სა­ფუძველზე – სხვა პირ(ებ)ი.

**თავი V. ტყის ფონდის მიჩენის მიზნით**

**გაცემის წესი**

**მუხლი 18. სახელმწიფო ტყის ფონდის უბნის მიჩენის**

**მიზნები**

მიჩენილია სახელმწიფო ტყის ფონდის უბანი, რომელსაც, განსაკუთრებული სახელმწიფოებრივი აუცილებლობიდან გამომ­დინარე, საქართველოს ტყის კოდექსის მე-15 და მე-16 მუხლებით უფლებამოსილ ორგანოებთან ერთად, მიჩენის მიზ­ნე­ბის გათვა­ლისწინებით, მართავს საქართველოს კონსტიტუციური შეთან­ხმებით აღიარებული საჯარო სამართლის იურიდიული პირი (სა­ქართველოს საპატრიარქო), საქართველოს შინაგან საქმეთა სა­მი­ნისტრო ან საქართველოს თავდაცვის სამინისტრო.

**მუხლი 19. სახელმწიფო ტყის ფონდის მიჩენის მიზანი**

სახელმწიფო ტყის ფონდის მიჩენის მიზანია:

ა) მოქმედი საეკლესიო და სამონასტრო კომპლექსების მიმ­დებარედ ბუნებრივ საზღვრებში 20 ჰექტარამდე ფართობზე თვითმყოფადი ბუნების შენარჩუნება და მომლოცველებისათვის მშვიდი გარემო პირობების შექმნა;

ბ) სახელმწიფო უშიშროებისა და თავდაცვის უზრუნველ­ყოფა.

**მუხლი 20. სახელმწიფო ტყის ფონდის უბნის მიჩენის წესი** *(29.11.2013 N 302)*

1. სახელმწიფო ტყის ფონდის უბნის მიჩენა ხორციელდება საქართველოს მთავრობის განკარგულების საფუძველზე.

2. ამ მუხლის პირველი პუნქტით გათვალისწინებული განკარგულების საფუძველზე ხელშეკრულება იდება მართვის ორგანოსა და სახელმწიფო ტყის ფონდის უბნის მიჩენით დაინტერესებულ პირს შორის.

**მუხლი 21. სახელმწიფო ტყის ფონდის მიჩენის**

**ხელშეკრულება**

1. სახელმწიფო ტყის ფონდის მიჩენის ხელშეკრულება უნდა შეესაბამებოდეს საქართველოს კანონმდებლობას და მოიცავდეს:

ა) მიჩენას დაქვემდებარებული ტერიტორიის მდებარეობას, ფართობს, საზღვრებს, ტყისა და მიწების კატეგორიას, სხვა პარამეტრების მიხედვით ამ ტერიტორიის დახასიათებას;

ბ) ამ ტერიტორიაზე არსებული ტყის დახასიათებას, მისი ფართობის, საზღვრების, ძირითადი სახეობრივი და ასაკობრივი შემადგენლობის, აგრეთვე მისი ფიზიკური მდგომარეობის სხვა მახასიათებლებს;

გ) ნათლად გამოკვეთილ მიჩენის მიზნებს;

დ) ხელშეკრულების დამდებ პირთა უფლებებსა და ვალ­დებულებებს:

დ.ა) მიჩენილ ტერიტორიაზე სატყეო დარგის მუშაკთა და მოქალაქეთა შესვლისა და გადაადგილების სფეროში;

დ.ბ) ტყის მოვლის სფეროში;

დ.გ) ტყის დაცვის სფეროში;

დ.დ) სხვა სატყეო ღონისძიებათა დაგეგმვისა და განხორ­ციელების სფეროში;

დ.ე) ტყითსარგებლობის დაგეგმვისა და განხორციელების სფეროში;

დ.ვ) ბუნებრივი ან სტიქიური მოვლენების თავიდან აცი­ლების ან მათი შედეგების ლიკვიდაციის სამუშაოების განხორ­ციელების სფეროში;

ე) მიჩენილ ტერიტორიაზე არსებული ბუნების, კულტურის, ისტორიული და რელიგიური ძეგლების დაცვისა და მოქალა­ქეებისათვის მათი ხელმისაწვდომობის გარანტიებს;

ვ) მიჩენილი ტერიტორიის კოორდინატებს;

ზ) მიჩენის ვადას.

2. სახელმწიფო ტყის ფონდის ისეთი ტერიტორიის მიჩენი­სას, რომელიც ესაზღვრება სახელმწიფო საზღვარს ან სასა­ზღვრო ზოლს, მიჩენის ხელშეკრულების პირობები უნდა შეუ­თანხმდეს საქართველოს შინაგან საქმეთა სამინისტროს.

**მუხლი 22. სახელმწიფო ტყის ფონდის უბნის მიჩენის**

**ვადები**

სახელმწიფო ტყის ფონდის უბნის მიჩენა ხორციელდება 20 წლამდე ვადით.

**მუხლი 23. სახელმწიფო ტყის ფონდის მიჩენის შესახებ**

**საკითხის დასმა**

1. სახელმწიფო ტყის ფონდის უბნის მიჩენის თაობაზე სა­კით­ხის დასმის უფლება აქვს:

ა) საქართველოს კონსტიტუციური შეთანხმებით აღია­რე­ბულ საჯარო სამართლის იურიდიულ პირს (საქართველოს სა­პატრიარქო);

ბ) საქართველოს შინაგან საქმეთა სამინისტროს;

გ) საქართველოს თავდაცვის სამინისტროს.

2. სახელმწიფო ტყის ფონდის უბნის მიჩენის შესახებ გან­ცხადება წარედგინება სამინისტროს.

3. განცხადებას თან უნდა ერთვოდეს შემდეგი დოკუმენ­ტა­ცია:

ა) მიჩენის მიზნით სარგებლობის საჭიროების და/ან აუცი­ლებლობის მიზანი, მოტივაცია და ვადები;

ბ) მიჩენის მიზნების განსახორციელებლად გამოსაყოფი ფართობის დაზუსტებული აზომვითი ნახაზი USM კოორდი­ნატ­თა სისტემაში, ფართობის ადგილმდებარეობის სრული დასახე­ლე­ბა და სატაქსაციო დახასიათება, ამონახაზი ტყის კორომთა გეგმი­დან (აბრისი) მასშტაბით 1:10000.

**მუხლი 24. სახელმწიფო ტყის ფონდის მიჩენის შეთანხმება**

1. ამ წესის 23-ე მუხლის მე-3 პუნქტის შესაბამისად წარდ­გენილი დოკუ­მენტაცია მართვის ორგანოსთან შე­თანხ­მების შემდეგ განსა­ხილ­ველად ეგზავნება:

ა) საქართველოს განათლების, მეცნიერების, კულტურისა და სპორტის სამინისტროს; *(31.12.2018 N 688)*

ბ) საქართველოს შინაგან საქმეთა სამინისტროს (თუ ეს ტერიტორია მდებარეობს 5-კილომეტრიან სასაზღვრო ზონაში);

გ) საქართველოს ეკონომიკისა და მდგრადი განვითარების სამინისტროს;

დ) შესაბამის ადგილობრივ თვითმმართველ ერთეულს;

ე) საჭიროების შემთხვევაში – სხვა ადმინისტრაციულ ორ­განოს.

2. ამ მუხლის პირველ პუნქტში აღნიშნული ადმინისტრაციული ორგანოების დადებითი პასუხის შემდეგ სამინისტრო სახელმწიფო ტყის ფონდის მიჩენის შესახებ საქართველოს მთავრობის განკარგულების პროექტს განსახილველად წარუდგენს საქართველოს მთავრობას. *(29.11.2013 N 302)*

3. სახელმწიფო ტყის ფონდის უბნის მიჩენის შესახებ საქართველოს მთავრობის განკარგულების საფუძველზე იდება ხელშეკრულება მართვის ორგანოებსა და სახელმწიფო ტყის ფონდის უბნის მიჩენით დაინტერესებულ პირს შორის. *(29.11.2013 N 302)*

**მუხლი 25. სახელმწიფო ტყის ფონდის მიჩენილ უბანზე**

**მოქალაქეთა უფლებების შეზღუდვა**

1. სახელმწიფო ტყის ფონდის მიჩენილი უბნის ტერიტო­რიაზე შეიძლება შეიზღუდოს ან მთლიანად აიკრძალოს ტყით­სარ­გებლობა და მოქალაქეთა ტყეში ყოფნა, თუ ეს მიჩე­ნილი უბნის გამოყოფის მიზანთან შეუთავსებელია.

2. ამ მუხლის პირველი პუნქტით განსაზღვრული შემთხვევებისათვის მოქალაქეთა ტყეში ყოფნისა და ტყითსარგებლობის შეზღუდვა ან აკრძალვა ხორციელდება მიჩენის თაობაზე საქართველოს მთავრობის განკარგულებით. *(29.11.2013 N 302)*

**მუხლი 26. სახელმწიფო ტყის ფონდის მიჩენილი უბნით**

**სარგებლობა**

1. მიჩენილი უბნის გამოყენება იმ პირის მიერ, ვისთ­ვისაც გადაცემულია უბანი, დაიშვება მხოლოდ მიჩენის მიზნით და მიჩენასთან დაკავშირებით დადებული ხელშეკრულების ფარგ­ლებში.

2. მიჩენილ უბანზე ტყითსარგებლობა, ტყის მოვლისა და აღდგენის სამუშაოები ხორციელდება კანონმდებლობით დადგე­ნილი წესით და მართვის ორგანოების ზედამხედ­ველო­ბით იმ ფორ­მითა და მოცულობით, რომლებიც ხელს არ შეუშლის მიჩე­ნის მიზნების განხორციელებას.

3. სახელმწიფო ტყის ფონდის მიჩენილ უბანზე ტყის დაცვა ხორციელდება:

ა) საქართველოს საპატრიარქოსათვის გამოყოფილ ტერიტო­რიაზე \_ მართვის ორგანოების მიერ;

ბ) სახელმწიფო უშიშროებისა და თავდაცვის უზრუნველ­ყოფისათვის გამოყოფილ ტერიტორიაზე \_ საქართველოს შინა­გან საქმეთა სამინისტროს ან/და საქართველოს თავდაცვის სა­მი­ნისტროს მიერ.

**მუხლი 27. სახელმწიფო ტყის ფონდის მიჩენილი უბნით**

**სარგებლობის შეზღუდვა, შეჩერება და აკრძალვა**

1. სახელმწიფო ტყის ფონდის უბნის მიჩენის მიზნებისათვის გამოყენების უფლება წყდება საქართველოს კანონმდებლობის შესაბამისად და მიჩენის შესახებ საქართველოს მთავრობის განკარგულებისა და მხარეებს შორის დადებული ხელშეკრულების საფუძველზე . *(29.11.2013 N 302)*

2. სახელმწიფო ტყის ფონდის მიჩენილი უბნის ტერიტორიაზე ტყითსარგებლობის შეზღუდვა, შეჩერება და აკრძალვა ხორციელდება მხარეთა შორის დადებული ხელშეკრულების, ამ უბნის მიჩენის შესახებ საქართველოს მთავრობის განკარგულებისა და საქართველოს კანონმდებლობით დადგენილ სხვა შემთხვევებში. *(29.11.2013 N 302)*

**თა­ვი V1** *(1.06.2011 N 228)*

**სა­ხელ­მწი­ფო ტყის ფონ­დით სპე­ცი­ალ­უ­რი**

**და­ნიშ­ნუ­ლე­ბით სარ­გებ­ლო­ბა**

**მუხლი 271. სახელმწიფო ტყის ფონდით სპეციალური დანიშნულებით სარგებლობის მიზნები** *(11.10.2011 N 389)*

1. სახელმწიფო ტყის ფონდით სპეციალური დანიშნულებით სარგებლობა ხორციელდება შემდეგი მიზნებისათვის:

ა) ჰიდროკვანძების, მილსადენების, გზების, ელექტროგადამცემი კომუნიკაციების, არხების მშენებლობის ან ამისათვის საჭირო საპროექტო ან/და საინჟინრო-გეოლოგიური სამუშაოებისათვის; *(11.05.2016 N 213)*

ბ) ხანძარსაწინააღმდეგო ღონისძიებების განხორციელებისა და წყალდიდობის შედეგების ლიკვიდაციისათვის;

გ) ხეების შესაძლო წაქცევით ან გეოლოგიური პროცესების (ქვათაცვენა, მეწყერი, ღვარცოფი და სხვა) ნებისმიერი ინფრასტრუქტურის ან მისი ცალკეული ელემენტების ფუნქციონირების შეზღუდვის ან მათი დაზიანების საფრთხის არსებობისას; *(8.11.2017 N 492)*

დ) **ამოღებულია** *(31.12.2018 N 691)*

ე) კულტურული მემკვიდრეობის ძეგლების რეკონსტრუქციისათვის (რეაბილიტაციისათვის), არქეოლოგიური სამუშაოების, არქეოლოგიური დაზვერვის, არქეოლოგიური გათხრების წარმოებისათვის;

ვ) ნავთობისა და გაზის ოპერაციების ჩასატარებლად;

ზ) სახელმწიფო ან/და საზოგადოებრივი მნიშვნელობის ინფრასტრუქტურული პროექტების განხორციელებისათვის.

თ) ტყის მდგრადი მართვის პრინციპებიდან გამომდინარე, სააგენტოს მიერ განხორციელებული სპეციალური ჭრებისათვის. *(1.09.2014 N 527)*

2. ტყეკაფამდე მისასვლელი სატყეო-სამეურნეო გზის მოწყობისათვის სახელმწიფო ტყის ფონდის სპეციალური დანიშნულებით სარგებლობის უფლების მინიჭება შესაძლებელია ასევე გახორციელდეს ტყითმოსარგებლის მიერ ტყეკაფამდე მისასვლელი სატყეო-სამეურნეო გზის მოწყობისათვის დადგენილი წესით გამოყოფილი ტყეკაფის ათვისების შემდეგ, ხოლო ასეთი საჭიროების არარსებობის შემთხვევაში, ტყეკაფამდე მისასვლელი სატყეო-სამეურნეო გზის მოწყობა ტყითმოსარგებლის მიერ ხორციელდება სახელმწიფო ტყის ფონდით სპეციალური დანიშნულებით სარგებლობის უფლების მინიჭების გარეშე.

**მუხლი 272. სახელმწიფო ტყის ფონდით სპეციალური დანიშნულებით სარგებლობის უფლების მინიჭების წესი** *(11.05.2016 N 213)*

1. სახელმწიფო ტყის ფონდით სპეციალური დანიშნულებით სარგებლობის უფლების ერთ წლამდე ვადით მინიჭებისა და ამ ტერიტორიაზე სპეციალური ჭრების (მათ შორის, „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით დაცული გადაშენების საფრთხის წინაშე მყოფი ველური მცენარეების ან მათი ნაწილების მოპოვების (ბუნებრივი გარემოდან ამოღების) განხორციელების თაობაზე გადაწყვეტილებას, მარტივი ადმინისტრაციული წარმოების წესით, სახელმწიფო ტყის ფონდის ტერიტორიაზე (მათ შორის, დაცულ ტერიტორიებზე, იქ სადაც დაშვებულია სახელმწიფო ტყის ფონდით სპეციალური მიზნით სარგებლობა) იღებს საქართველოს ტყის კოდექსის მე-15 და მე-16 მუხლებით განსაზღვრული სახელმწიფო ტყის ფონდის მართვის უფლების მქონე შესაბამისი მართვის ორგანო, გარდა ამ მუხლის მე-2 პუნქტისა. *(31.12.2018 N 688)*

2. გრძელვადიანი სარგებლობისას, ყოველ კონკრეტულ შემთხვევაში, ვადაზე და ვადის გაგრძელებაზე გადაწყვეტილებას იღებს საქართველოს მთავრობა. აგრეთვე საქართველოს მთავრობა გადაწყვეტილებას იღებს საქართველოს ტყის კოდექსის 68-ე მუხლის მე-5 ნაწილითა და 69-ე მუხლის მე-3 ნაწილით გათვალისწინებულ შემთხვევებში, სახელმწიფო ტყის ფონდის სპეციალური დანიშნულებით სარგებლობისათვის გაცემასა და ამ ტერიტორიაზე სპეციალური ჭრების განხორციელებასთან დაკავშირებით.

3. იმ შემთხვევაში, თუ ამ წესის 27​1 მუხლის პირველი პუნქტის „ბ“, „გ“ და „თ“ ქვეპუნქტებით გათვალისწინებული მიზნებისთვის სახელმწიფო ტყის ფონდის სპეციალური დანიშნულებით სარგებლობაში გამოყოფისა და სპეციალური ჭრების განხორციელების საკითხი დასმულია მართვის ორგანოს მიერ, აგრეთვე გრძელვადიანი სარგებლობისას და ტყითსარგებლობის ვადის გაგრძელებისას საქართველოს მთავრობის მიერ სახელმწიფო ტყის ფონდით სპეციალური დანიშნულებით სარგებლობის ვადის განსაზღვრის/ტყითსარგებლობის ვადის გაგრძელებაზე თანხმობის მიცემის შემდგომ, სახელმწიფო ტყის ფონდის სპეციალური დანიშნულებით სარგებლობის უფლების მინიჭებისა და ამ ტერიტორიაზე სპეციალური ჭრების განხორციელების თაობაზე გადაწყვეტილებას იღებს შესაბამისი მართვის ორგანო. *(31.12.2018 N 688)*

4. სპეციალური დანიშნულებით ტყითსარგებლობით დაინტერესებული პირი განცხადებით მიმართავს შესაბამის მართვის ორგანოს, გარდა ამ მუხლის მე-3 პუნქტისა და ამ წესის 274 მუხლით გათვალისწინებული შემთხვევებისა.

5. ამ წესის 27​1 მუხლის პირველი პუნქტის „ა“, „ე“, „ვ“ და „ზ“ ქვეპუნქტებით გათვალისწინებულ შემთხვევაში, დაინტერესებული პირის განცხადებაში უნდა აღინიშნოს სახელმწიფო ტყის ფონდით სპეციალური დანიშნულებით სარგებლობის აუცილებლობის მოტივაცია, მიზანი და ვადები. განცხადებას, გარდა ამ წესის 27​​​3 მუხლით გათვალისწინებული შემთხვევისა, თან უნდა დაერთოს (მათ შორის, ელექტრონული ფორმით): *(31.12.2018 N 691)*

ა) კერძო სამართლის იურიდიული პირისა და ინდივიდუალური მეწარმისათვის – მეწარმეთა და არასამეწარმეო (არაკომერციული) იურიდიული პირების რეესტრიდან ამონაწერი, ხოლო ფიზიკური პირისათვის – საქართველოს მოქალაქის პირადობის დამადასტურებელი მოწმობის ან პასპორტის ასლი, საჯარო სამართლის იურიდიული პირისათვის – სადამფუძნებლო დოკუმენტების ასლი;

ბ) სახელმწიფო ტყის ფონდით სპეციალური დანიშნულებით სარგებლობისათვის შერჩეული ფართობის დაზუსტებული აზომვითი ნახაზი UTM კოორდინატთა სისტემაში, რომელიც დამოწმებული უნდა იყოს აზომვითი ნახაზის შემსრულებელი პირის მიერ, ამასთან, წარდგენილ უნდა იქნეს დაზუსტებული აზომვითი ნახაზის Sp-ფაილის ელექტრონული ვერსია UTM კოორდინატთა სისტემაში;

გ) ხე-ტყის მოჭრის აუცილებლობის დასაბუთება და ტყეკაფის აღრიცხვის მასალები (ამ წესის დანართ №1-ის მიხედვით);

დ) ინფორმაცია სახელმწიფო ტყის ფონდით სპეციალური დანიშნულებით სარგებლობისათვის შერჩეულ ფართობზე წითელი ნუსხით დაცულ მერქნიან მცენარეთა სახეობების არსებობის შესახებ.

6. **ამოღებულია** *(31.12.2018 N 691)*

7. ამ წესის 27​1 მუხლის პირველი პუნქტის „ე“ ქვეპუნქტით გათვალისწინებულ შემთხვევაში, განცხადებას ასევე უნდა დაერთოს საქართველოს განათლების, მეცნიერების, კულტურისა და სპორტის სამინისტროს მიერ გაცემული შესაბამისი ნებართვა. *(31.12.2018 N 688)*

8. ამ წესის 271 მუხლის პირველი პუნქტის „ბ“ და „გ“ ქვეპუნქტებით გათვალისწინებულ შემთხვევაში, დაინტერესებული პირის განცხადებას თან უნდა დაერთოს მხოლოდ ამ მუხლის მე-5 პუნქტის „ა“, „გ“ და „დ“ ქვეპუნქტებით გათვალისწინებული დოკუმენტაცია.

9. სპეციალური დანიშნულებით სარგებლობაში გადაცემულ ტერიტორიაზე სამუშაოების წარმოებისას კულტურული მემკვიდრეობის გამოვლენის შემთხვევაში, სამუშაოთა მწარმოებელი პირი ვალდებულია, იმოქმედოს „კულტურული მემკვიდრეობის შესახებ“ საქართველოს კანონის მე-10 მუხლით დადგენილი წესის შესაბამისად.

**მუხლი 27​3. არსებული ობიექტების ფუნქციონირებისათვის, რეკონსტრუქციის (რეაბილიტაციის) ან დემონტაჟისათვის, ასევე წიაღის შესწავლის ან/და მოპოვებისათვის მიწის სამუშაოების და/ან სპეციალური ჭრების უფლების მინიჭების წესი** *(სათაური 31.12.2018 N 691)*

1. სახელმწიფო ტყის ფონდის ტერიტორიაზე 30 გრადუსამდე დაქანების ფერდობებზე (გარდა დაცული ტერიტორიების იმ კატეგორიებისა და ზონებისა, სადაც კანონმდებლობით აკრძალულია ტყითსარგებლობა), ამ წესის 271 მუხლის პირველი პუნქტით გათვალისწინებული არსებული ობიექტების ფუნქციონირების, რეკონსტრუქციის (რეაბილიტაციის) ან დემონტაჟისათვის საჭირო მიწის სამუშაოების და/ან სპეციალური ჭრების განხორციელება, აგრეთვე „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით დაცული გადაშენების საფრთხის წინაშე მყოფი ველური მცენარეების ან მათი ნაწილების მოპოვება (ბუნებრივი გარემოდან ამოღება) დასაშვებია, რისთვისაც საქმიანობის განმახორციელებელი ვალდებულია, ჭრების დაწყებამდე 15 დღით ადრე, სამინისტროს სისტემაში შემავალ შესაბამის დაწესებულებას, ხოლო აჭარის ავტონომიური რესპუბლიკის ტერიტორიის ფარგლებში – შესაბამის უფლებამოსილ ორგანოს წერილობით წარუდგინოს პირის საიდენტიფიკაციო ნომერი, ტყეკაფის აღრიცხვის მასალები (ამ წესის დანართი №11-ის მიხედვით), საქმიანობის განხორციელებისათვის საჭირო ტერიტორიის კოორდინატები UTM კოორდინატთა სისტემაში და Shp-ფაილების ელექტრონული ვერსია საკადასტრო გეგმასთან ერთად. სამინისტროს სისტემაში შემავალი შესაბამისი დაწესებულება, ხოლო აჭარის ავტონომიური რესპუბლიკის ტერიტორიის ფარგლებში - შესაბამისი უფლებამოსილი ორგანო ტყეკაფის აღრიცხვის მასალების მიღებიდან 15 დღეში, უზრუნველყოფს ტყეკაფის გამოყოფას, გამოყოფილი ტყეკაფის გახსნას და ტყეკაფის ათვისების ხელშეწყობისათვის ყველა საჭირო ღონისძიების განხორციელებას. ამასთან, „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით გათვალისწინებული ველური მცენარეების ან მათი ნაწილების ბუნებრივი გარემოდან ამოღებასთან დაკავშირებით გადაწყვეტილებას იღებს ამ პუნქტით განსაზღვრული უფლებამოსილი მართვის ორგანო, შესაბამისი ინფორმაციის წარდგენიდან 15 სამუშაო დღეში. ამ პუნქტით გათვალისწინებულ შემთხვევაში, სპეციალური მიზნით ტყითსარგებლობის წერილობითი ხელშეკრულება არ იდება.

2. სახელმწიფო ტყის ფონდის ტერიტორიაზე 30-დან 35 გრადუსამდე დაქანების ფერდობებზე (გარდა დაცული ტერიტორიების იმ კატეგორიებისა და ზონებისა, სადაც კანონმდებლობით აკრძალულია ტყითსარგებლობა), ამ წესის 271 მუხლის პირველი პუნქტით გათვალისწინებული არსებული ობიექტების ფუნქციონირების, რეკონსტრუქციის (რეაბილიტაციის) ან დემონტაჟისათვის საჭირო მიწის სამუშაოების და/ან სპეციალური ჭრების განხორციელება, აგრეთვე „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით დაცული გადაშენების საფრთხის წინაშე მყოფი ველური მცენარეების ან მათი ნაწილების მოპოვება (ბუნებრივი გარემოდან ამოღება) დასაშვებია სამინისტროს სისტემაში შემავალი შესაბამისი დაწესებულებისათვის, ხოლო აჭარის ავტონომიური რესპუბლიკის ტერიტორიის ფარგლებში – შესაბამისი უფლებამოსილი ორგანოსათვის წინასწარი სპეციალური გამოკვლევის მასალების და ტყეკაფის აღრიცხვის მასალების არანაკლებ ჭრების დაწყებამდე 20 დღით ადრე წარდგენისა და უფლებამოსილი ორგანოს მითითებების გათვალისწინებით. სამინისტროს სისტემაში შემავალი შესაბამისი დაწესებულება, ხოლო აჭარის ავტონომიური რესპუბლიკის ტერიტორიის ფარგლებში – შესაბამისი უფლებამოსილი ორგანო, წინასწარი სპეციალური გამოკვლევის მასალების და ტყეკაფის აღრიცხვის მასალების მიღებიდან 20 დღეში, უზრუნველყოფს ტყეკაფის გამოყოფას, გამოყოფილი ტყეკაფის გახსნას და ტყეკაფის ათვისების ხელშეწყობისათვის ყველა საჭირო ღონისძიების განხორციელებას. ამასთან, „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით გათვალისწინებული ველური მცენარეების ან მათი ნაწილების ბუნებრივი გარემოდან ამოღებასთან დაკავშირებით გადაწყვეტილებას იღებს ამ პუნქტით განსაზღვრული უფლებამოსილი ორგანო, შესაბამისი ინფორმაციის წარდგენიდან 20 სამუშაო დღეში. ამ პუნქტით გათვალისწინებულ შემთხვევაში, სპეციალური მიზნით ტყითსარგებლობის წერილობითი ხელშეკრულება არ იდება.

3. გადაუდებელი აუცილებლობის შემთხვევაში, არსებულ ობიექტზე საავარიო-აღდგენითი სამუშაოების განხორციელებისას, სპეციალური ჭრების ან/და მიწის სამუშაოების განხორციელება სახელმწიფო ტყის ფონდის ტერიტორიაზე (გარდა დაცული ტერიტორიების იმ კატეგორიებისა და ზონებისა, სადაც კანონმდებლობით აკრძალულია ტყითსარგებლობა) დასაშვებია საქართველოს ტყის კოდექსის მე-15-მე-16 მუხლებით განსაზღვრული სახელმწიფო ტყის ფონდის მართვის უფლების მქონე შესაბამისი მართვის ორგანოსათვის წინასწარი შეტყობინების გარეშე. პირი ვალდებულია, ქმედების დაწყებიდან 2 თვის ვადაში, შესაბამის მართვის ორგანოს წარუდგინოს ამ მუხლის პირველი პუნქტით გათვალისწინებული დოკუმენტაცია.

3​1. სახელმწიფო ტყის ფონდის ტერიტორიაზე (გარდა დაცული ტერიტორიების იმ კატეგორიებისა და ზონებისა, სადაც კანონმდებლობით აკრძალულია ტყითსარგებლობა) წიაღის შესწავლის ან/და მოპოვებისთვის საჭირო მიწის სამუშაოების და/ან სპეციალური ჭრების განხორციელებისათვის სასარგებლო წიაღისეულის მოპოვების ლიცენზიის მფლობელი განცხადებით მიმართავს სამინისტროს სისტემაში შემავალ შესაბამის დაწესებულებას, ხოლო აჭარის ავტონომიური რესპუბლიკის ტერიტორიის ფარგლებში − შესაბამის უფლებამოსილ ორგანოს. განცხადებას უნდა დაერთოს: კერძო სამართლის იურიდიული პირისა და ინდივიდუალური მეწარმისათვის – მეწარმეთა და არასამეწარმეო (არაკომერციული) იურიდიული პირების რეესტრიდან ამონაწერი, ხოლო ფიზიკური პირისათვის – საქართველოს მოქალაქის პირადობის დამადასტურებელი მოწმობის ან პასპორტის ასლი, წიაღის შესწავლის ან/და მოპოვების უფლების დამადასტურებელი დოკუმენტის ასლი, საქმიანობის განხორციელებისათვის საჭირო ტერიტორიის კოორდინატები UTM კოორდინატთა სისტემაში და Shp-ფაილების ელექტრონული ვერსია საკადასტრო გეგმასთან ერთად, კანონმდებლობით დადგენილ შემთხვევებში, წინასწარი სპეციალური გამოკვლევის მასალები, ხე-ტყის მოჭრის აუცილებლობის დასაბუთება და ტყეკაფის აღრიცხვის მასალები (ამ წესის დანართ №1-ის მიხედვით), გარდა წიაღის შესწავლის სამუშაოების შემთხვევისა. წიაღის შესწავლის სამუშაოებისათვის ტყეკაფის აღრიცხვის მასალები (ამ წესის დანართ №1-ის მიხედვით) წარდგენილი უნდა იქნეს ჭრის განხორციელებამდე. *(31.12.2018 N 691)*

3​2. სახელმწიფო ტყის ფონდის ტერიტორიაზე (გარდა დაცული ტერიტორიების იმ კატეგორიებისა და ზონებისა, სადაც კანონმდებლობით აკრძალულია ტყითსარგებლობა) წიაღის შესწავლის ან/და მოპოვებისთვის საჭირო მიწის სამუშაოების და/ან სპეციალური ჭრების განხორციელებაზე (გარდა „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით დაცული გადაშენების საფრთხის წინაშე მყოფი ველური მცენარეების ან მათი ნაწილების მოპოვებისა (ბუნებრივი გარემოდან ამოღებისა)), შესაბამისი გადაწყვეტილების მიღებას, დაინტერესებული პირის განცხადების რეგისტრაციიდან 30 დღეში უზრუნველყოფს სამინისტროს სისტემაში შემავალი შესაბამისი დაწესებულება, ხოლო აჭარის ავტონომიური რესპუბლიკის ტერიტორიის ფარგლებში − შესაბამისი უფლებამოსილი ორგანო. აღნიშნული ორგანოები დადებითი გადაწყვეტილების მიღების შემდეგ უზრუნველყოფენ ტყეკაფის გამოყოფას, გამოყოფილი ტყეკაფის გახსნას და ტყეკაფის ათვისებისათვის ყველა საჭირო ღონისძიების განხორციელებას. ამ პუნქტით გათვალისწინებულ შემთხვევაში, სპეციალური მიზნით, ტყითსარგებლობის წერილობითი ხელშეკრულება არ იდება. *(31.12.2018 N 691)*

4. ამ მუხლის პირველი − 3​2 პუნქტებით გათვალისწინებულ შემთხვევაში, მართვის ორგანოს მიერ მიწის სამუშაოების და/ან სპეციალური ჭრებისათვის საჭირო მიწის ფართობის რეგისტრაცია საქართველოს იუსტიციის სამინისტროს სსიპ – საჯარო რეესტრის ეროვნულ სააგენტოში (შემდგომში – საჯარო რეესტრი) არ ხორციელდება. *(31.12.2018 N 691)*

5. ამ მუხლის პირველი − 3​2 პუნქტებით გათვალისწინებულ შემთხვევებში, სპეციალური ჭრის შედეგად მოჭრილი ხე-ტყის გადაცემა ხორციელდება „ტყითსარგებლობის წესის დამტკიცების შესახებ“ საქართველოს მთავრობის 2010 წლის 20 აგვისტოს №242 დადგენილებით დამტკიცებული წესის მე-12 მუხლის მე-5 − 6​1 პუნქტებით დადგენილი წესით. *(31.12.2018 N 691)*

6. ელექტრული ქსელის მფლობელი კომპანიების მიერ „ელექტრული ქსელების ხაზობრივი ნაგებობების დაცვის წესისა და მათი დაცვის ზონების დადგენის შესახებ“ საქართველოს მთავრობის 2013 წლის 24 დეკემბრის №366 დადგენილებით გათვალისწინებულ დაცვის ზონებში სპეციალურ ჭრასა და მიწის სამუშაოებთან დაკავშირებული საკითხები, გარდა მოჭრილი ხე-ტყის ჩაბარებისა, რეგულირდება „ელექტრული ქსელების ხაზობრივი ნაგებობების დაცვის წესისა და მათი დაცვის ზონების დადგენის შესახებ“ საქართველოს მთავრობის 2013 წლის 24 დეკემბრის №366 დადგენილებით. აგრეთვე მაგისტრალური მილსადენების (ნავთობის, ნავთობპროდუქტების, ნავთობის თანმდევი და ბუნებრივი გაზის და მათი ტრანსფორმაციის პროდუქტების) და მაგისტრალურ მილსადენებთან დაკავშირებული ობიექტების მფლობელი პირის ან/და ბუნებრივი გაზის ან ნავთობის ტრანსპორტირების ლიცენზიის მფლობელი კომპანიის (ოპერატორის) მიერ „მაგისტრალური მილსადენების (ნავთობის, ნავთობპროდუქტების, ნავთობის თანმდევი და ბუნებრივი გაზის და მათი ტრანსფორმაციის პროდუქტების) დაცვის წესისა და მათი დაცვის ზონების დადგენის შესახებ“ საქართველოს მთავრობის 2013 წლის 24 დეკემბრის №365 დადგენილებით გათვალისწინებულ დაცვის ზონებში სპეციალურ ჭრასა და მიწის სამუშაოებთან დაკავშირებული საკითხები, გარდა მოჭრილი ხე-ტყის ჩაბარებისა, რეგულირდება „მაგისტრალური მილსადენების (ნავთობის, ნავთობპროდუქტების, ნავთობის თანმდევი და ბუნებრივი გაზის და მათი ტრანსფორმაციის პროდუქტების) დაცვის წესისა და მათი დაცვის ზონების დადგენის შესახებ“ საქართველოს მთავრობის 2013 წლის 24 დეკემბრის №365 დადგენილებით.

7. ამ მუხლით, გარდა 3​1 და 3​2 პუნქტებით გათვალისწინებული შემთხვევისა, დადგენილი წესით სპეციალური ჭრის განხორციელებისას, მერქნიანი მცენარეების ვარჯის ფორმირება ხორციელდება წინასწარი აღრიცხვის გარეშე და რესურსის ოდენობა დგინდება ფაქტობრივად დამზადებული მასის ან მოცულობის მიხედვით.*(31.12.2018 N 691)*

8. ამ მუხლით გათვალისწინებულ შემთხვევებზე, გარდა 3​1 პუნქტით გათვალისწინებული შემთხვევისა, არ ვრცელდება ამ წესის 27​7 მუხლით განსაზღვრული საკომპენსაციო საფასურის გადახდის ვალდებულება.ტ *(31.12.2018 N 691)*

**მუხლი 27​4. გარემოსდაცვითი გადაწყვეტილებისადმი დაქვემდებარებული საქმიანობის განმახორციელებლისათვის სპეციალური დანიშნულებით ტყითსარგებლობის უფლების მინიჭების წესი** *(2.02.2018 N55)*

1. თუ გარემოსდაცვითი შეფასების კოდექსით განსაზღვრული, გარემოსდაცვითი გადაწყვეტილებისადმი დაქვემდებარებული საქმიანობა იმავდროულად საჭიროებს სახელმწიფო ტყის ფონდით სპეციალური დანიშნულებით სარგებლობას, საქმიანობის განმახორციელებელი უფლებამოსილია, გარემოზე ზემოქმედების შეფასების ანგარიშს დაურთოს ამ წესის 27​2 მუხლის მე-5 პუნქტით გათვალისწინებული დოკუმენტაცია, რომელიც გამიჯნული იქნება საქართველოს ტყის კოდექსის მე-15-მე-16 მუხლებით განსაზღვრული სახელმწიფო ტყის ფონდის მართვის უფლების მქონე ორგანოების სამოქმედო ტერიტორიების მიხედვით. ასეთ შემთხვევაში, ტყითსარგებლობის უფლება საქმიანობის განმახორციელებელს ენიჭება გარემოსდაცვითი გადაწყვეტილების გაცემასთან ერთად. ამ პუნქტით დადგენილი წესით მიღებული სახელმწიფო ტყის ფონდით სპეციალური დანიშნულებით სარგებლობის შესახებ მიღებული გადაწყვეტილება ძალაშია გარემოსდაცვითი გადაწყვეტილების გაცემის შემდეგ.

2. ამ მუხლის პირველი პუნქტით გათვალისწინებულ შემთხვევაში, სპეციალური დანიშნულებით ტყითსარგებლობისათვის საკომპენსაციო და/ან შემარბილებელი ღონისძიებები, საქართველოს ტყის კოდექსის მე-15-მე-16 მუხლებით განსაზღვრული სახელმწიფო ტყის ფონდის მართვის უფლების მქონე შესაბამის მართვის ორგანოსთან შეთანხმების საფუძველზე, დგინდება გარემოსდაცვითი გადაწყვეტილების პირობებით. საკომპენსაციო ღონისძიებების ბენეფიციარს წარმოადგენს შესაბამისი მართვის ორგანო.

**მუხლი 275. სააგენტოს მიერ სახელმწიფო ტყის ფონდით სპეციალური დანიშნულებით სარგებლობა** *(11.05.2016 N 213)*

1. სააგენტოს მიერ სახელმწიფო ტყის ფონდით სპეციალური დანიშნულებით სარგებლობის საჭიროებისას, სააგენტოს მიერ სახელმწიფო ტყის ფონდში სპეციალური ჭრის განხორციელების მიზნით, სააგენტოს უფროსი გამოსცემს ბრძანებას, რომლითაც განსაზღვრავს სააგენტოს მიერ სახელმწიფო ტყის ფონდით სპეციალური დანიშნულებით სარგებლობის ტერიტორიას, სარგებლობის ვადასა და მოსაჭრელი მერქნული რესურსის სავარაუდო ოდენობას. *(31.12.2018 N 688)*

2. სააგენტოს მიერ სპეციალური ჭრები ხორციელდება სახელმწიფო ტყის ფონდის ტერიტორიაზე. ამ შემთხვევაში, სააგენტოზე არ ვრცელდება ამ წესის 272 მუხლის მე-5 პუნქტისა და 277 მუხლის მოქმედება.

3. სააგენტოს მიერ სახელმწიფო ტყის ფონდით სპეციალური დანიშნულებით სარგებლობისას განხორციელებული სპეციალური ჭრებით ხე-ტყის დამზადება და ტრანსპორტირება ხორციელდება უშუალოდ ან შესაბამისი მომსახურების სახელმწიფო შესყიდვით.

4. სააგენტოს მიერ სპეციალური ჭრით დამზადებული მრგვალი ხე-ტყე (მორი) და/ან საშეშე მერქანი, შემდგომი რეალიზაციის მიზნით, საწყობდება სააგენტოს მიერ გამოყოფილ სპეციალურ ადგილზე (ადგილებზე).

5. სააგენტო სპეციალური ჭრით ხე-ტყის დამზადებას ახორციელებს მთავარი სარგებლობისა და მოვლითი ჭრების მოთხოვნათა დაცვით.

6. სააგენტოს მიერ სპეციალური ჭრით დამზადებული მერქნული რესურსის რეალიზაცია ხორციელდება ელექტრონული აუქციონის მეშვეობით ან მის გარეშე, ამ წესის 46​3 მუხლით დადგენილი წესით. *(3.07.2018 N 353)*

7. **ამოღებულია** *(3.07.2017 N 319)*

8. სააგენტოს მიერ სპეციალური ჭრით დამზადებული მერქნული რესურსი, მინისტრის გადაწყვეტილებით, შესაძლებელია პირდაპირი წესით გადაეცეს სააგენტოს კომპეტენციის ფარგლებში განსახორციელებელი ღონისძიებების უზრუნველსაყოფად, ასევე სათბობი შეშით მომარაგების მიზნებისათვის ამ წესის 81 მუხლის მე-5 პუნქტის „ა“ ქვეპუნქტით გათვალისწინებული ბუნებრივი რესურსებით სარგებლობის მოსაკრებლის გადახდით, ხოლო საშეშე მერქნის შემთხვევაში, სააგენტო გადაიხდის ამ წესის 81 მუხლის მე-5 პუნქტის „ბ“ ქვეპუნქტით გათვალისწინებულ ბუნებრივი რესურსებით სარგებლობის მოსაკრებელს. *(3.07.2017 N 319 ამოქმედდეს 2017 წლის 1 აგვისტოდან)*.

**მუხლი 276. სახელმწიფო ტყის ფონდით სპეციალური დანიშნულებით სარგებლობის თაობაზე გადაწყვეტილების მიღების პროცედურა** *(11.05.2016 N 213)*

1. სახელმწიფო ტყის ფონდით სპეციალური დანიშნულებით სარგებლობისას, ხე-ტყის დამზადების აუცილებლობის შემთხვევაში, ხორციელდება ტყეკაფის მონიშვნა და გამოყოფა, ხოლო ამისათვის საჭირო ხარჯებს გაიღებს დაინტერესებული მხარე.

2. სახელმწიფო ტყის ფონდით სპეციალური დანიშნულებით სარგებლობაში გაცემამდე, შესაბამისი მართვის ორგანო უზრუნველყოფს სპეციალური დანიშნულებით სარგებლობისათვის განსაზღვრული ტერიტორიის დარეგისტრირებას საჯარო რეესტრში, კანონმდებლობით დადგენილი წესით.

3. სახელმწიფო ტყის ფონდით სპეციალური დანიშნულებით მოსარგებლე ვალდებულია, სპეციალური დანიშნულებით ტყითსარგებლობის უფლება დაარეგისტრიროს საჯარო რეესტრში.

4. სახელმწიფო ტყის ფონდის სპეციალური დანიშნულებით სარგებლობისას გამოყოფილი ტყეკაფის ელექტრონულ სისტემაში ატვირთვას ფიზიკური პირის (მოქალაქის) შემთხვევაში ახორციელებს სახელმწიფო ტყის ფონდის მართვის უფლების მქონე ორგანო ან მისი ტერიტორიული ორგანოები, ხოლო იურიდიული პირის შემთხვევაში – დაინტერესებული მხარე.

5. დაინტერესებული მხარის მიერ ელექტრონულ სისტემაში ამ მუხლის მე-4 პუნქტში მოცემული ინფორმაციის ატვირთვის უზრუნველყოფის მიზნით, სახელმწიფო ტყის ფონდის მართვის უფლების მქონე ორგანოში შესაბამისი წერილით უნდა წარადგინოს ინფორმაცია იურიდიული პირის საიდენტიფიკაციო კოდის, დასახელების, იურიდიული მისამართისა და ორგანიზაციულ‑სამართლებრივი ფორმის შესახებ.

6. ამ წესის 271 მუხლით გათვალისწინებულ შემთხვევაში, სახელმწიფო ტყის ფონდით სპეციალური დანიშნულებით სარგებლობის უფლებით გაცემის შემთხვევაში, ტყითსარგებლობის ხელშეკრულება არ იდება.

**მუხლი 27​​7. ტყის ფონდით სპეციალური დანიშნულებით სარგებლობისათვის საკომპენსაციო საფასურის გადახდის წესი** *(24.05.2019 N242)*

1. ამ წესის 27​​​1 მუხლის პირველი პუნქტის „ა“ ქვეპუნქტით განსაზღვრული ინფრასტრუქტურის მშენებლობის ან ამისათვის საჭირო საპროექტო ან/და საინჟინრო-გეოლოგიური სამუშაოებისათვის ან ამ წესის 27​1 მუხლის პირველი პუნქტის „ა“ ქვეპუნქტით განსაზღვრული, არსებულ ინფრასტრუქტურაზე დამატებით ახალი სამშენებლო სამუშაოების განხორციელებისას, აგრეთვე ნავთობისა და გაზის ოპერაციების ჩასატარებლად, სახელმწიფოებრივი ან/და საზოგადოებრივი მნიშვნელობის ინფრასტრუქტურული პროექტების განსახორციელებლად სახელმწიფო ტყის ფონდით სპეციალური დანიშნულებით სარგებლობისათვის, ტყით მოსარგებლე ერთჯერადად, მიწაზე სამუშაოების განხორციელების დროს, ფართობის შესაბამისად იხდის საკომპენსაციო საფასურს, ამ წესის მე-7 დანართის №2 ცხრილის მიხედვით. ამასთან, ამ პუნქტით გათვალისწინებული მიზნებისათვის, მერქნიანი მცენარეების მოჭრის აუცილებლობის შემთხვევაში, ტყით მოსარგებლე ასევე ვალდებულია, ერთჯერადად გადაიხადოს საკომპენსაციო საფასურიც, ამ წესის მე-7 დანართის №1 ცხრილის შესაბამისად. საკომპენსაციო საფასური ხმარდება მართვის ორგანოს მიერ ტყის მოვლა-აღდგენისა და დაცულ ტერიტორიებზე ასევე, არა უმეტეს 50%-ისა, ტყის აღრიცხვა-ინვენტარიზაციის ღონისძიებების უზრუნველყოფას.

2. ამ მუხლის პირველი პუნქტით გათვალისწინებული საკომპენსაციო საფასურის გადახდა ხდება სპეციალური დანიშნულებით ტყით სარგებლობის დაწყებამდე, სპეციალური დანიშნულებით სარგებლობაში გადასაცემი მიწის ფართობისა და გამოყოფილ ტყეკაფზე მონიშნული მერქნული რესურსის მოცულობის მიხედვით, ხე-ტყის ჭრის აუცილებლობის შემთხვევაში.

3. ამ წესის 27​​3 მუხლის 3​​1 პუნქტით გათვალისწინებული წიაღის შესწავლისთვის ან/და მოპოვებისთვის საკომპენსაციო საფასურის გადახდა ხდება ამ მუხლის პირველი პუნქტით განსაზღვრული წესით. წიაღის მოპოვების შემთხვევაში, მიწის ფართობისა და მერქნიანი მცენარეების ჭრისათვის კომპენსაციის გადახდა ხორციელდება უფლებამოსილი ორგანოს მიერ გადაწყვეტილების მიღებიდან ამ სამუშაოების დაწყებამდე პერიოდში. წიაღის შესწავლის შემთხვევაში, მიწის ფართობისათვის კომპენსაციის გადახდა ხორციელდება უფლებამოსილი ორგანოს მიერ გადაწყვეტილების მიღებიდან ამ სამუშაოების დაწყებამდე პერიოდში, ხოლო მერქნიანი მცენარეების მოჭრის აუცილებლობის შემთხვევაში − ჭრის განხორციელებამდე. ამ პუნქტით გათვალისწინებული საკომპენსაციო საფასურის გადახდა ხდება მიწის ფართობისა და გამოყოფილ ტყეკაფზე მონიშნული მერქნული რესურსის მოცულობის მიხედვით, ხე-ტყის ჭრის აუცილებლობის შემთხვევაში. საკომპენსაციო საფასური ხმარდება მართვის ორგანოს მიერ ტყის მოვლა-აღდგენისა და დაცულ ტერიტორიებზე ასევე, არა უმეტეს 50%-ისა, ტყის აღრიცხვა-ინვენტარიზაციის ღონისძიებების უზრუნველყოფას.

**მუხლი 278. სახელმწიფო ტყის ფონდის ფარგლებს გარეთ „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონის 24-ე მუხლის პირველი პუნქტის „ვ“ ქვეპუნქტით გათვალისწინებულ შემთხვევაში, „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით დაცული ველური მერქნიანი მცენარეების სახეობების ან მათი ნაწილების ბუნებრივი გარემოდან ამოღების (მოჭრის) უფლების მინიჭების წესი და საკომპენსაციო საფასური** *(11.05.2016 N 213)*

1. სახელმწიფო ტყის ფონდის ფარგლებს გარეთ „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონის 24-ე მუხლის პირველი პუნქტის „ვ“ ქვეპუნქტით გათვალისწინებულ შემთხვევაში, „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით დაცული, გადაშენების საფრთხის წინაშე მყოფი ველური მცენარეების ან მათი ნაწილების მოპოვების (ბუნებრივი გარემოდან ამოღების) აუცილებლობისას, დაინტერესებული პირი სამინისტროს მიმართავს განცხადებით, რომელშიც დასაბუთებული უნდა იყოს „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით დაცული ველური მცენარეების სახეობების ან მათი ნაწილების ბუნებრივი გარემოდან ამოღების აუცილებლობა, მიზანი და ვადები. ამასთან, განცხადებას თან უნდა დაერთოს:

ა) კერძო სამართლის იურიდიული პირისა და ინდივიდუალური მეწარმისათვის – მეწარმეთა და არასამეწარმეო (არაკომერციული) იურიდიული პირების რეესტრიდან ამონაწერი, ხოლო ფიზიკური პირისათვის – მოქალაქის პირადობის დამადასტურებელი მოწმობის ან პასპორტის ასლი; საჯარო სამართლის იურიდიული პირისათვის – სადამფუძნებლო დოკუმენტების ასლი;

ბ) „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით დაცული ველური მერქნიანი მცენარეების სახეობების ან მათი ნაწილების ბუნებრივი გარემოდან ამოღებისათვის (მოჭრისათვის) შერჩეული ფართობის დაზუსტებული აზომვითი ნახაზი UTM კოორდინატთა სისტემაში. ასევე დამატებით წარდგენილი უნდა იქნეს დაზუსტებული აზომვითი ნახაზის Shp-ფაილის ელექტრონული ვერსია UTM კოორდინატთა სისტემაში;

გ) ინფორმაცია „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით დაცული, ბუნებრივი გარემოდან ამოსაღები ველური მცენარეების სახეობების, მათი რაოდენობისა და მოცულობების შესახებ.

2. სახელმწიფო ტყის ფონდის ფარგლებს გარეთ, „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონის 24-ე მუხლის პირველი პუნქტის „ვ“ ქვეპუნქტით გათვალისწინებულ შემთხვევაში, „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით დაცული ველური მცენარეების სახეობების ან მათი ნაწილების ბუნებრივი გარემოდან ამოღებით დაინტერესებული პირი ვალდებულია, გადაიხადოს საკომპენსაციო საფასური ამ წესის №7 დანართის პირველი ცხრილის მიხედვით, მერქნული რესურსის შესაბამისი ჯგუფისათვის დადგენილი საფასურის ოთხმაგი ოდენობით. საკომპენსაციო საფასური ჩაირიცხება საქართველოს გარემოს დაცვისა და სოფლის მეურნეობის სამინისტროს სსიპ – ეროვნული საშენი მეურნეობის ანგარიშზე და ხმარდება მისი დებულებით განსაზღვრული ფუნქციების განხორციელებას. *(2.02.2018 N55)*

3. ამ მუხლის მე-2 პუნქტით გათვალისწინებულ საკომპენსაციო საფასურს „საქართველოს „წითელი ნუსხისა“ და „წითელი წიგნის“ შესახებ“ საქართველოს კანონით დაცული ველური მცენარეების სახეობების ან მათი ნაწილების ბუნებრივი გარემოდან ამოღებით დაინტერესებული პირი იხდის ჭრების განხორციელებამდე, ბუნებრივი გარემოდან ამოსაღები მცენარეების სახეობებისა და რაოდენობის იხედვით.

**თავი VI.** ამოღებულია *(29.11.2013 N 302)*

**მუხლი 28.** ამოღებულია *(29.11.2013 N 302)*

**მუხლი 29.** ამოღებულია *(29.11.2013 N 302)*

**მუხლი 30.** ამოღებულია *(29.11.2013 N 302)*

**მუხლი 31.** ამოღებულია *( 29.12.2011 N 513)*

**მუხლი 32.** ამოღებულია *(29.11.2013 N 302)*

**მუხლი 32.** ამოღებულია *(29.11.2013 N 302)*

**მუხლი 33.** ამოღებულია *(29.11.2013 N 302)*

**მუხლი 34.** ამოღებულია *(29.11.2013 N 302)*

**თავი VII. ტყის რესურსით სარგებლობის**

**ბილეთის გაცემის წესი**

**მუხლი 35. ტყის რესურსით სარგებლობის ბილეთი** *(13.10.2010 N 319)*

1. ტყის რესურსით სარგებლობის ბილეთი გაიცემა მხო­ლოდ მიწის ნაყოფიერი ფენის მოხსნისათვის.

2. მიწის ნაყოფიერი ფენის მოხსნისათვის ტყითმოსარ­გებლე ვალდებულია აიღოს ტყის რესურსით სარგებლობის ბილეთი.

**მუხლი 36. ტყის რესურსით მოსარგებლე**

ტყის რესურსით სარგებლობის ბილეთის მიღების უფ­ლე­ბა აქვს ნებისმიერ ფიზიკურ და კერძო სამართლის იური­დიულ პირს.

**მუხლი 37. განცხადება ტყის რესურსით სარგებლობის**

**ბილეთის მისაღებად** *(13.10.2010 N 319)*

1. დაინტერესებული პირი ტყის ფონდში მიწის ნაყოფი­ერი ფენის მოხსნისათვის ტყის რესურსით სარგებლობის ბი­ლეთის მისაღებად სააგენტოს წარუდგენს წერილობით გან­ცხადებას.

2. წერილობითი განცხადება, გარდა საქართველოს ზო­გადი ადმინისტრაციული კოდექსის 78-ე მუხლით გათვა­ლის­წი­ნებული მოთხოვნებისა, უნდა შეიცავდეს შემდეგ ინფორ­მა­ციას:

ა) მოპოვების ვადა;

ბ) მოსაპოვებელი რესურსის ოდენობა;

გ) მოპოვების საშუალება;

დ) მოპოვების ადგილი.

3. განცხადებას თან უნდა ერთვოდეს:

ა) სარგებლობას დაქვემდებარებული ფართობის დაზუს­ტე­ბული საკადასტრო აზომვითი ნახაზი UთM კოორდინატთა სისტემაში, ფართობის ადგილმდებარეობის სრული დასახე­ლება და სატაქსაციო დახასიათება, ამონახაზი ტყის კორომ­თა გეგმიდან (აბრისი) მასშტაბით 1:500-დან 1:25000-ის ჩათვ­ლით, სარგებ­ლობის განხორციელებაზე საინჟინრო-გეოლო­გი­ური დასკვნა;

ბ) სააგენტოს მიერ გაწეული მომსახურების საფასურის გადახდის დამადასტურებელი დოკუმენტი;

გ) კერძო სამართლის იურიდიული პირისა და ინდივი­დუ­ა­ლური მეწარმისათვის – მეწარმეთა და არასამეწარმეო (არა­კო­მერციული) იურიდიული პირების რეესტრიდან ამონაწერი, ხოლო ფიზიკური პირისათვის – საქართველოს მოქალაქის პირადობის დამადასტურებელი მოწმობის ან პასპორტის ას­ლები.

**მუხლი 38. ტყის რესურსით სარგებლობის ბილეთის**

**გაცემის ვადა** *(13.10.2010 N 319)*

ტყის ფონდში მიწის ნაყოფიერი ფენის მოხსნისათვის ტყის რესურსით სარგებლობის ბილეთი ტყის ფონდის ტე­რიტორიაზე განხორციელებული შესაბამისი გამოკვლევის საფუძველზე გაიცემა განცხადების რეგისტრაციიდან 30 დღის ვადაში.

**მუხლი 39. ტყის რესურსით სარგებლობის ბილეთის**

**გამცემი ორგანო** *(13.10.2010 N 319)*

ტყის ფონდში მიწის ნაყოფიერი ფენის მოხსნისათვის ტყის რესურსით სარგებლობის ბილეთის გაცემის უფლება აქვს სააგენტოს.”.

**მუხლი 40. ტყის რესურსით სარგებლობის ბილეთის**

**მოქმედების ვადა** *(13.10.2010 N 319)*

ტყის ფონდში მიწის ნაყოფიერი ფენის მოხსნისათვის ტყის რესურსით სარგებლობის ბილეთის მოქმედების ვადაა 1 წე­ლი მისი გაცემის დღიდან.

**მუხლი 41. ტყის რესურსით სარგებლობის ბილეთის**

**რეკვიზიტები** *(13.10.2010 N 319)*

ტყის ფონდში მიწის ნაყოფიერი ფენის მოხსნისათვის გაცემულ ტყის რესურსით სარგებლობის ბილეთში უნდა მიე­თითოს:

ა) ტყის რესურსით სარგებლობის ბილეთის ნომერი;

ბ) ტყის რესურსით სარგებლობის ბილეთის გაცემის ად­გილი, თარიღი და დრო (რიცხვი, თვე, წელი);

გ) ტყის რესურსით სარგებლობის ბილეთის გამცემი ორ­განო;

დ) ტყის რესურსის მოპოვების ადგილი (სატყეო უბანი);

ე) ტყის რესურსით სარგებლობის ბილეთის მიმღების სა­ხელი, გვარი და პირადი ნომერი ან იურიდიული პირის შე­მთ­ხ­ვევაში – მისი სახელწოდება და საიდენტიფიკაციო ნომე­რი;

ვ) მოსაპოვებელი რესურსის მოცულობა;

ზ) ტყის რესურსით სარგებლობის ბილეთის მოქმედების ვადა;

თ) ტყის რესურსით სარგებლობის ბილეთის გაცემაზე უფლებამოსილი პირის ხელმოწერა.

**მუხლი 42. ტყის ფონდში მიწის ნაყოფიერი ფენის მოხსნის**

**რეგულირება**

1. ტყის რესურსით სარგებლობის ბილეთი მიწის ნაყო­ფიერი ფენის მოხსნისათვის არ გაიცემა:

ა) ალპურ და სუბალპურ ზონებში;

ბ) ტყით დაფარულ ფართობებზე;

გ) ფართობებზე, სადაც გათვალისწინებულია ტყის აღდგე­ნა;

დ) 10 გრადუსზე მეტი დაქანების ფერდობებზე;

ე) არამდგრად (30 სმ-მდე სიღრმის) ნიადაგებზე;

ვ) საშუალო მდგრადობის (31-50 სმ სიღრმის) ნიადაგებზე;

ზ) ამო­ღებულია *(13.10.2010 N 319)*

2. ამოღებულია *(13.10.2010 N 319)*

3. მართვის ორგანოს უფლებამოსილების განხორციელების მიზნით, მართვის ორგანოს მიერ ან/და მასთან შეთანხმებით, სხვა პირის მიერ ტყეკაფამდე მისასვლელი სატყეო-სამეურნეო გზის მოწყობისას, რეაბილიტაციის ან/და მოვლის, ასევე, მართვის ორგანოს მიერ ხანძარსაწინააღმდეგო ან/და ხე–ტყის დამზადების ღონისძიებების განხორციელებისას ნიადაგის ნაყოფიერი ფენის მოხსნა ხორციელდება ტყის რესურსით სარგებლობის ბილეთის გარეშე, კანონმდებლობით დადგენილი წესით. *(1.09.2014 N 527)*

**თავი VIII** *(სათაური 3.07.2017 N 319)*

**მერქნული რესურსის საკუთრებასა და ტყის ფონდის სარგებლობაში**

**გაცემის წესი**

**მუხლი 43. ტყის ფონდით სარგებლობის ობიექტი** *(21.01.2011 N33)*

1. ამ თავის მიზნებისათვის ტყის ფონდით სარგებლობის ობიექტია მის ფარგლებში არსებული მიწის ნაკვეთი, მასზე არსებული მცენარეებით და შენობა-ნაგებობებით.

2. სახელმწიფო სასაზღვრო ზოლში სააგენტოს მიერ ტყის ფო­ნ­დი სარგებლობის უფლე­ბით გაიცემა საქართველოს შინაგან საქ­მეთა სამინის­ტროს თანხმობით. *(27.06.2011 N 260)*

3. საქართველოს ტყის კოდექსის მე-16 მუხლის პირველი და მე-3 პუნქტებით განსაზღვრული მართვის ორგანოები სახელმწიფო ტყის ფონდის მიწებს გასცემენ სასოფლო-სამეურნეო მიზნით სარგებლობისათვის, გარდა პლანტაციური მეურნეობის წარმოებისა, არაუმეტეს 20 წლის ვადით, ხოლო პლანტაციური მეურნეობის წარმოებისა და არასასოფლო-სამეურნეო მიზნით სარგებლობისათვის – არაუმეტეს 49 წლის ვადით. *(8.06.2017 N 284 ამოქმედდეს 2017 წლის 1 ივნისიდან)*

**მუხლი 44. ტყის ფონდით მოსარგებლის უფლება-**

**მოვალეობები**

1. ტყის ფონდის ფარგლებში არსებული მიწის ნაკვე­თის სარგებლობაში მიღების უფლება აქვს ნებისმიერ ფი­ზიკურ ან იუ­რი­დიულ პირს, ან სხვა ორ­გა­­ნიზაციულ წარმო­ნაქმნს, რომელიც არ არის იურიდიული პირი. *(21.01.2011 N33)*

2. ამ მუხლის პირველი პუნქტით განსაზღვრული ტყითმო­სარგებლე უფლებამოსილია სარგებლობის ობი­ექ­­ტი სარგებლო­ბაში გადასცეს სხვა პირს მთლიანად.

3. ამ მუხლის მე-2 პუნქტში აღნიშნულ შემთხვევაში გამსხვისებელი ვალდებულია, შესაბამისი საბუთები წარუდგინოს სააგენტოს, რომელიც ვალდებულია, ტყითსარგებლობის ხელშეკრულებაში შეიტანოს შესაბამისი ცვლილებები. აღნიშნული ხელშეკრულება ძალაში შედის მხარეთა მიერ ხელმოწერის მომენტიდან. *(24.05.2012 N 185)*

4. საჯარო რეესტრში ტყითსარგებლობის ხელშეკრუ­ლების რეგისტრაციას უზრუნველყოფს ახალი ტყითმოსარგებლე.

**მუხლი 45. ტყის ფონდის სარგებლობაში გადაცემისა და მერქნული რესურსის საკუთრების უფლებით გაცემის წესი** *(21.01.2011 N33)*

1. ტყის ფონდის სარგებლობაში გადაცემა ხდება სააგენტოს მიერ ელექტრონული აუქციონის ფორმით. მერქნული რესურსის გაცემა ხდება სააგენტოს მიერ ელექტრონული აუქციონის ან 46​3 მუხლის შესაბამისად, პირდაპირი მიყიდვის ფორმით. *(3.07.2017 N 319)*

2. ამ თავის მიზნებისათვის, მერქნული რესურსი (გარდა სოციალური ჭრის ფარგლებში, ხე-ტყის დამზადების ბილეთის საფუძველზე დამზადებული მერქნული რესურსისა) სახელმწიფო საკუთრებაში რეგისტრირებულ მიწის ნაკვეთზე (გარდა იმ მიწის ნაკვეთისა, რომელიც ხვდება სახელმწიფო ტყის ფონდის საზღვრებსა და დაცული ლანდშაფტისა და მრავალმხრივი გამოყენების ტერიტორიებზე) მოპოვებული მერქნული რესურსი და სახელმწიფო საკუთრებაში რეგისტრირებულ მიწის ნაკვეთებზე არსებულ შიგა წყლების ნაპირებზე, რომლებიც არ ხვდება სახელმწიფო ტყის ფონდის საზღვრებსა და დაცული ლანდშაფტისა და მრავალმხრივი გამოყენების ტერიტორიებზე, მოპოვებული ძირნაყარი მერქნული რესურსი (რესურსის სოციალური მიზნებისათვის გაცემის აუცილებლობის არარსებობის პირობებში), ასევე დაცულ ტერიტორიებზე „ტყის მოვლისა და აღდგენის წესის შესახებ“ საქართველოს მთავრობის 2010 წლის 13 აგვისტოს №241 დადგენილებით დამტკიცებული წესის მე-12 მუხლით გათვალისწინებულ შემთხვევაში განხორციელებული მოვლითი ჭრების, სახელმწიფო ტყის ფონდიდან ამორიცხულ ფართობებზე განხორციელებული ჭრების, სპეციალური ჭრებისა და სააგენტოს მიერ განხორციელებული სპეციალური ჭრების შედეგად დამზადებული მერქნული რესურსი, აგრეთვე, ტყეკაფამდე მისასვლელი სატყეო-სამეურნეო გზის მოწყობისას, რეაბილიტაციისას ან/და მოვლისას მოჭრილი მერქნული რესურსი (გარდა ამ წესის მე-12 მუხლის მე-10 პუნქტით გათვალისწინებული შემთხვევისა), ტყითმოსარგებლისათვის (მათ შორის, ლიცენზიანტი) ტყითსარგებლობის ვადის ამოწურვის ან შეწყვეტის შემდეგ სახელმწიფო ტყის ფონდიდან გამოუზიდავი მერქნული რესურსი, მოვლითი ჭრებით მიღებული მერქნული რესურსი, ამ წესის 56-ე მუხლის მე-5 პუნქტით, 58-ე მუხლის მე-6 პუნქტით, 59-ე მუხლის მე-3 პუნქტითა და 61​1 მუხლით გათვალისწინებულ შემთხვევებში, გარემოდან ამოღებული მერქნული რესურსი, ასევე მართვის ორგანოსთვის საქართველოს კანონმდებლობით დადგენილი წესით გადაცემული მერქნული რესურსი. *(3.07.2018 N 353)*

3. ამ წესის მე-12 მუხლის 51 პუნქტით გათვალისწინებულ შემთხ­ვევაში აჭარის სატყეო სააგენტოს მიერ შესაბამისი მერქნული რესურსის ელექტრონული აუქციონის მეშვეობით გაცემისას გამოიყენება ამ წესის VIII თავით დადგენილი შესაბამისი პროცედურები. *(18.01.2012 N 16)*

4. **ამოღებულია** *(3.07.2017 N 319)*

**მუხლი 46. ელექტრონული აუქციონის გამოცხადების წესი** *(21.01.2011 N33)*

1. ელექტრონული აუქციონი შეიძლება გამოცხადდეს:

ა) ტყის ფონდის სარგებლობის უფლებით გაცემის შემთხვე­ვაში \_ სააგენტოს ინიციატივით ან დაინტერესებული პირის განცხადების საფუძველზე ტყის ფონდის შესაბამისი მიწის ნაკვეთის საჯარო რეესტრში რეგისტრაციის შემდეგ;

ბ) მერქნული რესურსის საკუთრებაში გაცემის შემთხვე­ვაში \_ სააგენტოს ინიციატივით.

2. ტყის ფონდის სარგებლობის უფლებით მიღებით დაინტერესებული პირის წერილობით განცხადებაში, გარდა საქართველოს ზოგადი ადმინისტრაციული კოდექსის 78-ე მუხლით გათვალისწინებული მოთხოვნებისა, უნდა მიეთითოს სარგებლობის კონკრეტული სახე, ასევე წარმოდგენილ უნდა იქნეს ინფორმაცია განსახორციელებელი საქმიანობის შესახებ მართვის ორგანოს მიერ დამტკიცებული ფორმის შესაბამისად (გარდა ამავე წესის 611 მუხლით გათვალისწინებული შემთხვევისა). განცხადებას თან უნდა დაერთოს მოთხოვნილი ფართობის საკადასტრო აზომვითი ნახაზი და შესაბამისი Shp-ფაილი. *(1.03.2017 N 106)*

21. სახელმწიფო ტყის ფონდის სარგებლობის უფლებით გასაცემად აუქციონის დამატებითი პირობების განსაზღვრის მიზნით, სააგენტოს უფროსის ბრძანებით იქმნება სპეციალური კომისია. სააგენტო უფლებამოსილია, კომისიის მიერ განსაზღვრული დამატებითი პირობებით გამოაცხადოს აუქციონი საქართველოს მთავრობის თანხმობით (გარდა ამავე წესის 611 მუხლით გათვალისწინებული შემთხვევისა). *(1.03.2017 N 106)*

3. ელექტრონული აუქციონის ჩატარების მიზანია ტყის ფონდით სარგებლობის უფლება და მერქნული რესურსის სა­კუთრების უფლება მიანიჭოს ელექტრონულ აუქციონში მონა­წილე იმ პირს, რომელიც ელექტრონული ვაჭრობის პროცესში ყველაზე მაღალ ფასს დააფიქსირებს, ხოლო თუ ელექტრო­ნული აუქციონი გამოცხადდა პირობებით, სარგებლობის ან საკუთრების უფლება მიანიჭოს იმ პირს, რომელიც გამო­ცხადებული პირობების გათვალისწინებით ვაჭრობის პროცესში ყველაზე მაღალ ფასს დააფიქსირებს.

4. ელექტრონული აუქციონი ცხადდება სააგენტოს უფროსის ბრძანებით.

5. ელექტრონული აუქციონის ჩატარების თაობაზე ინფორმაცია ქვეყნდება სააგენტოს ინტერნეტგვერდზე ან/და ინტერნეტგვერდზე – [www.eauction.ge](http://www.eauction.ge/). *(18.11.2011 N 434)*

6. გამოსაქვეყნებელი ინფორმაცია უნდა შეიცავდეს: *(1.09.2014 N 527)*

ა) აუქციონის გამომცხადებელი ორგანოს დასახელებას;

ბ) ქონების დასახელებას, ადგილმდებარეობასა და ზოგად მონაცემებს (ტყის ფონდის სარგებლობაში გაცემის შემთხვევაში) ან მერქნული რესურსის საკუთრებაში გაცემის შემთხვევაში, მერქნული რესურსის სახეობას, ადგილმდებარეობასა და მოცულობას, მრგვალი ხე-ტყის (მორის) შემთხვევაში, მის სიგრძეს, წვრილი და მსხვილი თავების დიამეტრებს, მითითებას ხარისხის შესახებ (მერქნული რესურსის დახარისხების შემთხვევაში), ფირნიშის მონაცემებს; *(3.07.2017 N 319 ამოქმედდეს 2017 წლის 1 აგვისტოდან)*

გ) აუქციონის დაწყებისა და დასრულების დროს, რომელსაც ყოველ კონკრეტულ შემთხვევაში, განსაზღვრავს სააგენტო;

დ) სარგებლობის უფლებით გადასაცემი ტყის ფონდის ან საკუთრების უფლებით გასაცემი მერქნული რესურსის საწყის ფასს;

ე) სააგენტოს მიერ გაწეული მომსახურების საფასურის ოდენობას (მერქნული რესურსის საკუთრებაში გაცემის შემთხვევაში); *(3.07.2017 N 319)*

ვ) ბეს ოდენობას;

ზ) აუქციონის ჩატარების პირობებს;

თ) სახელმწიფო ტყის ფონდის სარგებლობის უფლებით გადაცემის შემთხვევაში − სარგებლობის ვადას, სარგებლობის კონკრეტული სახისათვის კანონმდებლობით დადგენილ სავალდებულო მოთხოვნებსა და აუქციონის დამატებით პირობებს; *(1.03.2017 N 106)*

ი) ყველა სხვა ინფორმაციას, რომელსაც აუქციონის გამომცხადებელი ორგანო ჩათვლის საჭიროდ.

7. აუქციონში მონაწილეს უფლება აქვს, აუქციონზე გამო­ტანილი ქონების შესახებ მიიღოს მისთვის საჭირო, საა­გენტოს ხელთ არსებული ნებისმიერი ინფორმაცია.

**მუხლი 461. სააგენტოს მიერ განხორციელებული სპეციალური ჭრების ფარგლებში დამზადებულ მერქნულ რესურსზე ელექტრონული აუქციონის გამოცხადების წესი** *(სათური 3.07.2017 N 319)**(1.09.2014 N 527)*

1. სააგენტოს მიერ განხორციელებული სპეციალური ჭრების ფარგლებში დამზადებულ მერქნულ რესურსზე ელექტრონული აუქციონი ცხადდება სააგენტოს ინიციატივით. *(3.07.2017 N 319)*

2. ელექტრონული აუქციონის ჩატარების მიზანია მერქნული რესურსის საკუთრების უფლება მიანიჭოს ელექტრონულ აუქციონში მონაწილე იმ პირს, რომელიც ელექტრონული ვაჭრობის პროცესში ყველაზე მაღალ ფასს დააფიქსირებს.

3. ელექტრონული აუქციონი ცხადდება სააგენტოს უფროსის ბრძანებით.

4. ელექტრონული აუქციონის ჩატარების თაობაზე ინფორმაცია ქვეყნდება სააგენტოს ინტერნეტგვერდზე და ინტერნეტგვერდზე – www.eauction.ge.

5. გამოსაქვეყნებელი ინფორმაცია უნდა შეიცავდეს:

ა) აუქციონის გამომცხადებლის დასახელებას;

ბ) მერქნული რესურსის სახეობას, ადგილმდებარეობასა და მოცულობას, მრგვალი ხე-ტყის (მორის) შემთხვევაში – მის ხარისხს (მერქნული რესურსის დახარისხების შემთხვევაში), სიგრძეს, წვრილი და მსხვილი თავების დიამეტრებს, ფირნიშის მონაცემებს; *(3.07.2017 N 319 ამოქმედდეს 2017 წლის 1 აგვისტოდან)*

გ) აუქციონის დაწყებისა და დასრულების დროს, რომელსაც ყოველ კონკრეტულ შემთხვევაში განსაზღვრავს სააგენტო;

დ) საკუთრების უფლებით გასაცემი მერქნული რესურსის აუქციონის საწყის ფასს (დღგ-ის ჩათვლით);

ე) **ამოღებულია** *(3.07.2017 N 319)*

ვ) ბეს ოდენობას;

ზ) აუქციონის ჩატარების პირობებს;

თ) ყველა სხვა ინფორმაციას, რომელსაც აუქციონის გამომცხადებელი ორგანო ჩათვლის საჭიროდ.

6. აუქციონში მონაწილეს უფლება აქვს, აუქციონზე გამოტანილი ქონების შესახებ მიიღოს მისთვის საჭირო, სააგენტოს ხელთ არსებული ნებისმიერი ინფორმაცია.

7. სააგენტოს მიერ განხორციელებული სპეციალური ჭრების ფარგლებში დამზადებულ მერქნულ რესურსზე ელექტრონულ აუქციონში მონაწილეობის პირობები განისაზღვრება ამ წესის 47-ე მუხლის შესაბამისად. *(3.07.2017 N 319)*

**მუხლი 462. ამოღებულია** *(3.07.2017 N 319)*

**მუხლი 46​3. მერქნული რესურსის პირდაპირი მიყიდვის წესი** *(2.02.2018 N55)*

1. პირდაპირი მიყიდვის წესით მერქნული რესურსი შესაძლებელია გაიცეს საბიუჯეტო ორგანიზაციების, საჯარო სამართლის იურიდიული პირების, თვითმმართველი ერთეულების მიერ დაფუძნებული არასამეწარმეო (არაკომერციული) იურიდიული პირების მრგვალი ხე-ტყით (მორით) უზრუნველსაყოფად, მათ მიერ ტენდერის გამოცხადებისა და სამშენებლო ან მასთან გათანაბრებული ისეთი მომსახურების შესყიდვის განხორციელების შემთხვევაში, რომელიც ითვალისწინებს სამშენებლო მასალის სახით მერქნული რესურსის გამოყენებას. ასეთ შემთხვევაში, დაინტერესებული პირის მიერ წერილობით განცხადებასთან ერთად სააგენტოს წარედგინება შესაბამისი პროექტი ან/და დამადასტურებელი დოკუმენტაცია, რომლის განსახორციელებლადაც მოთხოვნილია მერქნული რესურსი, სადაც მითითებული და დასაბუთებული უნდა იყოს ზემოთ აღნიშნული პროექტისათვის აუცილებელი მერქნული რესურსის მოცულობა. საქართველოს კონსტიტუციური შეთანხმებით აღიარებული საჯარო სამართლის იურიდიული პირის მიერ მრგვალი ხე-ტყის (მორის) მოთხოვნის შემთხვევაში, წერილობით თხოვნასთან ერთად სააგენტოს წარედგინება საქართველოს საპატრიარქოსთან შეთანხმებული შესაბამისი პროექტი ან/და მშენებლობის ნებართვა (არსებობის შემთხვევაში), რომლის განსახორციელებლადაც მოთხოვნილია მერქნული რესურსი და მშენებლობის განმახორციელებლის მიერ წერილობითი დადასტურება მოთხოვნის ფაქტობრივ მდგომარეობასთან შესაბამისობის თაობაზე. შესაბამისი მერქნული რესურსის არსებობის შემთხვევაში, პირდაპირი მიყიდვის წესით მერქნული რესურსის გაცემის მიზნით ფორმდება შესაბამისი ხელშეკრულება (ნასყიდობის ან სახელმწიფო შესყიდვების ხელშეკრულება).

2. პირდაპირი მიყიდვის წესით მერქნული რესურსი გაიცემა საბიუჯეტო ორგანიზაციების, საჯარო სამართლის იურიდიული პირების (მათ შორის, საქართველოს კონსტიტუციური შეთანხმებით აღიარებული საჯარო სამართლის იურიდიული პირის), თვითმმართველი ერთეულების მიერ დაფუძნებული არასამეწარმეო (არაკომერციული) იურიდიული პირების საშეშე მერქნული რესურსით უზრუნველყოფის მიზნით, რაზეც ფორმდება შესაბამისი ხელშეკრულება (ნასყიდობის ან სახელმწიფო შესყიდვების ხელშეკრულება).

3. სააგენტო უფლებამოსილია, პირდაპირი მიყიდვის ფორმით მოსახლეობას გადასცეს მრგვალი ხე-ტყე (მორი) გადაუდებელი აუცილებლობის შემთხვევაში (ხანძარი, სტიქიური უბედურება ან/და სხვა ფორსმაჟორული გარემოებები), რომელთა შედეგად დაზიანდა ან/და განადგურდა საცხოვრებელი სახლი. მერქნული რესურსის პირდაპირი მიყიდვის თაობაზე ფორმდება შესაბამისი ნასყიდობის ხელშეკრულება. მოსახლეობის მიერ მოთხოვნილი რესურსის დასაბუთებულობას შეისწავლის სახელმწიფო რწმუნებულის – გუბერნატორის მიერ შექმნილი კომისია. კომისიის მუშაობაში სახელმწიფო ტყის ფონდის მართვის უფლების მქონე ორგანოს წარმომადგენელი მონაწილეობას არ იღებს. კომისია ადგილზე შეისწავლის მოთხოვნის შესაბამისობას ფაქტობრივ მდგომარეობასთან, რაზედაც დგება კომისიის დასკვნა. დასკვნა თანდართულ ფოტოსურათებთან ერთად წარედგინება მართვის ორგანოს, რომელიც შესაბამისი მერქნული რესურსის არსებობის შემთხვევაში წარდგენილი დოკუმენტაციის საფუძველზე გასცემს მოთხოვნილ მერქნულ რესურსს.

4. სააგენტო უფლებამოსილია, პირდაპირი მიყიდვის წესით გასაცემი საშეშე მერქნული რესურსის მიწოდება უზრუნველყოს დაპობილ-დაჩეხილი სახით. ასეთ შემთხვევაში, დამატებით გადახდილი უნდა იქნეს №4 დანართით გათვალისწინებული თანხა, რაც სააგენტოს დაფინანსების წყაროს წარმოადგენს.

**მუხლი 47. ელექტრონულ აუქციონში მონაწილეობის პი­რო­ბები** *(21.01.2011 N33)*

1. ელექტრონული (ინტერნეტ) აუქციონი ტარდება გამო­ცხადების დღიდან სააგენტოს მიერ განსაზღვრულ ვადაში, რომლის განმავლობაშიც დაინტერესებულ პირებს, რომლებიც გაივლიან რეგისტრაციას ელექტრონულად, საშუალება ეძლე­ვათ, გააკეთონ სასურველ ფასზე შეთავაზება საწყის საფა­სურზე ბიჯის დამატებით.

2. ელექტრონულ აუქციონში მონაწილეობის მისაღებად სავალდებულოა:

ა) შესაბამის ელექტრონულ ვებგვერდზე დარეგისტრირება (რეგისტრირდებიან როგორც ფიზიკური და იურიდიული პირები, ისე სხვა ორგანიზაციული წარმონაქმნები, რომლებიც არ არიან იურიდიული პირები ან მათი კანონიერი წარმომადგენლები);

ბ) რეგისტრაციის დროს ინტერნეტ აუქციონის წესების გაცნობა და მასზე თანხმობის გაცხადება;

გ) ფიზიკური პირის დარეგისტრირება სახელით, გვარითა და პირადი ნომრით;

დ) იურიდიული პირის ან სხვა ორგანიზაციული წარმონაქმნის, რომელიც არ არის იურიდიული პირი, დარეგის­ტრირება სახელწოდებითა და მეწარმეთა და არასამეწარმეო (არაკომერციული) იურიდიული პირების რეესტრის მიხედვით საიდენტიფიკაციო ნომრით ან შესაბამისი ქვეყნის იურიდიული პირის მარეგისტრირებელი ორგანოს შესაბამისი კოდით;

ე) ინტერნეტბანკინგის საშუალებით, ასევე საბანკო დაწესებულების მეშვეობით „ბე“-ს თანხის გადახდა.

3. „ბეს“ ოდენობა განისაზღვრება ელექტრონული აუქციონის საწყისი ფასის არანაკლებ 20%-ის ოდენობით. *(3.07.2017 N 319)*

4. თუ მონაწილე ელექტრონულ აუქციონში ვერ გაი­მარჯვებს, მას ,,ბე“ უკან უბრუნდება, ხოლო გამარჯვების შემ­თხვევაში – „ბე“-ს თანხა ითვლება აუქციონის საბო­ლოო/შე­თა­ვაზებულ ფასში.

5. ,,ბე“ უკან დაბრუნებას არ ექვემდებარება, თუ:

ა) მონაწილე არ მიიღებს მონაწილეობას ვაჭრობაში;

ბ) გამარჯვებული დადგენილ ვადაში არ გადაიხდის ელექტრონულ აუქციონზე თავის მიერ დასახელებულ თანხას.

6. მონაწილეს შეიძლება უარი ეთქვას ელექტრონულ ინ­ტერნეტ აუქციონში მონაწილეობაზე, თუ:

ა) განაცხადის წარმდგენი პირი მოქმედი კანონმდებლობის შესაბამისად არ შეიძლება ცნობილ იქნეს სარგებლობის ან/და საკუთრების უფლების მიმღებად;

ბ) დარღვეულია ამ მუხლის პირველი ან მე-2 პუნქტის მოთხოვნები.

**მუხლი 48. ელექტრონული აუქციონის ჩატარების წესი** *(21.01.2011 N33)*

1. ელექტრონულ აუქციონს ატარებს სააგენტო. სააგენტო უფლებამოსილია, რომ ელექტრონული აუქციონი ჩაატაროს, აგრეთვე საჯარო სამართლის იურიდიული პირის – საქართველოს ფინანსთა სამინისტროს მომსახურების სააგენტოს მეშვეობით. *(18.11.2011 N 434)*

2. აუქციონში მონაწილე ელექტრონულ აუქციონში რეგის­ტრირდება შესაბამის ვებგვერდზე ამ წესის 47-ე მუხლის მე-2 პუნქტის შესაბამისად, რის შედეგადაც მას ენიჭება აუქციონში მონაწილის სტატუსი.

3. ელექტრონულ აუქციონში ვაჭრობის დროს ფასის მატება ჩანს ონლაინ რეჟიმში.

4. ელექტრონულ აუქციონზე ვაჭრობის დასაწყისად ით­ვლება საწყისი ფასის გამოცხადების მომენტი.

5. მერქნული რესურსის საკუთრებაში გაცემის მიზნით გამართული ელექტრონული აუქციონის საწყისი საორიენტაციო ფასი (დღგ-ის ჩათვლით) ყოველწლიურად დგინდება სახელმწიფო საექსპერტო დაწესებულების საექსპერტო დასკვნის საფუძველზე, ხოლო ტყის ფონდის სარგებლობის უფლებით გაცემის მიზნით გამართული აუქციონის წლიური საწყისი ფასი დგინდება ტყითსარგებლობის ობიექტის აუდიტორის (ექსპერტის) დასკვნის საფუძველზე (გარდა ამავე წესის 611 მუხლით გათვალისწინებული შემთხვევისა). პირობებიანი აუქციონის შემთხვევაში, აუქციონის წლიური საწყისი ფასი შესაძლებელია განისაზღვროს აუდიტორის (ექსპერტის) დასკვნის საფუძველზე დადგენილ ფასზე ნაკლები ოდენობით, საქართველოს მთავრობის გადაწყვეტილებით. ტყის ფონდში კავშირგაბმულობის საკომუნიკაციო ნაგებობის განთავსებისათვის გამართული აუქციონის წლიური საწყისი ფასი შეადგენს 8 000 ლარს (დღგ-ის ჩათვლით) 1 ჰექტარამდე, ხოლო 1 ჰექტარზე მეტი ფართობის მოთხოვნის შემთხვევაში, ფასი განისაზღვრება ყოველ მომდევნო კვადრატულ მეტრზე 0,8 ლარის ოდენობით. *(3.07.2017 N 319 ამოქმედდეს 2017 წლის 1 აგვისტოდან)*

51. სააგენტოს მიერ დამზადებული მერქნული რესურსის საკუთრებაში გაცემის მიზნით გამართული ელექტრონული აუქციონის საწყისი საორიენტაციო ფასი (დღგ-ის ჩათვლით) ყოველწლიურად დგინდება სახელმწიფო საექსპერტო დაწესებულების საექსპერტო დასკვნის საფუძველზე. *(11.08.2017 N 392)*

52. **ამოღებულია** *(3.07.2017 N 319)*

6. აუქციონში მონაწილე, რომელსაც სურს საწყისი ფა­სიდან დაიწყოს ვაჭრობა, ონლაინ რეჟიმში ამატებს ფასს (რაც ნიშნავს საწყის ფასზე ბიჯის დამატებას), რომელიც, ასევე ფიქსირდება ონლაინ რეჟიმში. ვაჭრობა გრძელდება მანამ, სანამ რომელიმე არ დაასახელებს ყველაზე მაღალ ფასს. ტყის ფონდის სარგებლობის უფლება და მერქნული რესურსის საკუთრების უფლება მიენიჭება მონაწილეს, რომელიც ონლაინ რეჟიმში ვაჭრობის დასრულების მომენტისათვის შესთავაზებს ყველაზე მაღალ ფასს.

7. თუ აუქციონის დასრულებამდე (მითითებული უნდა იყოს აუქციონის დასრულების ზუსტი დრო) ბოლო 5 წუთის განმავლობაში შეთავაზებული იქნება ახალი ფასი, მაშინ ფასის შეთავაზების დრო გაგრძელდება დასრულების მი­თითებული მომენტიდან 2 წუთით. თუ ამ დროის განმავლობაში შეთავაზებული იქნება ახალი ფასი, დრო კიდევ გაგრძელ­დება 2 წუთით მანამ, სანამ არ დაფიქსირდება საბოლოო თან­ხა. მაგრამ თუ დამატებული 2 წუთის განმავლობაში ახალი ფასი არ იქნება შეთავაზებული, აუქციონში გამარჯვებულად გამო­ცხადდება საბოლოო თანხის შემთავაზებელი პირი.

8. ვაჭრობის დასრულებისას გამარჯვებულს და დამარ­ცხებულს ელექტრონული გზით გაეგზავნებათ ინფორმაცია აუქციონის შედეგების შესახებ, რაც ჩაითვლება ოფიციალურ შეტყობინებად.

9. აუქციონში გამარჯვებულს ელექტრონული გზით ეც­ნობება თანხის სრული გადახდის თარიღი და სარგებლობის უფლებით გადაცემის პირობები, რაც ჩაითვლება ოფიციალურ შეტყობინებად.

**მუხლი 49. გარიგებათა გაფორმების წესი** *(21.01.2011 N33)*

1. ტყის ფონდის სარგებლობის უფლებით გაცემის მიზნით გამართული ელექტრონული აუქციონის დამთავრებიდან 30 კალენდარული დღის ვადაში აუქციონში გამარჯვებულის მიერ გადახდის დამადასტურებელი ქვითრის წარდგენის შემთხვევაში ფორმდება ტყითსარგებლობის ხელშეკრულება, ხოლო მერქნუ­ლი რესურსის საკუთრებაში გაცემის მიზნით გამართული ელექტრონული აუქციონის დამთავრებიდან 10 კალენდარული დღის ვადაში აუქციონში გამარჯვებულის მიერ გადახდის და­მა­დასტურებელი ქვითრის წარდგენის შემთხვევაში ფორმდება ნასყიდობის ხელშეკრულება და გამარჯვებულს გადაეცემა მერქნული რესურსი საკუთრებაში.

2. ამოღებულია *(27.06.2011 N 260)*

**მუხლი 50. ელექტრონული აუქციონის ჩაშლა** *(21.01.2011 N33)*

1. ელექტრონული აუქციონი ავტომატურად ითვლება ჩაშლილად, თუ:

ა) ელექტრონულ აუქციონზე ვერ განხორციელდა ქონების რეალიზაცია;

ბ) ამ დადგენილებით გათვალისწინებულ შემთხვევაში გამარჯვებული დადგენილ ვადაში არ გადაიხდის აუქციონზე თავის მიერ დასახელებულ თანხას;

გ) დაირღვა კანონმდებლობით განსაზღვრული სხვა მო­თხოვნები.

2. **ამოღებულია** *(3.07.2017 N 319)*

21. **ამოღებულია** *(3.07.2017 N 319)*

**მუხლი 51.**  **ამოღებულია** *(21.01.2011 N33)*

**მუხლი 52. ანგარიშსწორების წესი** *(21.01.2011 N33)*

1. ტყის ფონდის სარგებლობის უფლებით გაცემის მიზ­ნით გამართულ ელექტრონულ აუქციონში გამარჯვებულის გამოვ­ლე­ნიდან არა უგვი­ანეს 30 კალენდარული დღის ვადაში გამარ­ჯვებულმა მითი­თებულ საბანკო ანგარიშზე ნაღდი ან უნაღდო ანგარიშ­სწორებით უნდა შეიტანოს ის ფულადი თანხა, რომე­ლიც შეე­სატყვისება თავის მიერ აუქციონზე დასახელებულ სა­ბო­ლოო/შეთავაზებულ წლიურ ფასს.

2. ტყის ფონდის სარგებლობის უფლებით გაცემის მიზ­ნით გა­მართულ ელექტრონულ აუქციონში გამარჯვებული მეორე და შემ­­დგომი წლების ტყითსარგებლობის წლიურ საფასურს (აუქ­ცი­ონ­ზე დაფიქსირებული საბოლოო ფასი) იხდის ყოველი მო­მდევნო წლის დადგომამდე ხელშეკრულებით განსაზ­ღ­ვ­რულ ვადებში, თუ სა­ა­უქციონო პირობებით სხვა რამ არ არის გათვალისწინებული. *(27.06.2011 N 260)*

3. ანგარიშსწორების წესის დარღვევის შემთხვევაში დამრღვევი ვალდებულია, დარღვევის დღიდან ყოველ გადაცილებულ დღეზე გადაიხადოს პირგასამტეხლო გადასახდელი თანხის 3%-ის ოდენობით სააგენტოს ანგარიშზე. *(24.05.2012 N 185)*

4. მერქნული რესურსის საკუთრების უფლებით გაცემის მიზნით გამართულ ელექტრონულ აუქციონში, გარდა ამ მუხლის 41 პუნქტით გათვალისწინებული შემთხვევისა, გამარჯვებული ვალდებულია, აუქციონში გამარჯვებიდან არაუგვიანეს 10 კალენდარული დღისა, სააგენტოს მიერ მითითებულ ანგარიშზე ნაღდი ან უნაღდო ანგარიშსწორებით გადაიხადოს მის მიერ აუქციონზე შეთავაზებული საბოლოო ფასი, ასევე სახელმწიფო საკუთრებაში რეგისტრირებულ მიწის ნაკვეთზე (გარდა იმ მიწის ნაკვეთისა, რომელიც ხვდება სახელმწიფო ტყის ფონდის საზღვრებსა და დაცული ლანდშაფტისა და მრავალმხრივი გამოყენების ტერიტორიებზე) განხორციელებული ჭრების, სახელმწიფო საკუთრებაში რეგისტრირებულ მიწის ნაკვეთებზე არსებულ შიგა წყლების ნაპირებზე, რომელიც არ ხვდება სახელმწიფო ტყის ფონდის საზღვრებსა და დაცული ლანდშაფტისა და მრავალმხრივი გამოყენების ტერიტორიებზე, სააგენტოს მიერ მოპოვებული ძირნაყარი მერქნული რესურსის, სახელმწიფო ტყის ფონდიდან ამორიცხულ ფართობებზე განხორციელებული ჭრების, სპეციალური ჭრების შედეგად დამზადებული მერქნული რესურსის, ტყეკაფამდე მისასვლელი სატყეო-სამეურნეო გზის მოწყობისას, რეაბილიტაციისას ან/და მოვლისას მოჭრილი მერქნული რესურსის (გარდა ამ წესის მე-12 მუხლის მე-10 პუნქტით გათვალისწინებული შემთხვევისა), ტყითმოსარგებლისათვის (მათ შორის, ლიცენზიანტი) ტყითსარგებლობის ვადის ამოწურვის ან შეწყვეტის შემდეგ სახელმწიფო ტყის ფონდიდან გამოუზიდავი მერქნული რესურსის, სააგენტოს მიერ განხორციელებული მოვლითი ჭრებით მიღებული მერქნული რესურსის, ამ წესის 56-ე მუხლის მე-5 პუნქტით, 58-ე მუხლის მე-6 პუნქტით, 59-ე მუხლის მე-3 პუნქტითა და 611 მუხლით გათვალისწინებულ შემთხვევებში, გარემოდან ამოღებული მერქნული რესურსის, ასევე მართვის ორგანოსთვის საქართველოს კანონმდებლობით დადგენილი წესით გადაცემული მერქნული რესურსის შემთხვევებში, ხე-ტყის წარმოშობის დოკუმენტის გაცემისა და სპეციალური ფირნიშებით მარკირებისათვის დაწესებული მომსახურების საფასური. აღნიშნული თანხებიდან სააგენტო უზრუნველყოფს ხე-ტყის წარმოშობის დოკუმენტის გაცემისა და სპეციალური ფირნიშებით მარკირებისათვის დაწესებული მომსახურების საფასურის თანხის ჩარიცხვას თავის ანგარიშზე, ხოლო აუქციონზე შეთავაზებული საბოლოო ფასიდან შესაბამისი ადგილობრივი თვითმმართველი ერთეულის ბიუჯეტში – ამ წესის 81 მუხლის მე-4 პუნქტით დადგენილი მოსაკრებლის გადახდასა და სახელმწიფო ბიუჯეტში დარჩენილი თანხის (აუქციონზე შეთავაზებული საბოლოო ფასიდან) გადარიცხვას. ბუნებრივი რესურსების სარგებლობისათვის მოსაკრებლის გადახდას სააგენტო უზრუნველყოფს მერქნული რესურსის საკუთრებაში გადაცემამდე. *(3.07.2017 N 319 ამოქმედდეს 2017 წლის 1 აგვისტოდან)*

41. სააგენტოს მიერ განხორციელებული სპეციალური ჭრების ფარგლებში დამზადებული მერქნული რესურსის საკუთრების უფლებით გაცემის მიზნით გამართულ ელექტრონულ აუქციონში გამარჯვებული ვალდებულია, აუქციონში გამარჯვებიდან არა უგვიანეს 10 კალენდარული დღის ვადაში, ნაღდი ან უნაღდო ანგარიშსწორებით გადაიხადოს სააგენტოს მითითებულ ანგარიშზე მის მიერ ელექტრონულ აუქციონზე შეთავაზებული საბოლოო ფასი. აღნიშნული თანხიდან აუქციონში გამარჯვებულისათვის მერქნული რესურსის გადაცემამდე სააგენტო უზრუნველყოფს ამ წესის 81 მუხლის მე-4 პუნქტით დადგენილი მოსაკრებლის გადახდას შესაბამისი ადგილობრივი თვითმმართველი ერთეულის ბიუჯეტში მერქნული რესურსის საკუთრებაში გადაცემამდე. *(3.07.2017 N 319 ამოქმედდეს 2017 წლის 1 აგვისტოდან)*

42. **ამოღებულია** *(3.07.2017 N 319)*

43. **ამოღებულია** *(3.07.2017 N 319 ამოქმედდეს 2017 წლის 1 აგვისტოდან)*

44. ამ წესის 463 მუხლის მე-2 პუნქტით გათვალისწინებულ შემთხვევაში, საბიუჯეტო ორგანიზაციების, საჯარო სამართლის იურიდიული პირების (მათ შორის, საქართველოს კონსტიტუციური შეთანხმებით აღიარებული საჯარო სამართლის იურიდიული პირის) და თვითმმართველი ერთეულების მიერ დაფუძნებული არასამეწარმეო (არაკომერციული) იურიდიული პირების მიერ გადახდილი უნდა იქნეს №9 დანართით დადგენილი ფასი, რაც წარმოადგენს სააგენტოს დაფინანსების წყაროს, ხოლო აღნიშნული თანხიდან სააგენტო უზრუნველყოფს ამ წესის 81 მუხლის მე-5 პუნქტის „ბ“ ქვეპუნქტით დადგენილი მოსაკრებლის გადახდას შესაბამისი ადგილობრივი თვითმმართველი ერთეულის ბიუჯეტში მერქნული რესურსის საკუთრებაში გადაცემამდე. *(3.07.2017 N 319)*

45. ამ მუხლის 44 პუნქტით გათვალისწინებულ შემთხვევებში, საბიუჯეტო ორგანიზაციების, საჯარო სამართლის იურიდიული პირების (მათ შორის, საქართველოს კონსტიტუციური შეთანხმებით აღიარებული საჯარო სამართლის იურიდიული პირის) და თვითმმართველი ერთეულების მიერ დაფუძნებული არასამეწარმეო (არაკომერციული) იურიდიული პირების მიერ თანხა გადახდილი უნდა იქნეს ხელშეკრულებით (ნასყიდობის ან სახელმწიფო შესყიდვების შესახებ ხელშეკრულება) გათვალისწინებულ საბანკო ანგარიშზე და ხელშეკრულებით (ნასყიდობის ან სახელმწიფო შესყიდვების შესახებ ხელშეკრულება) გათვალისწინებულ ვადებში. *(3.07.2017 N 319)*

4​6. ამ წესის 46​3 მუხლის პირველი და მე-3 პუნქტებით გათვალისწინებულ შემთხვევაში, მოსახლეობის, ასევე საბიუჯეტო ორგანიზაციების, საჯარო სამართლის იურიდიული პირებისა (მათ შორის, საქართველოს კონსტიტუციური შეთანხმებით აღიარებული საჯარო სამართლის იურიდიული პირის) და თვითმმართველი ერთეულების მიერ დაფუძნებული არასამეწარმეო (არაკომერციული) იურიდიული პირებისათვის მრგვალი ხე-ტყის (მორის) პირდაპირი მიყიდვის შემთხვევაში, მერქნული რესურსისათვის გადახდილ უნდა იქნეს სახელმწიფო საექსპერტო დაწესებულების მიერ ყოველწლიურად შედგენილი შესაბამისი დასკვნის საფუძველზე მინისტრის ნორმატიული აქტით დადგენილი ფასი, რაც წარმოადგენს სააგენტოს დაფინანსების წყაროს. აღნიშნული თანხიდან სააგენტო უზრუნველყოფს ამ წესის 8​1 მუხლის მე-5 პუნქტის „ა​1“ ქვეპუნქტით დადგენილი მოსაკრებლის გადახდას შესაბამისი ადგილობრივი თვითმმართველი ერთეულის ბიუჯეტში მერქნული რესურსის საკუთრებაში გადაცემამდე. *(2.02.2018 N55)*

5. ამ წესის მე-12 მუხლის 51 პუნქტით გათვალისწინებული მერქ­ნული რესურსის საკუთრების უფლებით გაცემის მიზნით გა­მარ­თულ ელექტრონულ აუქციონში გამარჯვებული ვალდებულია, აუქ­ციონ­ში გა­მარჯვებიდან არა უგვიანეს 10 კალენდა­რული დღისა მი­თითებულ სა­ბან­კო ანგარი­შებზე ნაღდი ან უნაღდო ანგარიშსწორებით გა­და­ი­ხადოს: *(18.01.2012 N 16)*

ა) აჭარის ავტონომიური რესპუბლიკის რესპუბლიკურ ბიუჯეტში – თავის მიერ აუქციონზე შეთა­ვა­ზებული ფა­სი და „ბუნებრივი რე­სურ­სე­ბით სარ­გებლო­ბისათვის მოსაკრებლების შესახებ“ სა­ქარ­თველოს კანონის მე-5 მუხლის მე-2 პუნქტში მოყვანილი ცხრილის ტყის მერქნიან სახეო­ბათა შესაბამისი ჯგუფის პირველი კატეგორიისათვის დადგენილი მოსაკ­რებელი;

ბ) აჭარის ავტონომიური რესპუბლიკის ადმინისტრაციულ საზღვრებში მდებარე, სახელმწიფო საკუთრებაში რეგისტრირებულ მიწის ნაკვეთზე (გარდა იმ მიწის ნაკვეთისა, რომელიც ხვდება სახელმწიფო ტყის ფონდის საზღვრებსა და დაცული ლანდშაფტისა და მრავალმხრივი გამოყენების ტერიტორიებზე) მოპოვებული მერქნული რესურსის, სახელმწიფო საკუთრებაში რეგისტრირებულ მიწის ნაკვეთებზე არსებულ შიგა წყლების ნაპირებზე, რომლებიც არ ხვდება სახელმწიფო ტყის ფონდის საზღვრებსა და დაცული ლანდშაფტისა და მრავალმხრივი გამოყენების ტერიტორიებზე, არსებული ძირნაყარი მერქნული რესურსისა და სპეციალური ჭრების შედეგად მოპოვებული მერქნული რესურსის შემთხვევაში, აჭარის სატყეო სააგენტოს ანგარიშზე – აჭარის სატყეო სააგენტოს მიერ გაწეული მომსახურების საფასური, მერქნულ რესურსზე ხე-ტყის წარმოშობის დოკუმენტის გაცემის ან/და სპეციალური ფირნიშებით მარკირებისათვის. *(8.06.2017 N 284 ამოქმედდეს 2017 წლის 1 ივნისიდან)*

**მუხლი 53. ტყითსარგებლობის ხელშეკრულება**

1. ტყითსარგებლობის ხელშეკრულება უნდა შეიცავდეს:

ა) მხარეთა რეკვიზიტებს (ფიზიკური პირი – სახელი, გვარი, პირადი ნომერი, მისამართი; იურიდიული პირი – ორგანიზაციის სახელწოდება, იურიდიული მისამართი, საიდენტიფიკაციო კოდი, საბანკო რეკვიზიტები);

ბ) ხელშეკრულების დადების საფუძველს;

გ) ტყითსარგებლობის სახეს;

დ) ხელშეკრულების მოქმედების ვადას;

ე) მხარეთა უფლებებსა და მოვალეობებს;

ვ) გადასახდელი თანხის ოდენობასა და გადახდის ვადებს;

ზ) მხარეთა პასუხისმგებლობას;

თ) სადავო საკითხების განხილვის წესს;

ი) ხელშეკრულების შეწყვეტის საფუძვლებს;

კ) ხელშეკრულების დადების თარიღს;

ლ) სპეციფიკურ პირობებს;

მ) მხარეთა ხელმოწერას.

2. ხელშეკრულებას თან უნდა დაერთოს ობიექტის საკა­დასტრო აზომვითი ნახაზი.

3. ტყითსარგებლობის ხელშეკრულება ძალაში შედის მხარეთა მიერ ხელმოწერის მომენტიდან. *(24.05.2012 N 185)*

**მუხლი 54. ტყითსარგებლობის ხელშეკრულების მისადაგება**

**შეცვლილი გარემოებებისადმი**

1. თუ ის გარემოებები, რომლებიც ხელშეკრულების და­დების საფუძველი გახდა, ხელშეკრულების დადების შემდეგ აშკარად შეიცვალა და მხარეები არ დადებდნენ ამ ხელ­შეკ­რულებას ან დადებდნენ სხვა შინაარსით, ეს ცვლილებები რომ გაეთვალისწინებინათ, მაშინ შეიძლება მოთხოვნილ იქნეს ხელ­შეკრულების მისადაგება შეცვლილი გარემოებებისადმი. წი­ნა­აღმდეგ შემთხვევაში, ცალკეულ გარემოებათა გათვალის­წინე­ბით, ხელშეკრულების მხარეს არ მოეთხოვება შეუცვ­ლელი ხელშეკრულების მკაცრად დაცვა.

2. გარემოებათა შეცვლას უთანაბრდება, როცა წარმოდ­გე­ნები, რომლებიც ხელშეკრულების საფუძველი გახდა, არა­სწო­რი აღმოჩნდა.

3. მხარეები ჯერ უნდა შეეცადონ, რომ ხელშეკრულება მიუსადაგონ შეცვლილ გარემოებებს. თუკი შეუძლებელია ხელ­შეკ­რულების მისადაგება შეცვლილი გარემოებებისადმი ან მეო­რე მხარე ამას არ ეთანხმება, მაშინ იმ მხარეს, რომლის ინ­ტერესებიც დაირღვა, შეუძლია უარი თქვას ხელშეკრუ­ლება­ზე.

**მუხლი 55. საკურორტო, რეკრეაციული, სპორტული და სხვა კულტურულ-გამაჯანსაღებელი მიზნით სარგებლობის (შემდგომში – რეკრეაციული ტყითსარგებლობა) რეგულირება**  *(1.03.2017 N 106)*

1. რეკრეაციული ტყითსარგებლობა გულისხმობს დასვენების, ფიზიკური გაჯანსაღებისა და სხვა მსგავსი მიზნებისათვის ტყის ფონდის გამოყენებას.

2. რეკრეაციული ტყითსარგებლობისათვის ფართობის შერჩევა ხდება ტყის ფონდის ტყით დაფარულ ან/და ტყით დაუფარავ ფართობებზე, დროებითი შენობის ან/და ნაგებობის განთავსების უფლებით, ფართობზე დასაშვებია ხე-ტყის ჭრა, მაგრამ არაუმეტეს 1 ჰექტარზე 50 კუბური მეტრი ხე-ტყისა.

3. რეკრეაციული მიზნით ტყითსარგებლობით დაინტერესებულმა პირმა სააგენტოში უნდა წარადგინოს ტერიტორიის განვითარების გეგმა.

**მუხლი 56. პლანტაციური მეურნეობის წარმოების მიზნით**

**სარგებლობის რეგულირება**

1. პლანტაციური მეურნეობის წარმოების მიზანია ტყის მერქნული და სხვა მცენარეული რესურსების მიღება.

2. პლანტაციური მეურნეობის წარმოების მიზნებს შეიძლება შეადგენდეს:

ა) მერქნული, არამერქნული რესურსების და მათი პრო­დუქტების მიღება;

ბ) სხვადასხვა დანიშნულების (მათ შორის, სარგავი მასა­ლის აღზრდა, საახალწლო ნაძვის ხეებად წიწვოვანი ხე-მცე­ნარეების აღზრდა და სხვ.) ნარგაობის შექმნა.

3. პლანტაციური მეურნეობის წარმოებისათვის ფართობების შერჩევა უნდა მოხდეს ტყის ფონდის ტყით დაუფარავ ფართობებზე. პლანტაციური მეურნეობის წარმოებისას დაუშვებელია ინვაზიური სახეობების გავრცელება/გამრავლება. *(1.03.2017 N 106)*

4. პლანტაციური მეურნეობისათვის ფართობების შერჩევის მასალები უნდა მოიცავდეს ინფორმაციას:

ა) ფართობისა და მისი საზღვრების შესახებ (საკადასტრო აზომვითი ნახაზი);

ბ) მდებარეობის (სატყეო უბანი, სატყეო, კვარტალი, სი­მაღ­ლე ზღვის დონიდან, დაქანება, ექსპოზიცია და სხვ.) შე­სახებ;

გ) არსებული და მოსაწყობი გზებისა და სხვა ინფრასტ­რუქტურის შესახებ;

დ) ნაკვეთზე არსებული ხეების რაოდენობის შესახებ ტაქ­საც­იური დიამეტრის მიხედვით;

ე) შერჩეული ნაკვეთის მიმდებარე ტერიტორიების ზოგადი დახასიათების შესახებ;

ვ) კონკრეტული სიტუაციისათვის საჭირო სხვა შესაძლო მონაცემების შესახებ.

5. ფართობის შერჩევა არ უნდა მოხდეს ტერიტორიაზე, სა­დაც პლანტაციური მეურნეობის წარმოების მიზნებისათვის აუ­ცილებელი გახდება ხის (ხეების) მოჭრა 1 ჰექტარზე 50 კუბურ მეტრზე მეტი ოდენობით. პლანტაციური მეურნეობის წარ­მოების მიზნების განხორციელებისათვის დასაშვებია ბუჩ­ქნარისა და ქვეტყის ფანჯრულად ან ზოლებრივად მოჭრა. მოჭრილი მერქნული რესურსიდან სარეალიზაციოდ ვარგისი მე­რ­­ქნული რესურსი გაიცემა სააგენტოს მიერ ამ წესით დად­გე­ნილი აუქციონის წესით. *(21.01.2011 N33)*

6. სატყეო პლანტაციური მეურნეობის წარმოების გან­ხორ­ციელება შეუძლია ნებისმიერ ფიზიკურ და იურიდიულ პირს პლანტაციური მეურნეობის მოწყობის პროექტის მიხედვით, რო­მელიც დგება “ტყის მოვლისა და აღდგენის წესის” დამტკი­ცე­ბის შესახებ” საქართველოს მთავრობის დადგენილების შესა­ბა­მისად.

7. პლანტაციური მეურნეობის მიზნით გაცემულ ტყის ფონდის ტერიტორიაზე დაიშვება მხოლოდ დროებითი შენობის ან/და ნაგებობების მოწყობა. *(1.03.2017 N 106)*

**მუხლი 57. ტყის ფონდის სასოფლო-სამეურნეო მიზნით**

**სარგებლობის რეგულირება**

1. ტყის ფონდის სასოფლო-სამეურნეო მიზნით სარგებლობა გულისხმობს ტყის ფონდის გამოყენებას მხოლოდ სასოფლო-სამეურნეო პროდუქციის მისაღებად, სათიბად, საძოვრად, საქონლის დროებითი სადგომების მოსაწყობად, ტყის ფონდში არსებული ბაღებითა და ვენახებით სარგებლობას. *(1.03.2017 N 106)*

11. სასოფლო-სამეურნეო მიზნით ტყითსარგებლობა დაიშვება მხოლოდ სურსათის/ცხოველის საკვების უვნებლობის, ვეტერინარიისა და მცენარეთა დაცვის კოდექსისა და „ბიოწარმოების შესახებ“ საქართველოს მთავრობის 2013 წლის 30 ივლისის №198 დადგენილების მოთხოვნათა დაცვით. *(1.03.2017 N 106)*

2. ტყის ფონდის სასოფლო-სამეურნეო მიზნით სარგებლობა ხორციელდება იმ ფორმებითა და მეთოდებით, რომლებიც არ აზიანებს აღმონაცენ-მოზარდს, არ იწვევს მერქნიანი მცენა­რეების დაზიანებასა და ეროზიულ მოვლენებს.

3. სასოფლო-სამეურნეო მიზნით გაცემულ ტყის ფონდის ტერიტორიაზე დაიშვება მხოლოდ დროებითი შენობის ან/და ნაგებობების მოწყობა. *(1.03.2017 N 106)*

**მუხლი 58. ტყის ფონდის თევზის მეურნეობის მოწყობის**

**მიზნით სარგებლობის რეგულირება**

1. თევზის მეურნეობის მოწყობის მიზანია არსებულ ან ახლად მოწყობილ ტბორში თევზის გამოზრდა და მისი მოპოვება. *(1.03.2017 N 106)*

2. თევზის მეურნეობის მოწყობისათვის შესაბამისი ფართო­ბების შერჩევა ხდება სათანადო საქმიანობით დაინტერესებული პირის (პირების) განცხადების ან სააგენტოს ინიცია­ტივის სა­ფუძველზე.

3. **ამოღებულია** *(1.03.2017 N 106)*

4. იკრძალება ეკოსისტემისათვის უცხო და აგრესიულად ინვაზიური სახეობების შემოყვანა და მათი გამრავლება.

5. თევზის მეურნეობისათვის ფართობების შერჩევის მასა­ლები უნდა მოიცავდეს ინფორმაციას:

ა) ფართობისა და მისი საზღვრების შესახებ (საკადასტრო აზომვითი ნახაზი);

ბ) მდებარეობის (სატყეო უბანი, სატყეო და კვარტალ(ებ)ი) შესახებ;

გ) არსებული და მოსაწყობი გზებისა და სხვა ინფრასტ­რუქტურის შესახებ;

დ) შერჩეული ნაკვეთის მიმდებარე ტერიტორიების ზოგადი დახასიათების შესახებ;

ე) კონკრეტული სიტუაციისათვის საჭირო სხვა შესაძლო მონაცემების შესახებ.

6. ფართობის შერჩევა არ უნდა მოხდეს ტერიტორიაზე, სადაც თევზის მეურნეობის წარმოების მიზნებისათვის აუცი­ლებელი გახდება ხის (ხეების) მოჭრა 1 ჰექტარზე 50 კუბურ მეტრზე მეტი ოდენობით. მოჭრილი მერქნული რესურსიდან სარეალიზაციოდ ვარგისი მერქნული რესურსი გაიცემა სააგენ­ტოს მიერ ამ წესით დადგენილი აუქციონის წესით. *(21.01.2011 N33)*

**მუხლი 59. ცხოველთა თავშესაფრებისა და სანაშენეების**

**მოწყობის მიზნით ტყის ფონდით სარგებლობის**

**რეგულირება**

1. ცხოველთა სამყაროს ობიექტების სანაშენეებისა და თავშესაფრების მოწყობა ხორციელდება ცხოველთა სამყაროს ობიექტების შენარჩუნების ან გამრავლების მიზნით.

2. თავშესაფრებისა და სანაშენე მეურნეობის მოწყო­ბი­სა­თვის ფართობების შერჩევა ხდება ტყის ფონდის ტყით დაფა­რულ და ტყით დაუფარავ ფართობებზე. ფართობები უნდა შეირჩეს ისე, რომ სარგებლობამ არ გამოიწვიოს ტყის და­ზიანება, ხოლო მოსაშენებელი ცხოველთა სამყაროს ობიექტებ­მა არ უნდა მოახდინოს ტყის ეკოსისტემაზე უარყოფითი ზემოქ­მედება. იკრძალება აგრესიულად ინვაზიური სახეობების გამო­ყენება.

3. ფართობის შერჩევა არ უნდა მოხდეს ტერიტორიაზე, სა­დაც სანაშენეების მიზნებისათვის აუცილებელი გახდება ხის (ხეების) მოჭრა 1 ჰექტარზე 50 კუბურ მეტრზე მეტი ოდენობით. დასაშვებია ბუჩქნარისა და ქვეტყის პირწმინდად მოჭრა (ამო­ძირკვის გარეშე). მოჭრილი მერქნული რესურსიდან სარეალი­ზაციოდ ვარგისი მერქნული რესურსი გაიცემა სააგენტოს მიერ ამ წესით დადგენილი აუქციონის წესით. *(21.01.2011 N33)*

4. სახელმწიფო ტყის ფონდის ტერიტორიაზე ცხოველთა თავშესაფრებისა და სანაშენეების მოწყობის წესი მტკიცდება მინისტრის კანონქვემდებარე ნორმატიული აქტით. *(11.08.2017 N 392)*

**მუხლი 60. ტყის ფონდის არასასოფლო-სამეურნეო მიზნით სარგებლობის რეგულირება**  *(1.03.2017 N 106)*

1. არასასოფლო-სამეურნეო მიზნით ტყის ფონდით სარგებლობა გულისხმობს ტყით დაუფარავ ფართობებზე კვებისა და სხვა დანიშნულების დროებითი შენობის ან/და ნაგებობის მოწყობას.

2. სარგებლობა უნდა განხორციელდეს ამ დადგენილებით განსაზღვრული ნორმებისა და შესაბამისი ინფრასტრუქტურის მოწყობისათვის კანონმდებლობით დადგენილი წესების დაცვით.

3. ამ წესის მე-3 მუხლის „კ“, „მ“ და „ნ“ ქვეპუნქტებით გათვალისწინებული ტყითსარგებლობის სახეები ითვლება ტყის ფონდის არასასოფლო-სამეურნეო მიზნით სარგებლობად. კომპლექსური ტყითსარგებლობა, იმის გათვალისწინებით, სარგებლობის რომელ სახეებს აერთიანებს, განეკუთვნება სასოფლო-სამეურნეო ან არასასოფლო-სამეურნეო მიზნით სარგებლობას. სასოფლო-სამეურნეო და არასასოფლო-სამეურნეო მიზნით სარგებლობის სახეების ერთდროულად განხორციელება ჩაითვლება არასასოფლო-სამეურნეო მიზნით სარგებლობად.

**მუხლი 601. განსაკუთრებული ფუნქციური დანიშნულების უბანში ტყითსარგებლობის რეგულირების განსაკუთრებული წესი**  *(1.03.2017 N 106)*

1. განსაკუთრებული ფუნქციური დანიშნულების უბანში ტყითსარგებლობის განხორციელებისას უზრუნველყოფილ უნდა იქნეს ამ ტყეების ფუნქციურ-დაცვითი მნიშვნელობის თვისობრივი და ხარისხობრივი მაჩვენებლების უცილობელი შენარჩუნება.

2. საქართველოს კანონმდებლობით დადგენილი აკრძალვებისა და შეზღუდვების გათვალისწინებით, ტყითსარგებლობა დაშვებულია განსაკუთრებული ფუნქციური დანიშნულების უბნის შემდეგ ტერიტორიებზე და შემდეგი მიზნებით:

ა) სასოფლო-სამეურნეო პროდუქციის მიღება, ასევე ტყის ფონდში არსებული ბაღებითა და ვენახებით სარგებლობა (მერქნიანი მცენარეების მოჭრის გარეშე, დროებითი შენობის ან/და ნაგებობის განთავსების უფლებით): სახელმწიფო ტყის ფონდის (გარდა დაცული ტერიტორიებისა) მწვანე ზონისა და საკურორტო ზონის ტერიტორიებზე, ჭალის ტყეებში, რკინიგზებისა და საავტომობილო გზების გასწვრივ (მათი მიწის ვაკისიდან) 100 მეტრამდე სიგანის ტყის ზოლებში, მდინარეების, ტბების, წყალსაცავებისა და წყლის არხების გასწვრივ ნაპირიდან 300 მეტრამდე სიგანის ტყის უბნებში, დასასვენებელი სახლების, პანსიონატებისა და სამკურნალო დაწესებულებების, მინერალური წყაროების ირგვლივ 1 კმ-ის რადიუსში არსებულ ტყის უბნებში;

ბ) სათიბად (მერქნიანი მცენარეების მოჭრის გარეშე): ჭალის ტყეებში, ალპური ზონის მიმდებარე 300 მ-ის სიგანის ტყის გავრცელების არეალში (სუბალპურ ტყეებში), რკინიგზებისა და საავტომობილო გზების გასწვრივ (მათი მიწის ვაკისიდან) 100 მეტრამდე სიგანის ტყის ზოლებში, მდინარეების, ტბების, წყალსაცავებისა და წყლის არხების გასწვრივ ნაპირიდან 300 მეტრამდე სიგანის ტყის უბნებში, დასასვენებელი სახლების, პანსიონატებისა და სამკურნალო დაწესებულებების, მინერალური წყაროების ირგვლივ 1 კმ-ის რადიუსში არსებულ ტყის უბნებში;

გ) თევზის მეურნეობის მოსაწყობად (მერქნიანი მცენარეების მოჭრის გარეშე, დროებითი შენობის ან/და ნაგებობის განთავსების უფლებით): სახელმწიფო ტყის ფონდის (გარდა დაცული ტერიტორიებისა) მწვანე ზონისა და საკურორტო ზონის ტერიტორიებზე, ჭალის ტყეების, სხვადასხვა დანიშნულების დაცვითი ტყის ზოლების, ალპური ზონის მიმდებარე 300 მეტრი სიგანის ტყის გავრცელების არეალში (სუბალპურ ტყეებში), რკინიგზებისა და საავტომობილო გზების გასწვრივ (მათი მიწის ვაკისიდან) 100 მეტრამდე სიგანის ტყის ზოლების, მდინარეების, ტბების, წყალსაცავებისა და წყლის არხების გასწვრივ ნაპირიდან 300 მეტრამდე სიგანის ტყით დაუფარავ ფართობებში, ასევე დასასვენებელი სახლების, პანსიონატებისა და სამკურნალო დაწესებულებების, მინერალური წყაროების ირგვლივ 1 კმ-ის რადიუსში არსებულ ტყის უბნებში;

დ) რეკრეაციული, სპორტული და სხვა კულტურულ-გამაჯანსაღებელი მიზნებისათვის (მერქნიანი მცენარეების მოჭრის გარეშე, დროებითი შენობის ან/და ნაგებობის განთავსების უფლებით): სახელმწიფო ტყის ფონდის (გარდა დაცული ტერიტორიებისა) მწვანე ზონისა და საკურორტო ზონის ტერიტორიებზე, ჭალის ტყეებში, სხვადასხვა დანიშნულების დაცვითი ტყის ზოლებში, ალპური ზონის მიმდებარე 300 მეტრი სიგანის ტყის გავრცელების არეალში (სუბალპურ ტყეებში), უტყეო სივრცეებს შორის მდებარე 100 ჰექტარამდე სიდიდის ტყით დაფარულ ფართობებზე, რკინიგზებისა და საავტომობილო გზების გასწვრივ (მათი მიწის ვაკისიდან) 100 მეტრამდე სიგანის ტყის ზოლებში, მდინარეების, ტბების, წყალსაცავებისა და წყლის არხების გასწვრივ ნაპირიდან 300 მეტრამდე სიგანის ტყის უბნებში, დასასვენებელი სახლების, პანსიონატებისა და სამკურნალო დაწესებულებების, მინერალური წყაროების ირგვლივ 1 კმ-ის რადიუსში არსებულ ტყის უბნებში;

ე) ტყით დაუფარავ ფართობებზე კვებისა და სხვა დანიშნულების დროებითი შენობის ან/და ნაგებობის მოწყობა (მერქნიანი მცენარეების მოჭრის გარეშე): სახელმწიფო ტყის ფონდის (გარდა დაცული ტერიტორიებისა) მწვანე ზონისა და საკურორტო ზონის ტერიტორიებზე, ჭალის ტყეებში, სხვადასხვა დანიშნულების დაცვითი ტყის ზოლებში, ალპური ზონის მიმდებარე 300 მეტრი სიგანის ტყის გავრცელების არეალში (სუბალპურ ტყეებში), რკინიგზებისა და საავტომობილო გზების გასწვრივ (მათი მიწის ვაკისიდან) 100 მეტრამდე სიგანის ტყის ზოლებში, მდინარეების, ტბების, წყალსაცავებისა და წყლის არხების გასწვრივ ნაპირიდან 300 მეტრამდე სიგანის ტყის უბნებში (წყლის დაცვის სფეროში საქართველოს კანონმდებლობით დადგენილი მოთხოვნების გათვალისწინებით), დასასვენებელი სახლების, პანსიონატებისა და სამკურნალო დაწესებულებების, მინერალური წყაროების ირგვლივ 1 კმ-ის რადიუსში არსებულ ტყის უბნებში;

ვ) პლანტაციური მეურნეობის წარმოების მიზნით (დროებითი შენობის ან/და ნაგებობის განთავსების უფლებით): მწვანე ზონისა და საკურორტო ზონის ტერიტორიებზე, ჭალის ტყეებში, სხვადასხვა დანიშნულების დაცვითი ტყის ზოლებში, ალპური ზონის მიმდებარე 300 მეტრი სიგანის ტყის გავრცელების არეალში (სუბალპურ ტყეებში), რკინიგზებისა და საავტომობილო გზების გასწვრივ (მათი მიწის ვაკისიდან) 100 მეტრამდე სიგანის ტყის ზოლებში, მდინარეების, ტბების, წყალსაცავებისა და წყლის არხების გასწვრივ ნაპირიდან 300 მეტრამდე სიგანის ტყის უბნებში (წყლის დაცვის სფეროში საქართველოს კანონმდებლობით დადგენილი მოთხოვნების გათვალისწინებით), დასასვენებელი სახლების, პანსიონატებისა და სამკურნალო დაწესებულებების, მინერალური წყაროების ირგვლივ 1 კმ-ის რადიუსში არსებულ ტყის უბნებში.

ზ) ცხოველთა თავშესაფრებისა და სანაშენეების მოწყობა (მერქნიანი მცენარეების მოჭრის გარეშე, დროებითი შენობის ან/და ნაგებობის განთავსების უფლებით): სახელმწიფო ტყის ფონდის (გარდა დაცული ტერიტორიებისა) ჭალის ტყეებში, მდინარეების, წყლის არხების (გარდა სასმელი წყლის არხებისა) გასწვრივ ნაპირიდან 300 მეტრამდე სიგანის ტყის უბნებში, დაცვითი ტყის ზოლებში. *(11.08.2017 N 392)*

**მუხლი 61. ტყის ფონდით კომპლექსური სარგებლობის რეგულირება**  *(1.03.2017 N 106)*

1. ტყის ფონდით კომპლექსური სარგებლობისას დასაშვებია ამ წესის მე-3 მუხლის „თ – ნ“ ქვეპუნქტებით განსაზღვრული საქმიანობების ერთდროულად განხორციელება და გულისხმობს დაინტერესებული პირის მიერ ტყითსარგებლობის სხვადასხვა სახის ერთდროულად განხორციელებას საერთო საზღვრის მქონე რამდენიმე ტერიტორიაზე.

2. ტყის ფონდით კომპლექსური სარგებლობის განსახორციელებლად სააგენტოს წარედგინება დოკუმენტაცია, რაც გათვალისწინებულია ტყითსარგებლობის თითოეული შემთხვევისათვის.

**მუხლი 611. ტყის ფონდში კავშირგაბმულობის საკომუ­ნი­კა­ციო ნაგებობის განთავსების რეგულირება** *(27.06.2011 N 260)*

1. კავშირგაბმულობის საკომუნიკაციო ნაგებობის განთავ­სებ­ი­­­ს­ა­თვის ფართობების შერჩევა ხდება ტყის ფონდის ტყით დაფა­რულ და ტყით დაუფარავ ფართობებზე. ფართობები უნდა შეირჩეს ისე, რომ სარგებლობამ არ გამოიწვიოს ტყის და­ზიანება.

2. ფართობის შერჩევა არ უნდა მოხდეს ტერიტორიაზე, სა­დაც კავ­შირგაბმულობის საკომუნიკაციო ნაგებობის განთავსების, მათ შო­რის, მისასვლელი გზების მიზნებისათვის აუცილებელი გახდება ხის (ხეების) მოჭრა 1 ჰექტარზე 50 კუბურ მეტრზე მეტი ოდენობით, თუ აღნიშნული ნაგებობის განთავსებისთვის სხვა ფართობის ალ­ტერ­ნატივა არ არსებობს. დასაშვებია ბუჩქნარისა და ქვეტყის პირ­წმი­ნ­დად მოჭრა (ამო­ძირკვის გარეშე). მოჭრილი მერქნული რესურ­სი­დან სარეალიზაციოდ ვარგისი მერქნული რესურსი გაიცემა საა­გენ­ტოს მიერ ამ წესის შესაბამისად.

3. ამ მუხ­ლით გათ­ვა­ლის­წი­ნე­ბულ შემ­თხვე­ვა­ში და­ინ­ტე­რე­სე­ბ­უ­­ლი პი­რის განცხადებაში უნ­და აღ­ინ­იშ­ნოს ტყის ფონ­დით სარ­გებ­ლო­­­ბის აუც­ილ­ებ­ლო­ბის მო­ტი­ვა­ცია, მი­ზა­ნი და ვა­დე­ბი. გან­ცხა­დე­ბას თან უნ­და და­ერ­თოს:

ა) კერ­ძო სა­მარ­თლის იურ­იდ­ი­უ­ლი პი­რი­სა და ინ­დი­ვი­დუ­ალ­უ­­რი მე­წარ­მი­სათ­ვის – მე­წარ­მე­თა და არ­ას­ამ­ეწ­არ­მეო (არ­აკ­ომ­ერ­ცი­უ­ლი) იურ­იდ­ი­უ­ლი პი­რე­ბის რე­ეს­ტრი­დან ამონაწ­ე­რი, ხო­ლო ფი­ზი­კუ­­რი პი­რი­სათ­ვის – სა­ქარ­თვე­ლოს მო­ქა­ლა­ქის პი­რა­დო­ბის და­მა­დას­ტუ­­რე­ბე­ლი მოწ­მო­ბის ან პას­პორ­ტის ას­ლი; სა­ჯა­რო სა­მარ­თლის იურ­იდ­­ი­უ­ლი პირისათვის – სა­დამ­ფუძ­ნებ­ლო დო­კუ­მენ­ტე­ბის ას­ლი;

ბ) სარ­გებ­ლო­ბი­სათ­ვის შერ­ჩე­უ­ლი ფარ­თო­ბის და­ზუს­ტე­ბუ­ლი (სა­კადასტრო) აზომვითი ნა­ხა­ზი UTM კო­ორ­დი­ნატ­თა სის­ტე­მა­ში, რო­­მე­ლიც და­მოწ­მე­ბუ­ლი უნ­და იყოს აზომ­ვი­თი ნა­ხა­ზის შემ­სრუ­ლე­ბე­­ლი პი­რის მი­ერ. ამასთან, წარმოდგენილი უნდა იქნეს დაზუს­ტე­ბუ­ლი (საკადასტრო) აზომვითი ნახაზის Shp-ფაილი ელექტ­რო­ნუ­ლი ვერ­სია UTM კოორდინატთა სისტემაში;

გ) ინ­ფორ­მა­ცია არსებული და მოსაწყობი გზებისა და სხვა ინ­ფ­რა­სტ­რუქ­ტუ­რის შესახებ;

დ) ინ­ფორ­მა­ცია მდებარეობის (სატყეო უბანი, სატყეო, კვარ­ტა­ლი, სი­მაღ­ლე ზღვის დონიდან, დაქანება, ექსპოზიცია და სხვ.) შე­სა­ხებ;

ე) ინ­ფორ­მა­ცია ნაკვეთზე არსებული ხეების რაოდენობის შე­სა­ხებ ტაქ­საც­ი­უ­რი დიამეტრის მიხედვით;

ვ) ინ­ფორ­მა­ცია შერჩეული ნაკვეთის მიმდებარე ტერი­ტო­რი­ე­ბ­ის ზოგადი და­ხასიათების შესახებ;

ზ) ინ­ფორ­მა­ცია შერ­ჩე­ულ ფარ­თობ­ზე წი­თე­ლი ნუს­ხით და­ცულ მერ­ქნი­ან მცე­ნა­რე­თა სა­ხე­ობ­ებ­ის არ­სე­ბო­ბის შე­სა­ხებ;

თ) ინ­ფორ­მა­ცია კონკრეტული სიტუაციისათვის საჭირო სხვა შე­საძლო მო­ნა­ცემების შესახებ.

4. კავშირგაბმულობის საკომუნიკაციო ნაგებობის განთავსება უნ­და განხორციელდეს მოქმედი კანონმდებლობით დად­გენილი წე­სით.

**მუხლი 612. სახელმწიფო ტყის ფონდის სასოფლო-სამეურნეო ან არასასოფლო-სამეურნეო დანიშნულებით სარგებლობისათვის ხე-ტყის დამზადების მოთხოვნები**  *(1.03.2017 N 106)*

1. სახელმწიფო ტყის ფონდის სასოფლო-სამეურნეო ან არასასოფლო-სამეურნეო დანიშნულებით სარგებლობისას, სპეციალური ჭრები შესაძლებელია განხორციელდეს სააგენტოს თანხმობით.

2. სახელმწიფო ტყის ფონდის სასოფლო-სამეურნეო ან არასასოფლო-სამეურნეო დანიშნულებით სარგებლობისას ტყითმოსარგებლის მიერ ხე-ტყის ჭრის აუცილებლობისას წარდგენილ უნდა იქნეს:

ა) ხე-ტყის მოჭრის აუცილებლობის დასაბუთება და ტყეკაფის აღრიცხვის მასალები (ამ წესის დანართი №1-ის მიხედვით);

ბ) ინფორმაცია სახელმწიფო ტყის ფონდით სპეციალური დანიშნულებით სარგებლობისათვის შერჩეულ ფართობზე წითელი ნუსხით დაცულ მერქნიან მცენარეთა სახეობების არსებობის შესახებ.

3. სახელმწიფო ტყის ფონდის სასოფლო-სამეურნეო ან არასასოფლო-სამეურნეო დანიშნულებით სარგებლობისას მერქნიანი მცენარეების მოჭრის აუცილებლობის შემთხვევაში, ტყითმოსარგებლე ვალდებულია, ერთჯერადად გადაიხადოს ჭრისათვის საკომპენსაციო საფასური, ხე-ტყის ჭრის განხორციელებამდე, ამ წესის მე-7 დანართის №1 ცხრილის შესაბამისად.

**მუხლი 62. ამოღებულია** *(1.03.2017 N 106)*

**მუხლი 63. გარდამავალი დებულებები** *(03.12.2014 N 656)*

1. 274 მუხლის მე-5 პუნქტის მოქმედება არ ვრცელდება „დუშეთის მუნიციპალიტეტის სოფელი მუცოს ელექტრიფიცირების შესახებ“ საქართველოს მთავრობის 2014 წლის 26 აგვისტოს №1483, „ზოგიერთი სოფლის ელექტრიფიცირების მიზნით გასატარებელ ღონისძიებათა შესახებ“ საქართველოს მთავრობის 2014 წლის 3 ივლისის №1196, „ზოგიერთი სოფლის ელექტრიფიცირების მიზნით გასატარებელ ღონისძიებათა შესახებ“ საქართველოს მთავრობის 2014 წლის 9 ივნისის №1017, „ზოგიერთი სოფლის ელექტრიფიცირების მიზნით გასატარებელ ღონისძიებათა შესახებ“ საქართველოს მთავრობის 2014 წლის 8 მაისის №812, „ზოგიერთი სოფლის ელექტრიფიცირების მიზნით გასატარებელ ღონისძიებათა შესახებ“ საქართველოს მთავრობის 2014 წლის 12 მარტის №405, „საქართველოს ენერგეტიკის სამინისტროს მიერ სახელმწიფო შესყიდვების გამარტივებული შესყიდვის საშუალებით განხორციელების შესახებ“ საქართველოს მთავრობის 2014 წლის 3 ივლისის №1193, „საქართველოს ენერგეტიკის სამინისტროს მიერ სახელმწიფო შესყიდვის გამარტივებული შესყიდვის საშუალებით განხორციელების შესახებ“ საქართველოს მთავრობის 2014 წლის 7 ნოემბრის №2024, „საქართველოს ენერგეტიკის სამინისტროს მიერ სახელმწიფო შესყიდვის გამარტივებული შესყიდვის საშუალებით განხორციელების შესახებ“ საქართველოს მთავრობის 2014 წლის 20 ოქტომბრის №1883, „ზოგიერთი სოფლის ელექტრიფიცირების მიზნით გასატარებელ ღონისძიებათა შესახებ“ საქართველოს მთავრობის 2014 წლის 3 ივლისის №1196 განკარგულებაში ცვლილების შეტანის თაობაზე“ საქართველოს მთავრობის 2014 წლის 28 ოქტომბრის №1929, „საქართველოს ენერგეტიკის სამინისტროს მიერ სახელმწიფო შესყიდვის გამარტივებული შესყიდვის საშუალებით განხორციელების შესახებ“ საქართველოს მთავრობის 2014 წლის 27 ოქტომბრის №1923 განკარგულებების შესაბამისად გაფორმებული ხელშეკრულებებით გათვალისწინებული სამუშაოების განხორციელების მიზნით, სახელმწიფო ტყის ფონდით სპეციალური დანიშნულებით სარგებლობისას.

2. პირი, რომელსაც 2017 წლის 1 იანვრამდე ფაქტობრივად დაკავებული აქვს და სარგებლობს ტყის ფონდის ტერიტორიით (დროებითი შენობის ან/და ნაგებობის განთავსებით ან მის გარეშე), ვალდებულია, 2017 წლის 1 ივლისამდე წარადგინოს წესის 46-ე მუხლის მე-2 პუნქტით გათვალისწინებული შესაბამისი ინფორმაცია, გააფორმოს ტყითსარგებლობის ხელშეკრულება სააგენტოსთან და ხელშეკრულების გაფორმების მომენტიდან ყოველწლიურად გადაიხადოს ტყის ფონდით სარგებლობის შესაბამისი სახისათვის ტყითსარგებლობის წესის 48-ე მუხლის მე-5 პუნქტის შესაბამისად განსაზღვრული საფასური. იმ შემთხვევაში, თუ ფაქტობრივ მოსარგებლეს ტყის ფონდში განთავსებული აქვს მუდმივი ნაგებობა, ტყითსარგებლობის ხელშეკრულების გაფორმების შემთხვევაში სარგებლობის წლიური საფასურის ოდენობა შეადგენს 8000 ლარს (დღგ-ის ჩათვლით) 1 ჰექტარამდე ფართობისათვის, ხოლო 1 ჰექტარზე მეტი ფართობის მოთხოვნის შემთხვევაში, ფასი განისაზღვრება ყოველ მომდევნო კვადრატულ მეტრზე 0,8 ლარის ოდენობით. წლიური საფასურის გადახდა ხორციელდება ხელშეკრულების გაფორმებიდან ყოველთვიურად თანაბარწილად, ან მთლიანად, წინასწარ. ასეთ შემთხვევაში, სააგენტო უფლებამოსილია, პირს გაუფორმოს ტყითსარგებლობის ხელშეკრულება აუქციონის გარეშე. *(1.03.2017 N 106)*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **დანართი N1** *(21.06.2011 N 250)*  **ტყეკაფის აღრიცხვის უწყისი**  ტყეკაფის მონიშვნის დაწყების თარიღი –––––––––––––––––––––––––––––––––––––––––––––––––––  ტყეკაფის მონიშვნის დამთავრების თარიღი ––––––––––––––––––––––––––––––––––––––––––––––– | | | | | | | | | | | |
| მართვის ორგანო \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  სატყეო უბანი \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ სატყეო \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ტყითმოსარგებლე \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  კვარტალი N\_\_\_\_\_\_\_ , ლიტერ(ებ)ი N\_\_\_\_\_\_\_\_\_\_ , ფართობი \_\_\_\_\_\_\_\_\_\_ ჰა  ჭრის სახე \_\_\_\_\_\_\_\_\_\_ კორომის შემადგენლობა \_\_\_\_\_\_\_, ჭრის % \_\_\_\_\_\_\_ სიხშირე –––––  სიმაღლის თანრიგი \_\_\_\_\_\_\_\_\_ GPS კოორდინატები X \_\_\_\_\_\_\_\_\_\_\_\_\_\_ Y\_\_\_\_\_\_\_\_\_\_\_\_  X \_\_\_**\_\_\_**\_\_\_\_\_\_\_\_ Y\_\_\_\_\_\_\_\_\_\_\_\_ | | | | | | | | | | | |
| ხნოვანება –––––––––––––––––––––––––––– მოზარდ-აღმონაცენი –––––––––––––––––––––––––––––––––––––  სიმაღლე ზღვის დონიდან ––––––––––––––––––––––– დაქანება (გრადუსი) –––––––––––––––––––––––––– | | | | | | | | | | | |
| ხის N | ჯიში (სახეობა) | | |  |  |  |  |  | | --- | --- | --- | --- | --- | | ხის ხარისხი და  დიამეტრი  Dt | | გასაცემი მერქნის მოცულობა მ3 | | | | I  ხარისხის | II  ხარისხის | საქმისი მერქანი (ლიკვიდი) | შეშა ვარჯიდან | |  |  |  | | --- | --- | --- | | ხარისხის მიხედვით მ3, სულ მ3 | | | | I  ხარისხის | II  ხარისხის | ჯამი | | | | | | | | | შენიშვნა | გაცემა | |
| **1** | **2** | **3** | | **4** | **5** | **6** | **7** | **8** | **9** | **10** | **11** | |
|  |  |  | |  |  |  |  |  |  |  |  | |
|  |  |  | |  |  |  |  |  |  |  |  | |
|  |  |  | |  |  |  |  |  |  |  |  | |
|  |  |  | |  |  |  |  |  |  |  |  | |
|  |  |  | |  |  |  |  |  |  |  |  | |
|  |  |  | |  |  |  |  |  |  |  |  | |
|  | | | | | | | | | | | | |
| შენიშვნა: შეშა ვარჯიდან იანგარიშება ფოთლოვნებისათვის ხის ღეროს მოცულობის (ქერქით) 10%, ხოლო წიწვოვნებისათვის ხის ღეროს მოცულობის (ქერქით) 5%, გარდა თხმელისა, აკაციისა და წყავის ჯიშის ხეებისა. აღრიცხვის უწყისის ბოლო გრაფაში აისახება ცხრილში მითითებული რეკვიზიტების საერთო ჯამი. | | | | | | | | | | | | |
| ტყეკაფის მომნიშნავი:------------------------------------------ | | | | | | | | | | | | |
| უწყისის შედგენის თარიღი:-------------------------------- | | | | | | | | | | | | |

დანართი №11 *(11.05.2016 N 213)*

**სახელმწიფო ტყის ფონდის ტერიტორიაზე სპეციალური ჭრის დროს გამოსაყოფი ტყეკაფის აღრიცხვის უწყისი**

ტყეკაფის მონიშვნის დაწყების თარიღი –––––––––––––––––––––––––––––––––––

ტყეკაფის მონიშვნის დამთავრების თარიღი –––––––––––––––––––––––––––––––––

მართვის ორგანო \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

სატყეო უბანი \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

სატყეო \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ტყითმოსარგებლე \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

კვარტალი №\_\_\_\_\_\_\_, ლიტერ(ებ)ი №\_\_\_\_\_\_\_\_\_\_, ფართობი \_\_\_\_\_\_\_\_\_\_ ჰა

სიმაღლის თანრიგი \_\_\_\_\_\_\_ GPS კოორდინატები X \_\_\_\_\_\_\_\_\_\_\_\_\_\_ Y\_\_\_\_\_\_\_\_\_\_\_

X \_\_\_\_\_\_\_\_\_\_\_\_\_\_ Y\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| **№** | **ჯიში (სახეობა)** | **საქმისი**  **მერქანი**  **(ლიკვიდი)** | **შეშა**  **ვარჯიდან** | **სულ -**  **ჯამი** | **შენიშვნა** | **გაცემა** |
| **1** | **2** | **3** | **4** | **5** | **6** | **7** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **შენიშვნა:** შეშა ვარჯიდან იანგარიშება ფოთლოვნებისათვის ხის ღეროს მოცულობის (ქერქით) 10%, ხოლო წიწვოვნებისათვის ხის ღეროს მოცულობის (ქერქით) 5%, გარდა თხმელის, აკაციისა და წყავის ჯიშის ხეებისა. აღრიცხვის უწყისის ბოლო გრაფაში აისახება – ცხრილში მითითებული რეკვიზიტების საერთო ჯამი. | | | | | | |
| ტყეკაფის მომნიშნავი:------------------------------------------ | | | | | | |
| უწყისის შედგენის თარიღი:-------------------------------- | | | | | | |
| აღრიცხვის მეთოდი: | | | | | | |

|  |  |  |  |  |  |
| --- | --- | --- | --- | --- | --- |
| **დანართი N2***(21.06.2011 N 250)*  **საქართველოს ტყეებში გავრცელებული ძირითადი მერქნიანი სახეობების (ჯიშების) სიმწიფის (ჭრის) ხნოვანება** | | | | | |
| მერქნიანი სახეობა (ჯიში) | | ხნოვანების კლასის ხანგრძლივობა, წელი | სიმწიფის (ჭრის) ხნოვანება, წელი | | სიმწიფის (ჭრის) ხნოვანების კლასი |
| 1 | სოჭი, ნაძვი | 20 | 121-160 | VII-VIII | |
| 2 | ფიჭვი | 20 | 101-140 | VI-VII | |
| 3 | წიფელი (თესლითი) | 20 | 121-160 | VII-VIII | |
| 4 | წიფელი (ამონაყრითი) | 10 | 61-80 | VII-VIII | |
| 5 | რცხილა (თესლითი) | 20 | 81-120 | V\_VI | |
| 6 | რცხილა (ამონაყრითი, ჯაგრცხილა) | 10 | 41-60 | V-VI | |
| 7 | არყი | 10 | 61-80 | VII\_VIII | |
| 8 | ვერხვი | 10 | 41-60 | V\_VI | |
| 9 | მურყანი (თხმელა) თესლითი, ტირიფი | 10 | 41-60 | V\_VI | |
| 10 | მურყანი (თხმელა) ამონაყრითი | 5 | 21-30 | V\_VI | |
| 11 | აკაცია თესლითი | 10 | 41-60 | V\_VI | |
| 12 | აკაცია (ამონაყრითი) | 2 | 9-12 | V\_VI | |

|  |  |  |  |  |
| --- | --- | --- | --- | --- |
| **დანართი N3** | | | | |
| ტყის ბუნებრივი განახლების შეფასების ცხრილი | | | | |
| კორომის სიხშირე | |  |  |  | | --- | --- | --- | | მოზარდის სიმაღლე მეტრობით | | | | 0.5\_1.0 | 1.1\_3.0 | 3.1 და მეტი | | მოზარდის რაოდენობა ცალობით | | | | | |
| 0.3\_0.4 | 7000 | 4000 | 2000 |
| 0.5\_0.6 | 4000 | 2000 | 1000 |
| მოცემული სიხშირის კორომებში სიმაღლის ნებისმიერ გრადაციაში თუ გვაქვს  ცხრილში ნაჩვენები რაოდენობის ან მეტი მოზარდი, ის ჩაითვლება საკმარისად ტყის აღდგენის უზრუნველყოფისათვის. იმ შემთხვევაში, როცა კორომში მოზარდის რაოდენობა სიმაღლის ყველა გრადაციაში ნაკლებია ცხრილში ნაჩვენებ რაოდენობაზე, ტყის აღდგენისათვის საკმარისი მოზარდის საერთო რაოდენობა დგინდება შემდეგნაირად: იანგარიშება მოცემული სიხშირის კო­რო­მების თითოეული სიმაღლის გრადაციაში არსებული მოზარდის რაოდე­ნობის პროცენტი ცხრილის შესაბამის მაჩვენებლებთან შედარებით, მიღებული პროცენტები შეიკრიბება და მათი ჯამი თუ 100-ის ტოლია ან მეტი, მოზარდის რაოდენობა ჩაითვლება საკმარისად ტყის აღდგენის უზრუნველყოფისთვის.  მაგალითი: 0.3-0.4 სიხშირის კორომში მოზარდის რაოდენობა შეადგენს 0.5-დან  1 მეტრამდე – 2000 ცალს, 1.1-დან 3 მეტრამდე – 1500 ცალს, 3.1 მეტრი და მეტი – 1000 ცალს, მაშინ მათი პროცენტები ცხრილის შესაბამის მონაცემებთან შეადგენს 28-ს, 37-სა და 50-ს. მათი ჯამი ტოლია 115 %-ის, ე.ი. მოზარდის საერთო რაოდენობა საკმარისია ტყის განახლების უზრუნველყოფისათვის. | | | |

დანართი №4 *(04.10.2018 N480)*

სააგენტოს მიერ გაწეული მომსახურების საფასური

|  |  |  |  |  |  |  |  |
| --- | --- | --- | --- | --- | --- | --- | --- |
|  | **მომსახურების** **დასახელება** | **მომსახურების** **საფასური**  **(დღგ-ის** **ჩათვლით)** **ლარობით** | | | | | |
| **1** | **2** | **3** | **4** | **5** | **6** | **7** |
| **1** | ტყის რესურსით სარგებლობის ბილეთის გაცემა მიწის ნაყოფიერი ფენის მოხსნისათვის | 1 კუბური მეტრი –100 ლარი |  |  |  |  |  |
| **2** | მიწის ნაკვეთის შესახებ ინფორმაციის მომზადება: | მომსახურების საფასური (დღგ-ის ჩათვლით) ლარობით | | | | | |
| **2.1** | მიწის ნაკვეთის საკადასტრო აზომვითი ნახაზის მომზადება | 0,1 ჰა-მდე – 150 ლარი | 0,1 ჰა-დან 1,0 ჰა-მდე  –500 ლარი | 1 ჰა-დან 10  ჰა-მდე – 1000 ლარი | 10 ჰა-დან 100 ჰა-მდე  – 2500 ლარი | 100  ჰა-დან 1000  ჰა-მდე – 3500 ლარი | 1000 ჰა-დან 5000 ჰა-მდე – 5000 ლარი |
| **შენიშვნა:**მე-7 სვეტში მითითებულ ფართობზე მეტი ფართობის შემთხვევაში, მე-7 სვეტში მითითებულ მომსახურების საფასურს ემატება, შესაბამისად, მე-2 – მე-7 სვეტებში მითითებული მომსახურების საფასური ფართობის მიხედვით | | | | | | |
| **3** | სალიცენზიო ობიექტის მომზადება: | მომსახურების საფასური (დღგ-ის ჩათვლით) ლარობით | | | | | |
| **3.1** | სამონადირეო მეურნეობისათვის შერჩეული ფართობების კონტურების დადგენის მიზნით | 1 ჰექტარი – 1 ლარი |  |  |  |  |  |
| **3.2** | სოჭის გირჩის მოპოვებისათვის ლიცენზიის გაცემის მიზნით შერჩეული ფართობების კონტურების დადგენა | 1 ჰექტარი – 1 ლარი |  |  |  |  |  |
| **3.3** | გენერალური ლიცენზიისა და  ხე-ტყის დამზადების სპეციალური ლიცენზიის გაცემის მიზნით შერჩეული ფართობების კონტურების დადგენა | 1 ჰექტარი – 2 ლარი |  |  |  |  |  |
| **4** | ხაზობრივი ნაგებობისათვის კუთვნილი მიწის ნაკვეთის შესახებ ინფორმაციის მომზადება | მომსახურების საფასური (დღგ-ის ჩათვლით) ლარობით | | | | | |
| **4.1** | ხაზობრივი ნაგებობისათვის კუთვნილი მიწის ნაკვეთის საკადასტრო აზომვითი ნახაზის მომზადება | 1 კმ-მდე  –  100 ლარი | 1  კმ-იდან 5 კმ-მდე – 250 ლარი | 5  კმ-იდან 10  კმ-მდე – 500 ლარი | 10  კმ-იდან 100  კმ-მდე  – 5 000 ლარი | 100 კმ-იდან 500  კმ-მდე – 15 000 ლარი | 500 კმ და მეტი   – 30000 ლარი |
| **5** | ხე-ტყის დამზადების ბილეთის გაცემისათვის: | მომსახურების საფასური (დღგ-ის ჩათვლით) ლარობით | | | | | |
| **5.1** | 1 კუბური მეტრი ხე-ტყის მოპოვებისთვის (გარდა ძირნაყარი ხე-ტყისა) | 3 ლარი |  |  |  |  |  |
| **5.2** | 1 კუბური მეტრი ძირნაყარი   ხე-ტყის მოპოვებისთვის | 1 ლარი |  |  |  |  |  |
| **6** | ტყეკაფის მონიშვნა (გარდა სოციალური ჭრების ფარგლებში მონიშნული ტყეკაფებისა) ან სახელმწიფო ტყის ფონდიდან ტერიტორიის ამორიცხვამდე მერქნული რესურსის წინასწარი აღრიცხვა | მომსახურების საფასური (დღგ-ის ჩათვლით) ლარობით | | | | | |
| **6.1** | მონიშნული ან აღრიცხული მერქნული რესურსის ერთი  მ​​​3-ისთვის | 3 ლარი |  |  |  |  |  |
| **7** | ხე-ტყის წარმოშობის დოკუმენტის გაცემა ან/და სპეციალური ფირნიშებით მარკირება | მომსახურების საფასური (დღგ-ის ჩათვლით) ლარობით | | | | | |
| **7.1** | 1 კუბური მეტრი ხე-ტყისათვის | 3 ლარი |  |  |  |  |  |
| **8** | მატერიალური სახის ხე-ტყის წარმოშობის დოკუმენტის ფორმა | მომსახურების საფასური (დღგ-ის ჩათვლით) ლარობით | | | | | |
| **8.1** | 1 ცალი | 50 თეთრი |  |  |  |  |  |
| **9** | სპეციალური ფირნიში | მომსახურების საფასური (დღგ-ის ჩათვლით) ლარობით | | | | | |
| **9.1** | 1 ცალი | 50 თეთრი |  |  |  |  |  |
|  |  |  |  |  |  |  |  |
|  |  |  |  |  |  |  |  |
| **10** | საშეშე მერქნული რესურსის დაპობა-დაჩეხვა | 1 კუბური მეტრი – 20 ლარი |  |  |  |  |  |

დანართი N5 **ამოღებულია** *(12.09.2016 N 435)*

**დანართი N6** *(21.06.2011 N 250)*

**ტყეკაფის მონიშვნამდე ადგილმდებარეობის დათვალიერების**

**აქტი**

მართვის ორგანო ––––––––––––––––––––––––––––––––––––––––––––––––––––––––––––––––––––

სატყეო უბანი ––––––––––––––––––––––––– სატყეო ––––––––––––––––––––––––––––––––––––––

კვარ­ტალი –––––––––––––––––––––––––––– ლიტერი ––––––––––––––––––––––––––––––––––––––––––––

ლიტერის ფარგლებში არანაკლებ ორი GPS-ს კოორდინატი:

X \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Y\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ჭრის სახე –––––––––––––––––––––––––––––––––––––––––––––––––––––

**სატაქსაციო ლიტერ(ებ)ის მონაცემები:**

**ტყეთმოწყობით:**

შემადგენლობა \_\_\_\_\_\_\_\_\_\_\_\_\_\_\_\_ ექსპოზიცია \_\_\_\_\_\_\_\_\_\_\_\_\_\_ დაქანება\_\_\_\_\_\_\_\_\_\_\_\_

**ფაქტობრივი:**

შემადგენლობა \_\_\_\_\_\_\_\_\_\_\_\_\_\_\_\_ ექსპოზიცია \_\_\_\_\_\_\_\_\_\_\_\_\_\_ დაქანება\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| ფართობი, ჰა | პროგნოზული მარაგი, მ3 | | სიხშირე | | ხნოვანება | |
| ტყეთმოწყობით | ტყეთმოწყობით | ფაქტობრივი | ტყეთმოწყობით | ფაქტობრივი | ტყეთმოწყობით | ფაქტობრივი |
| 1 | 2 | 3 | 4 | 5 | 6 | 7 |
|  |  |  |  |  |  |  |

**აღმონაცენ-მოზარდის რაოდენობა:**

ტყეთმოწყობით –––––––––––––––––––––––––––––––––––––––––––––––––––––––––––––

ფაქტობრივი ––––––––––––––––––––––––––––––––––––––––––––––––––––––––––––––––

**ქვეტყე (ჯიშის მითითებით და ფართობის დაფარულობის %):**

ტყეთმოწყობით –––––––––––––––––––––––––––––––––––––––––––––––––––––––––––––

ფაქტობრივი ––––––––––––––––––––––––––––––––––––––––––––––––––––––––––––––––

რეკომენდაცია ––––––––––––––––––––––––––––––––––––––––––––––––––––––––––––––

(რეკომენდაციაში აგრეთვე აღინიშნება ინფორმაცია მოსაწყობი გზების შესახებ)

––––––––––––––––––––––––––––––––––––––––––––––––––––––––––––––––––––––––––––

აქტის შემდგენი პირები –––––––––––––––––––––––––––––––––––––––––––––––––––––

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

––––––––––––––––––––––––––––––––––––––––––––––––––––––––––––––––––––––––––––

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

შენიშვნა: ადგილმდებარეობის დათვალიერების აქტი წარმოადგენს ტყეკაფის აღრიცხვის მასალების განუ­ყოფელ ნაწილს.

დანართი №7 *(11.05.2016 N 213 )*

**ტყის ფონდით სპეციალური დანიშნულებით სარგებლობისათვის საკომპენსაციო საფასურის გაანგარიშების წესი (დღგ-ის ჩათვლით)**

**ცხრილი №1**

|  |  |  |  |  |  |  |
| --- | --- | --- | --- | --- | --- | --- |
| **1** **მ3-ისათვის** **გადასახდელი** **თანხა** **(ლარი)** **ჯგუფების** **მიხედვით** | | | | | | |
| **№** | **მოცულობა** **მ3** | **I ჯგუფი**  უთხოვარი, ბზა, ღვია, ძელქვა, კაკალი | **II ჯგუფი**  მუხა, წაბლი, იფანი, თელა, თუთა, ნეკერჩხალი ცაცხვი, პანტა, საღსაღაჯი | **III ჯგუფი**  წიფელი, რცხილა, აკაცია, აკაკი, უხრავი | **IV ჯგუფი**  ფიჭვი, ნაძვი, სოჭი, კედარი, კვიპაროსი, კრიპტომერია, ტუია | **V ჯგუფი**  ჯაგრცხილა, ჭადარი, ტყის დანარჩენი მერქნიანი სახეობები |
| 1 | **1 მ3-ის** **თანხა** | 80 | 75 | 73 | 70 | 60 |
| 2 | სახელმწიფო სამეურნეო ტყის ფონდის ტერიტორიაზე ხე-მცენარეების მოჭრისათვის ამ ცხრილის პირველი პუნქტით განსაზღვრული თანხის სამმაგი ოდენობა სახეობების მიხედვით | | | | | |
| 3 | სახელმწიფო სამეურნეო ტყის ფონდის ტერიტორიაზე წითელი ნუსხით განსაზღვრული ხე-მცენარეების მოჭრისათვის ამ ცხრილის პირველი პუნქტით განსაზღვრული თანხის ოთხმაგი ოდენობა სახეობების მიხედვით | | | | | |
| 4 | დაცულ ტერიტორიაზე ხე-მცენარეების მოჭრისათვის ამ ცხრილის პირველი პუნქტით განსაზღვრული თანხის ოთხმაგი ოდენობა სახეობების მიხედვით | | | | | |
| 5 | დაცულ ტერიტორიაზე წითელი ნუსხით განსაზღვრული ხე-მცენარეების მოჭრისათვის ამ ცხრილის პირველი პუნქტით განსაზღვრული თანხის ხუთმაგი ოდენობა სახეობების მიხედვით | | | | | |

ცხრილი №2 (*11.05.2016 N 213 ამოქმედდეს 2017 წლის 1 იანვრიდან)*

|  |  |  |
| --- | --- | --- |
| **№** | **ფართობის** **მოცულობა** | **საბაზისო** **თანხა (ლარი)** |
| 1 | 1-დან - 500 მ2-მდე | 500 |
| 2 | 500 მ2-დან -1000 მ2-მდე | 1000 |
| 3 | 1000 მ2-დან - 5000 მ2-მდე | 1600 |
| 4 | 5000 მ2-დან | 0,36 ყოველ მ2-ზე |

დანართი №8 *(3.07.2017 N 319 ამოქმედდეს 2017 წლის 1 აგვისტოდან))*

|  |  |  |
| --- | --- | --- |
| **ფოთლოვანი** **სახეობებისათვის** **ხის** **ღეროდან** **მიღებული** **მორის** **ხარისხი** | | |
| **მორის** **სიგრძე** **მეტრებში: 1-6** | | |
| **ხარისხი** | **აღწერილობა** | **შენიშვნა** |
| **I** | ხის ღეროდან ამოღებული უნაკლო მორი, დასაშვებია ბზარები მორის დიამეტრის 25% | დაუშვებელია: როკები,  სოკოვანი დაავადება, ორი გული, გულის სიდამპლე |
| **II** | ხის ღეროდან ამოღებული მორი, რომელშიც დასაშვებია როკები მორის ერთ მხარეს, ბზარები მორის დიამეტრის 30% | დაუშვებელია: სოკოვანი დაავადება, ორი გული, გულის სიდამპლე |
| **III** | ხის ღეროდან ამოღებული მორი, რომელშიც დასაშვებია როკები მორის ერთ მხარეს, ბზარები, სოკოვანი დაავადება, ორი გული და გულის სიდამპლე, რომლის დიამეტრიც არ უნდა აღემატებოდეს მორის მსხვილი თავის დიამეტრის 15%-ს, ასევე III ხარისხში ჩაითვლება 2 მეტრამდე სიგრძის I  ხარისხის თვისების მქონე მორი |  |
| **IV** | ხის ღეროდან ამოღებული მორი, რომელშიც დასაშვებია როკები, ბზარები, ორი გული, სოკოვანი დაავადება და გულის სიდამპლე, რომლის დიამეტრიც არ უნდა აღემატებოდეს მორის მსხვილი თავის დიამეტრის 25%-ს. ასევე IV ხარისხში ჩაითვლება 2 მეტრამდე სიგრძის II ხარისხის თვისების მქონე მორი |  |

|  |  |  |
| --- | --- | --- |
| **წიწვოვანი** **სახეობებისათვის** **ხის** **ღეროდან** **მიღებული** **მორის** **ხარისხი** | | |
| **მორის** **სიგრძე** **მეტრებში: 1-7** | | |
| **ხარისხი** | **აღწერილობა** | **შენიშვნა** |
| **I** | ხის ღეროდან ამოღებული უნაკლო მორი, დასაშვებია მცირე ზომის როკები 3 სმ დიამეტრის, ბზარები მორის დიამეტრის 25% | დაუშვებელია: 3 სმ-ზე მეტი დიამეტრის როკები, სოკოვანი დაავადება, ორი გული, გულის სიდამპლე |
| **II** | ხის ღეროდან ამოღებული მორი, რომელშიც დასაშვებია როკები, ორი გული, ბზარები მორის დიამეტრის 30% | დაუშვებელია: სოკოვანი დაავადება, გულის სიდამპლე. |
| **III** | ხის ღეროდან ამოღებული მორი, რომელშიც დასაშვებია როკები, ბზარები, ორი გული, სოკოვანი დაავადება და გულის სიდამპლე, რომლის დიამეტრიც არ უნდა აღემატებოდეს მორის მსხვილი თავის დიამეტრის 15%-ს. ასევე III ხარისხში ჩაითვლება 2 მეტრამდე სიგრძის I ხარისხის თვისების მქონე მორი |  |
| **IV** | ხის ღეროდან ამოღებული მორი, რომელშიც დასაშვებია როკები, ბზარები, ორი გული, სოკოვანი დაავადება და გულის სიდამპლე, რომლის დიამეტრიც არ უნდა აღემატებოდეს მორის მსხვილი თავის დიამეტრის 25%-ს. ასევე IV ხარისხში ჩაითვლება 2 მეტრამდე სიგრძის II ხარისხის თვისების მქონე მორი |  |

დანართი №9 *(2.02.2018 N55)*

**საშეშე მერქნული რესურსის სარეალიზაციო ფასები (დღგ-ის ჩათვლით)**

|  |  |  |
| --- | --- | --- |
| **მერქნული** **რესურსის** **სახეობა** | **1 მ​3-ის** **სარეალიზაციო** **ფასი**  **ტრანსპორტირებით** | **1 მ​3-ის** **სარეალიზაციო** **ფასი**  **ტრანსპრტირების** **გარეშე(დასაწყობების** **ადგილიდან)** |
| უთხოვარი, ბზა, ღვია, ძელქვა, კაკალი, მუხა, წაბლი, იფანი, თელა, თუთა, ნეკერჩხალი, ცაცხვი, პანტა, საღსაღაჭი, წიფელი, რცხილა, აკაცია, აკაკი და უხრავი | 90 ლარი | 75 ლარი |
| ფიჭვი, ნაძვი, სოჭი, კედარი, კვიპაროსი, კრიპტომერია, ტუია, ჯაგრცხილა, ჭადარი და ტყის დანარჩენი მერქნიანი სახეობები | 85 ლარი | 70 ლარი |

**შენიშვნა:** დადგენილი სარეალიზაციო ფასები ტრანსპორტირებით მოცემულია 30 კმ-ის ჩათვლით, ხოლო 30 კმ-ის ზევით ყოველ მომდევნო კილომეტრზე ფასს ემატება 1 მ​3-ისთვის 0,50 ლარი (დღგ-ის ჩათვლით). საშეშე მერქნული რესურსის დაპობა-დაჩეხვის მომსახურების ღირებულება განისაზღვრება №4 დანართით.

დანართი №10 *(2.02.2018 N55)*

**ხე-ტყის ნარჩენის მოცულობის გაანგარიშების მეთოდოლოგია**

Gნ= Vა/მ \* G \* K = კგ

Vნ= Gნ / (G \* K) = კბმ

სადაც:

Gნ - ნარჩენის წონა (კგ);

Vა/მ - ა/მ ძარის მოცულობა (კბმ);

G - ერთი კბმ მკვრივი მერქნის წონა (კგ);

K - გადაზიდვის კოეფიციენტი;

Vნ - ნარჩენის მოცულობა (კბმ);

სიდიდე K, როგორც წონის განსაზღვრის, ასევე ადგილზე დატვირთული მანქანის მოცულობის გაანგარიშების შემთხვევაში, უდრის 0.36-ს, ხოლო ტრანსპორტირების შემთხვევაში, მოცულობა დაანგარიშდება სიმკვრივის კოეფიციენტით, რომელიც უდრის 0.44-ს.

ერთი კუბური მეტრი მკვრივი მერქნის წონა (კგ)\*

|  |  |
| --- | --- |
| **ხის ჯიში** | **1 კბმ ხის წონა კგ - 50/33%-იანი ტენიანობით** |
| მუხა, ნეკერჩხალი, წაბლი | 860 |
| ცაცხვი | 600 |
| აკაცია | 750 |
| წიფელი | 800 |
| რცხილა, ჯაგრცხილა | 970 |
| ვერხვი, მურყანი | 650 |
| თელა | 790 |
| ნაძვი | 560 |
| სოჭი | 550 |
| ფიჭვი | 625 |

**შენიშვნა:** შერეული კორომების შემთხვევაში, წონა დაანგარიშდება ამ ცხრილში მითითებული შესაბამისი ხის ჯიშების წონის მაჩვენებლების საშუალო არითმეტიკული მონაცემის მიხედვით.